Boss Express ၏အဝေးပြေးကားလက်မှတ်များအား Easybook တွင်ယခုဝယ်ယူရရှိနိုင်ပါပြီ\nမကြာခင်မြန်မာပြည်ကိုခရီးသွားတော့မလား? သတင်းကောင်းရှိပါတယ်! Easybook မှ Boss Express ၏အဝေးပြေးကားလက်မှတ်များကိုဝယ်ယူပြီး မြို့တော် ရန်ကုန်မှစိတ်လှုပ်ရှားဖွယ်ကောင်းသောတောင်ကြီးမြို့သို့သင်၏ခရီးစဉ်ကိုစတင်လိုက်ပါ။\nBoss Express ကို ၂၀၁၆ ခုနှစ်တွင်မှစတင်တည်ထောင်ခဲ့ပြီး အရှိန်အဟုန်ဖြင့်မြန်မာပြည်၏ခရီးသွားလုပ်ငန်းများတွင်တွင်ကျယ်ကျယ်ဆောင်ရွက်လျက်ရှိနေပါတယ် ဒါ့အပြင်သေချာစွာလေ့ကျင့်ပေးထားသောကားဆရာများမှလည်း ခရီးသည်များလုံခြုံစိတ်အေးချမ်းသာစွာသွားလာနိုင်ရေးအတွက်အဖက်ဖက်မှစေ့စပ်သေချာစွာဝန်ဆောင်မှုများေပးလျှက်ရှိပါတယ်။ Boss Express ၏ ခရီးသည် ၂၇ ယောက်စီးကားကြီးများကလည်း ခရီးသွားများနေရာကျယ်ကျယ်ဝန်းဝန်းဖြင့်သက်တောင့်သက်သာစီးနင်းနိုင်ရန်အတွက်နေ့စဉ်ပြေးဆွဲပေးလျက်ရှိနေပါတယ်။\nဒါကြောင့်မို့ သင့်၏ရန်ကုန်မှတောင်ကြီးသို့ခရီးစဉ်အတွက် Boss Express ၏အဝေးပြေးကားလက်မှတ်များကို Easybook မှယခုပဲဝယ်ယူလိုက်ပါ!


Wow! ဆစ်ဂနယ်ရဲ့ အဖြေကို တွေ့တော့မလား | Curiosity Science Magazine\nWow! ဆစ်ဂနယ်ရဲ့ အဖြေကို တွေ့တော့မလား\nApril 27, 2016 · by Thar Htet Aung\t· in Life Science, Physical Science, Science News.\t·\n“Wow” ဆစ်ဂနယ် လို့ လူသိများတဲ့ ဖြစ်ရပ်ဟာ ကျွန်တော်တို့ လက်တွေ့ကြုံဖူးသမျှ ရေဒီယိုလေ့လာမှုသမိုင်းမှာ အဟေဋိအဆန်ဆုံး ဖြစ်ရပ်ပဲဖြစ်ပါတယ်။ အာကာသအတွင်းတစ်နေရာကနေ ရေဒီယိုဆစ်ဂနယ်တစ်ခုကို ဖမ်းယူနိုင်ခဲ့ခြင်းဟာ အခြားဂြိုဟ်ကအသိညဏ်မြင့်သက်ရှိတွေ နဲ့ သက်ဆိုင်တဲ့ လေ့လာမှုတွေ၊ စိတ်ကူးယဉ်ဝတ္ထုတွေကို ဂယက်ထသွားစေပါတယ်။ ကျွန်တော်တို့ဟာ စကြဝဠာထဲက သက်ရှိတည်ရှိတဲ့ တစ်ခုတည်းသော နေရာလား။ ဒီဆစ်ဂနယ်က ဒီအခြင်းအရာကို သံသယပွားစေပါတယ်။ ဒီဆစ်ဂနယ်နဲ့ပတ်သက်တဲ့ အဖြစ်မှန်ကိုတော့ လာမယ့် ၂၀၁၇ ခုနှစ်မှာ ဖြေရှင်းနိုင်ပါတော့မယ်။\nဒီဖြစ်ရပ်ဟာ ၁၉၇၇ ခုနှစ်၊ သြဂုတ်လ ၁၅ ရက်၊ ဂင်းနစ်စံတော်ချိန် ည ၁ဝနာရီ ၁၆ မိနစ်မှာ ဖြစ်ပေါ်ခဲ့ခြင်းပါ။ နက္ခဗေဒပညာရှင် ဂျယ်ရီ အယ်မန်း ဟာ ကြယ်သုံးလုံးအဖွဲ့အစည်းတစ်ခုဖြစ်တဲ့ Chi Saggittarii ကို ရေဒီယိုတယ်လီစကုတ်နဲ့ ချိန်ထားထောက်လှမ်းနေပါတယ်။ ၇၂ စက္ကန့်ကြာမြင့်တဲ့ ရေဒီယိုလှိုင်းရရှိမှုပြီးတဲ့နောက်မှာတော့ အဆိုပါ ဆစ်ဂနယ်ဟာ အယ်မန်း ကို ဦးနှောက်ခြောက်စေပါတော့တယ်။ အယ်မန်းဟာ ဒီ ဆစ်ဂနယ် ကို ထုတ်ပြီးလေ့လာနေရာမှ အချို့သောနေရာတွေကို ဝိုင်းလိုက်ပြီး အံ့သြတာကြောင့် ထင်ပါရဲ့… Wow! လို့ ရေးလိုက်ပါတော့တယ်။\nဒီလို ဆစ်ဂနယ်မျိုးဟာ ရေဒီယိုနက္ခဗေဒပညာရှင် တွေ ရှာဖွေနေတဲ့ ဆစ်ဂနယ်တစ်မျိုးပါပဲ။ အသိညဏ်မြင့်မားတဲ့ သက်ရှိတွေကသာ ထုတ်လွှတ်နိုင်တယ်လို့ ယူဆနေခဲ့ကြတဲ့အတွက် ET ရှာဖွေမှုခြေလှမ်းဟာ အရမ်းကို သွက်ခါသွားပါတယ်။\nအယ်မန်းဝိုင်းထားတဲ့ ကုဒ်တွေကတော့ “6EQUJ5” ရယ်၊ နောက်ထပ်ဂဏန်းနှစ်လုံးဖြစ်တဲ့ “6”နဲ့ “7”တို့ပဲဖြစ်ပါတယ်။ ဂဏန်း “1”ကနေ “9” ၊ စာလုံး A က နေ Z အထိကို ဆစ်ဂနယ်ရဲ့ ပြင်းအားကို ဖော်ညွှန်းဖို့ အသုံးပြုပါတယ်။ အခု အယ်မန်း ရရှိလိုက်တဲ့ ဒေတာအရ ဆစ်ဂနယ်ဟာ “6”အဆင့်ကနေပြီးတော့ လှိုင်းထိပ်အား U ကိုရောက်သွားတယ် ပြီးတော့ “5”ကို ရောက်သွားတာကို တွေ့ရပါတယ်။ ဒီအချက်ဟာ အရမ်းကို တည်ငြိမ်လွန်းတဲ့ ဆစ်ဂနယ်ဖြစ်တာကြောင့် အယ်မန်းက Wow! ဆိုပြီး ဝိုင်းပြသွားခြင်းပါ။\n၁၉၇၇ ခုနှစ်မတိုင်ခင်အထိ ဒီလိုတည်ငြိမ်တဲ့ ဆစ်ဂနယ်မျိုးကို မတွေ့ဖူးခဲ့ပါဘူး။ ၁၉၈၄ ခုနှစ်၊ အာကာသတွင်းအသိညဏ်မြင့်သက်ရှိရှာဖွေရေးအဖွဲ့ဖြစ်တဲ့ SETI(Search for Extraterrestrial Intelligence) တည်ထောင်ပြီးတဲ့နောက်မှာလဲ သူတို့ဟာ ဒီလို ဆစ်ဂနယ်မျိုးကို ရှာဖွေတဲ့ ကြိုးစားမှုပေါင်းများစွာ လုပ်ခဲ့ပေမယ့် မတွေ့သေးပါဘူး။ ဖာမီ ရဲ့ နာမည်ကျော်မေးခွန်းဖြစ်တဲ့ သူတို့ဘယ်မှာလဲ(Where is everybody?!) ဆိုတာ ဆက်လက် တည်မြဲနေဆဲပါ။\nအခုအခါမှာတော့ ဒီဖြစ်ရပ်ကို ဖြေရှင်းနိုင်ဖို့ နီးစပ်လာပါပြီ။ St Petersburg College, Fla. က အန်တိုနီယို ပဲရစ် ဟာ ဒီကိစ္စနဲ့ပတ်သက်တဲ့ အဖြေကို တွေ့နိုင်တော့မယ်လို့ ဂါးဒီယန်း နဲ့ အင်တာဗျူးမှာ ပြောကြားခဲ့ပါတယ်။ အဖြေကတော့ ထိုကြယ်အဖွဲ့အစည်းထဲကဖြစ်တဲ့ ဥက္ကာခဲနှစ်ခဲ 266P/Christensen နဲ့ 335P/Gibbs တို့ ဖြစ်နိုင်ခြေရှိပါတယ်။ ဒီဥက္ကာခဲတွေကိုတော့ ၂၀၀၆ နဲ့ ၂၀၀၈ မှာမှ အသီးသီးရှာဖွေတွေ့ရှိခဲ့ခြင်းပါ။ ဒါ့ကြောင့် ၁၉၇၇ ခုနှစ်တုန်းက သူတို့ တည်ရှိနေတာကို ဘယ်သူမှ မသိသေးလို့ ပဟေဋိအဖြစ်တည်မြဲနေခြင်းများလား။\nဒီဆစ်ဂနယ်ကို ကြိမ်နှုန်း ၁၄၅၀ မဂ္ဂါဟာ့ဇ် နဲ့ တွေ့ရှိခဲ့ခြင်းပါ။ ထိုအတိုင်းအတာဟာ စကြဝဠာအတွင်း သဘာဝ ဟိုက်ဒရိုဂျင်တွေက ထုတ်လွှတ်နိုင်တဲ့ အတိုင်းအတာဖြစ်နေပါတယ်။ ထို ဥက္ကာခဲတွေမှာ ဟိုက်ဒရိုဂျင်တွေဟာ ပေါလျှံစွာ ပါဝင်နေလေ့ရှိပါတယ်။ ၂၀၁၇ ခုနှစ်မှာတော့ ဥက္ကာခဲ 266P/Christensen နဲ့ 335P/Gibbs တို့ဟာ ထိုနေရာကို ပြန်ရောက်လာဖို့ရှိပါတယ်။ ထိုအခါမှာတော့ ပဲရစ် ဦးဆောင်တဲ့ လေ့လာရေးအဖွဲ့ဟာ ထိုနေရာကို တယ်လီစကုတ်တွေနဲ့ ချိန်ထားပြီး စုံစမ်းပါလိမ့်မယ်။\nဒီပဟေဋိဟာ နှစ်ပေါင်း ၄၀ အကြာမှာတော့ အဖြေတွေ့နိုင်ချေရှိလာပါပြီ။ အယ်မန်း တွေ့ရှိခဲ့တဲ့ Wow! ဆစ်ဂနယ်ဟာ အခြားသက်ရှိတွေက လွှတ်ထုတ်လိုက်တာလား၊ ဥက္ကာခဲမှာပါတဲ့ ဟိုက်ဒရိုဂျင်တွေက ထုတ်လွှတ်လိုက်တာလား သိရှိရပါတော့မယ်။ ဖာမီ ပြောသလို သူတို့ ဘယ်မှာလဲ။ ကျွန်တော်တို့ဟာ စကြဝဠာထဲမှာ အထီးကျန်နေတဲ့သူတွေလား။ အဖော်တွေရှိသေးပါသလား။\n← ပနျးတဈပှငျ့ရဲ့ အလှတရား – ရဈခကျြဖိုငျးမနျး\nကလေးငယ်တစ်ယောက်ရဲ့ စိတ်ကူးစိတ်သန်း →


Welcome To MINISTRY OF HEALTH AND SPORTS | MINISTRY OF HEALTH AND SPORTS\nRadio Talk & TV\nTM Drug & Garden\nUniversity of TM & Institute of TM\nPosters / Pamphlet\nBreaking News : ရှေးဟောင်းမြန်မာ့တိုင်းရင်းဆေးကျမ်းများဆိုင်ရာ စာပေပြိုင်ပွဲကျင်းပပြုလုပ် မည်ဖြစ်ကြောင်း အကြောင်းကြားခြင်း။\nBreaking News : တိုင်းရင်းဆေးပညာမဂ္ဂဇင်း အမှတ်စဉ်(၃၀)တွင် ပါဝင်ရေးသားရန် စာမူများ ဖိတ်ခေါ်အပ်ပါသည်။\nရှေးဟောင်းမြန်မာ့တိုင်းရင်းဆေးကျမ်းများဆိုင်ရာ စာပေပြိုင်ပွဲကျင်းပပြုလုပ် မည်ဖြစ်ကြောင်း အကြောင်းကြားခြင်း။\nFri , Dec 08 2017 - 06 am\nအထက်အကြောင်းအရာပါကိစ္စနှင့်ပတ်သက်၍ တိုင်းရင်းဆေးပညာဦးစီးဌာနမှ ကြီးမှူးပြုလုပ် သော ရှေးဟောင်းမြန်မာ့တိုင်းရင်းဆေးကျမ်းများဆိုင်ရာ စာပေပြိုင်ပွဲကို ဇန်နဝါရီလအတွင်း ကျင်းပ ပြုလုပ်မည်ဖြစ်ပါသဖြင့် မိမိတို့ ဒေသအတွင်းရှိ ပြိုင်ပွဲဝင်ရောက်လိုသည့် (တဆ) မှတ်ပုံတင်ရှိသူ တိုင်းရင်းဆေးဆရာများ လျှောက်ထားနိုင်ပြီး လျှောက်လွှာများအား (၃၁-၁၂-၂၀၁၇) ရက်နေ့ အရောက် တိုင်းရင်းဆေးပညာဦးစီးဌာန (ရုံးချုပ်) သို့ပေးပို့ပါရန် ပူးတွဲပါကြော်ငြာချက်နှင့်အတူ အကြောင်းကြား ပါသည်။\nTue , Dec 05 2017 - 07 am\nစီမံကိန်းနှင့်ဘဏ္ဍာရေးဝန်ကြီးဌာန၊ ပြည်ထောင်စုဝန်ကြီးရုံးမှ ကျန်မာရေးနှင့်အားကစားဝန်ကြီးဌာနသို့ ခွဲဝေချထားပေးသော ယာဉ်များထဲမှ Ambulance (လူနာတင်ယာဉ်)(၃)စီးတို့အား တိုင်းရင်းဆေးပညာဦးစီးဌာနသို့ ခွဲဝေချထားခဲ့ပါသည်။\nကျန်းမာရေးနှင့်အားကစားဝန်ကြီးဌာန၊ တိုင်းရင်းဆေးပညာဦးစီးဌာန၏ ၂၀၁၆ ခုနှစ် ဧပြီလမှ ၂၀၁၇ မတ်လအထိ လုပ်ငန်းဆောင်ရွက်ချက်များ အကျဉ်းချုပ်\nFri , Sep 08 2017 - 06 am\nတိုင်းရင်းဆေးပညာဦးစီးဌာနသည် နိုင်ငံတော်မှချမှတ်ထားသည့် ကျန်းမာရေးမူဝါဒများနှင့် အညီ ပြည်သူလူထု၏ကျန်းမာရေးအဆင့်မြင့်မားစေရန်အတွက် ကျန်းမာရေးနှင့်အားကစားဝန်ကြီး ဌာန၏ လမ်းညွှန်မှုခံယူ၍ ကဏ္ဍပေါင်းစုံတွင် ပါဝင်ဆောင်ရွက်လျက်ရှိပါသည်။\nစာတမ်းရှင်များ သိရှိလိုက်နာရမည့်အချက်များ (Instructions to Authors)\nစာတမ်းအကျဉ်းသည် စာလုံးရေ ၃၀၀မှ ၅၀၀အတွင်းဖြစ်ရပါမည်။ စာတမ်းအကျဉ်းတွင် စာတမ်းအမည်၊ စာတမ်းပြုစုသူ(များ)၊ လိပ်စာ/ရည်ရွယ်ချက်နှင့် လေ့လာသည့်အကြောင်းအရာ/ အဓိကရှာဖွေချက်/ သုတေသနဆိုင်ရာ/ တိုင်းရင်းဆေးပညာဆိုင်ရာ အရေးကြီးအချက်အလက်နှင့် သုံးသပ်ချက်တို့ပါ၀င်ရပါမည်။ စာတမ်းအကျဉ်းတွင် မိမိ၏စာတမ်းနှင့်ပက်သက်သည့် အချက်အလက် အကျဉ်းချုပ်ပါ၀င်ရပါမည်။\n၁၆ ခုတင်ဆံ့ ပေါက်မြို့၊ မကွေးတိုင်းဒေသကြီး တိုင်းရင်းဆေးရုံဖွင့်ပွဲ\n၂၅ ခုတင်ဆံ့ သထုံခရိုင် မွန်ပြည်နယ် တိုင်းရင်းဆေးရုံဖွင့်ပွဲ\n၂၅ ခုတင်ဆံ့ မြင်းမူတိုင်းရင်းဆေးရုံဖွင့်ပွဲ\n၁၆ ခုတင် ဆံ့ ဒီးမောဆိုမြို့နယ်၊ တိုင်းရင်းဆေးရုံဖွင့်ပွဲ\n၁၆ ခုတင်ဆံ့ မိုးကောင်းမြို့နယ်၊ ကချင်ပြည်နယ် တိုင်းရင်းဆေးရုံ ဖွင့်ပွဲ\nOffice No.(47),Ottara Thiri Township,\n+95 67 43 1095,+95 67 431149\nThis is the official website of Department of Traditional Medicine\n© 2017-2018 by Ministry of Health and Sports. All rights reserved.


ပန်ဒိုရာ: ခုတလော တက်စာ\nတက်ဂ်ထားကြတာတွေက တော်တော်များပါတယ်။ နှင်းဆီနက်က ၀ါသနာ၊ မသက်ဝေက နောင်လာမယ့်အနှစ်နှစ်ဆယ်၊ ကိုအောင်သာငယ်ရဲ့ ဘ၀အကြောင်းဆိုတာလည်းရှိသေးတယ်။ မနော်က နောက်မှ တက်ဂ်ပေမယ့် အပေါ့ပါးဆုံးမို့ အရင်ရေးလိုက်ပါတယ်။ ကျန်တာတွေလည်း ရေးပါ့မယ်။\nဟိုတလောက ချောင်းဆိုးတယ်။ ပျောက်တော့ ၂ ပတ်လောက် နေမကောင်းဖြစ်။ ပျောက်တော့ မျက်စေ့စွံတယ်။ ပျောက်တော့ နှာစေးတယ်။ ပျောက်တော့ ချောင်းဆိုးတယ်။\nဆေးဝါးကတော့ မူးရင်ရှူ မောရင်သောက် သောက်ရင်မူး (ဒါကတော့ ကပီတိရဲ့ စကား)\nမျက်နှာစာအုပ် (Face book ဟုလည်းခေါ်ပါသည်။)\nသူဌေးကတော် (သူ့ကိုသူဌေးဖြစ်စေချင်တာ ကိုယ့်စေတနာပါ။)\nမြန်မာစာ (ဘာသာစကားကို ဆိုလိုသည်မဟုတ်။ အစားအစာကိုဆိုလိုသည်။)\nအသက် ၅ နှစ်မှ ၁၀ နှစ်အရွယ် ငယ်စဉ်ကာလ\nပိုက်ဆံရှာတဲ့ အလုပ်ကို မလုပ်ဘဲ ဇိမ်နဲ့ထိုင်စားပြီး ပိုက်ဆံမရတာတွေကို လုပ်ခြင်း\nအလုပ်(job) (လောလောဆယ်မှာ သူမရှိလို့မဖြစ်ဘူး)\nသူ.. အနားမှာရှိဖို့ ပေါ့။ (ဒီလိုပဲပြောသင့်တယ်။)\nဟယ်.. ဒီမိုးဒီလေ ဒီလူတွေနဲ့တော့…\nPosted by pandora at 10:49 PM\nချစ်သူနဲ့ကွေကွင်းရခြင်းသည် ဘာဆိုလားး)\nပဉ္စမမြောက်ရေးသူအဖြစ် ဂုဏ်ပြု မှတ်တမ်းတင်\nကိုယ်လဲ ရေးရမယ်ဆိုတော့ တကြောင်းချင်းစီတွေးရင်း သေသေချာချာ ဖတ်လာတာ...\nလုပ်ချလိုက်ပြန်ပြီ ပန်ပန်တို့ ...\nဒါမျိုးခဏခဏကြုံဖူးတာ ကိုယ်ကလဲ အမှတ်မရှိ\nဖြစ်ချင်နေတာကို ဖတ်ရတော့ မထိန်:နိုင်ဘဲပြုံးမိပါတယ်။\nသြော်... ငါလိုလူစား အများကြီးပါလား။ အားတက်သွားပြီ။း-)\nပန်ပန်တို့ကတော့ ပြောကို မပြောချင်တော့ဘူး...း)\nလာလိုက်တာနဲ့ ပေါ့ပေါ့ပါးပါး ပြုံးမိတာပါဘဲ....\nအဖျားဖြတ်တာလေး သဘောကျတယ်..း)\nပထမတက်ဂ်ကြွေးကို အရင်ဆပ်ဖို့ ရေးနေဆဲတန်းလန်း\nသူဌေးကတော်ဖြစ်ချင်တာချင်းတူတယ် မပန်ရေ. :D\nခုတလော ပျော်နေတဲ့ မပန်ဒိုရာရဲ့အိမ်လေးကို ခုလာလည်တယ်။ ခုတလောမပြုံးရတာကြာပေမယ့် ခုတော့ပြုံးမိသွားတယ်။\nဒါပေမယ့် ချစ်တဲ့ ခင်တဲ့ စိတ်နဲ့\nမမရဲ့ ခုတလောလေးက ပေါ့ပေါ့ပါးပါးလေး...\nရင်ထဲမှာ ရှင်းနေတယ် ထင်တယ်...\nဒါပေမဲ့ ဖတ်ရတာ ..ပေါ့ပေါ့ပါးပါးနဲ့ ပြုံးမိတာပေါ့\nHehhehe.. Love ya post. Love ya too. keke.\nပုံရိပ်လည်း သူဌေးကတော် ဖြစ်ချင်ပါသည်။ ပိုက်ဆံမရသော အလုပ်များကို အချိန်ပြည့်လုပ်ချင်လို့ပါ။ (ဥပမာ ဘလောက် ရေးခြင်း)\nခုတလော..တက်စာတွေ စားပြီး ခေါင်းကိုက်နေလို့..ဘာနဲ့ တွဲစားရလည်း လာကြည့်ပါတယ်။\nနောက်ဆုံး ၀န်ခံချက် တခုပဲ ယုံတယ်.. ခွိခွိ\nဟားဟား။ ဖတ်ပြီး အားရပါးရ ရယ်သွားတယ်။ :D\nဒါလေးဖတ်လိုက်ရတာ စိတ်ကိုကြည်သွားတာပဲ… တကယ့်ပေါ့ပေါ့ပါးပါးလေ…\n၀န်ခံချင်တာတစ်ခုနဲ့ တင် အပေါ်ကဖတ်လာသမျှ တက်စာတွေ အားလုံးထွက်ပြေးကုန်တော့တာပဲ၊ ဟားဟား။\nသြော်..တက်စာ တက်စား)\nနောက်ဆုံး တကြောင်း အကြိုက်ဆုံးပါ ...\nအဲ့လို ပွင့်လင်းတာ မျိုးလေး .. :)\nကိုယ့်ကိုကိုယ် ပြန်ဆင်ခြင်မိတာလေးကို သဘောအကျဆုံးပဲ အစ်မး)) ရေးထားတာတွေက ပေါ့ပေါ့ပါးပါးနဲ့ ချစ်စရာကောင်းတယ်...


Mandalay allows home-used car back on the street; but only four passengers on board | Myanmar Business Today\nHomeAutomobileMandalay allows home-used car back on the street; but only four passengers...\nဧပြီလ ၃၀ရက်နေ့မှစတင်၍ မန္တလေးတိုင်းဒေသကြီးအတွင်း သွားလာမည့် အိမ်စီးကားများတွင် ယာဉ်မောင်းအပါအ၀င် လူလေးဦးသာ လိုက်ပါစီးနှင်းခွင့်ပြုမည်ဖြစ်ကြောင်း မန္တလေးတိုင်းဒေသကြီး အစိုးရအဖွဲ့မှ သိရသည်။\nထိုကဲ့သို့ လုပ်ဆောင်ရခြင်းမှာ ပြည်သူလူထုထံသို့ ရောဂါမပြန့်ပွားစေရန်နှင့် ရောဂါဖြစ်ပွားမှုကို ထိန်းချုပ်နိုင်ရန်အတွက် အမျိုးသားရေးတာ၀န်တစ်ရပ်အနေဖြင့် လုပ်ဆောင်ခြင်းဖြစ်ကြောင်း သိရသည်။\nကုန်စည်စီးဆင်းမှုရှိစေရန်အတွက် ကုန်တင်ယာဉ်များနှင့် အိမ်စီးကားများသာ သွားလာခွင့်ပြုထားပြီး ခရီးသည်တင်ယာဉ်လိုင်းများ၊ ဘုရားဖူးယာဉ်များ၊ အပန်းဖြေ ခရီးသွားယာဉ်များကို မန္တလေးတိုင်းဒေသကြီးအတွင်းသို့ ၀င်ထွက်သွားလာခွင့် မေလ ၁၅ရက်နေ့အထိ တားမြစ်ကန့်သတ်ထားသည်။\nမန္တလေးတိုင်းဒေသကြီးအတွင်းသို့ ယာဉ်များ ၀င်ထွက်သွားလာမှုကို ဧပြီလ ၃၀ရက်နေ့အထိ တားမြစ်ထားခြင်းဖြစ်သော်လည်း COVID 19 ရောဂါ ပြန့်ပွားမှုကို ထိန်းချုပ်နိုင်ရန်အတွက် မေလ ၁၅ရက်နေ့အထိ တိုးမြှင့်ကန့်သတ်ထားခြင်းဖြစ်ကြောင်း သိရသည်။\nထို့ပြင် ကချင်ပြည်နယ်၊ ကယားပြည်နယ်၊ ချင်းပြည်နယ်၊ စစ်ကိုင်းတိုင်းဒေသကြီး၊ မကွေးတိုင်းဒေသကြီး၊ ရှမ်းပြည်နယ်တောင်ပိုင်းနှင့် မြောက်ပိုင်းတို့မှ ပဲခူးတိုင်းနှင့် ရန်ကုန်တိုင်းသို့ သွားလာမည့် ယာဉ်များအနေဖြင့် မန္တလေးမြို့သို့ ၀င်ရောက်ခြင်းမပြုဘဲ တံတားဦးလမ်း၊ ပခုက္ကူ-ကျောက်ပန်းတောင်းလမ်း၊ ပျော်ဘွယ်(ဘုရားငါးဆူ)မှ ရန်ကုန်-မန္တလေး အမြန်လမ်းအတိုင်း စသည့် လမ်းကြောင်းများမှသာ သွားလာခွင့်ပြုသွားမည်ဖြစ်ကြောင်း မန္တလေးတိုင်းဒေသကြီးအစိုးရအဖွဲ့၏ ထုတ်ပြန်ချက်အရ သိရသည်။\nMandalay Regional Government has decided to re-allow home-used cars to drive on the streets in the city starting from April 30 but there must be only four passengers on board including driver in order to control the spread of Covid-19.\nTrucks are also allowed to drive on the streets of Mandalay again to streamline the commodity supply. But passenger buses, pilgrimage trip buses, and holiday buses are not allowed to enter the city until May 15 as the regional authority has extended the travel restriction period to May 15 from April 30.\nMoreover, buses from Kachin State, Kayah State, Chin State, Sagaing Region, Magway Region, and Shan State travelling to Bago Region and Yangon Region are also not allowed to pass through Mandalay City; instead they will have to use different route such as Tadar Oo Road, Pakkoku-Kyaukpadaung Road, and Pyawbwe to Yangon-Mandalay Express Way.\nPrevious articleYangon approves five investment proposals\nNext articleMyanmar to export 150,000 tons of rice in May


en:Amanita muscaria,abasidiomycete;\nen:Sarcoscypha coccinea, an ascomycete;\nan en:Aspergillus en:conidiophore.\nလူသိအများဆုံး စားကောင်းသည့် မှိုကို ရုက္ခဗေဒအလိုအရ အက်ဂါရိကပ် ကမ်ပက်စထရစ်ဟု ခေါ်သည်။ မှိုကို ကောင်းမွန်စွာ ချက်ပြုတ်လျှင် လွန်စွာ အရသာရှိသည်။ အရသာပင်ရှိသော်လည်း အာဟာရ ဖြစ်စေရာတွင်မူ အရည်ရွမ်းသည့် ဂေါ်ဘီထုပ် အရွက်များနှင့် မထူးခြားလှဟု အာဟာရ ပညာရှင်များက ဆိုသည်။\nမှိုကို အလွန်ရှေးကျလှသည့် အခါကပင် လူတို့ ကြိုက်နှစ်သက်ခဲ့ကြသည်။ ဂရိနှင့် ရောမလူမျိုးတို့သည် မှိုကို ကြိုက်နှစ်သက်စွာ စားသုံးခဲ့ကြသည်။ မှိုကို စားသည့် လူဦးရေသည် ဥရောပတိုက်တွင် အမေရိကတိုက်ထက်ပင် ပို၍များသည်ဟုဆိုသည်။\nရုက္ခဗေဒပညာရှင်များက စားကောင်းသည့်မှိုနှင့် အဆိပ်ဖြစ်စေသဖြင့် မစားကောင်းသည့် မှိုဟူ၍ မှိုကို အုပ်စု နှစ်ခု မခွဲခြားကြချေ။ စားကောင်းသည့်မှိုသည် အုပ်စုတစ်ခုတည်းဝင် အဆိပ်သင့်စေသောမှို၏ အနွယ် ဖြစ်ကောင်းဖြစ်ပေမည်။ စားကောင်းသည့်မှိုနှင့် မစားကောင်းသည့်မှိုများကို ကျွမ်းကျင်သူ များသာလျှင် ခွဲခြားနိုင်ပေသည်။\nမှိုမျိုးရင်း၌ သိပြီးမှို မျိုးစိတ်ပေါင်း ၃၈ဝဝဝ ခန့်ရှိသည်။ မှိုတစ်မျိုးစီသည် တစ်မျိုးနှင့်တစ်မျိုး ပုံသဏ္ဌာန်၌လည်းကောင်း၊ အရောင်၌လည်းကောင်း ကွဲပြားသည်။ သာမန် ထီးပုံသဏ္ဌာန်၊ သို့မဟုတ် သန္တာပုံသဏ္ဌာန် ကဲ့သို့လည်းကောင်း၊ သို့မဟုတ် ပန်းပင်၏ အကိုင်းပုံသဏ္ဌာန်ကဲ့သို့လည်းကောင်း ဖြာထွက်နေတတ်သည်။ အရောင်တွင်လည်း အဖြူမှ နီရဲရဲအထိနှင့် မွဲပြာရောင် ခပ်ခြောက်ခြောက်မှ ကတ္တီပါကဲ့သို့ တောက်ပြောင်၍ အညိုကောင်အထိ ရှိတတ်သည်။\nမှို၏ အဓိက အစိတ်အပိုင်းသည် မြေအောက်၌ တည်ရှိ၏။ ထိုအပိုင်းသည် ပင့်ကူအိမ်နှင့်တူ၍ အမျှင်များ ရှိတတ်သည်။ တစ်ခါတစ်ရံတွင် သက္ကလတ်ကြမ်း အစတစ်ခုကဲ့သို့ စုနေတတ်သည်။ မှိုပင်၏ ထိုအစိတ် အပိုင်းကို မိုင်စီလီယမ်ဟု ခေါ်သည်။ လူသိများသော ထီးပုံသဏ္ဌာန်ရှိသည့် မှိုပွင့်သည် စင်စစ်အားဖြင့် မိုင်စီ လီယမ်မှ ပေါက်ထွက်လာသော ပင်ရိုးသာဖြစ်သည်။ ထိုပင်ရိုးကို အခြားအပင်မျိုးမှ အသီးနှင့် နှိုင်းရှည့်နိုင်သည်။ ထိုသို့ နှိုင်းရှည့်နိုင်ခြင်းမှာ ယင်းမှ ဆဲများကို ပျံ့ထွက်စေပြီးလျှင် မှိုပင် အသစ်များကို ပေါက်စေခြင်းကြောင့် ဖြစ်သည်။ မှို၏ ထီးပုံသဏ္ဌာန် အစိတ်အပိုင်းကို စပိုရိုဖိုးဟု ခေါ်သည်။ အဘယ်ကြောင့်ဆိုသော် ယင်းသည် စပိုးခေါ် မျိုးမှုန်များကို သယ်ဆောင်ထားခြင်းကြောင့် ဖြစ်သည်။ ထိုကြောင့် စပိုရိုဖိုးကို မျိုးအိမ်ဟု ခေါ်နိုင်သည်။\nပင်ရိုး၏ထိပ် မျိုးမှုန်အိမ်အတွင်း၌ ပေါက်စပြုနေသော အစိတ်အပိုင်းကို အငုံဟု ခေါ်၍ အငုံမှ ထီးကဲ့သို့ ကားထွက်လာသည်။ မှိုပင်ကြီးရင့်လာသောအခါ ထိုထီးပုံသဏ္ဌာန်ရှိသော အစိတ်အပိုင်း၏ အောက်ဘက်တွင် အလွှာတန်းကလေးများ ရှိနေသည်ကို တွေ့နိုင်သည်။ ထိုအလွှာတန်းကလေးများတွင် မျိုးမှုန်ကလေးများ ရှိသည်။ အဆိုပါ မျိုးမှုန်းကလေးများသည် ဆဲကလေးများဖြစ်သဖြင့် မှိုပင် အသစ်ကလေးများ စိုက်ပျိုးရန် အထူးသင့်လျော်လေသည်။ မျိုးမှုန်တစ်ခုကို ရိုးရိုး မျက်စိဖြင့် မမြင်နိုင်။ မိုက္ကရိုစကုပ် (အဏုကြည့် မှန်ပြောင်း)ဖြင့် ကြည့်မှ မြင်နိုင်သည်။\nမှိုသည် ဖန်းဂပ်ခေါ် မှိုမျိုးဝင်ဖြစ်၍ ကလိုရိုဖီခေါ် စိမ်းရောင်ဒြပ် မပါရှိချေ။ စိမ်းရောင်ဒြပ်ရှိသော အပင်စိမ်းများသည် မိမိတို့အစာအဖြစ် လိုအပ်သော ကာဗိုဟိုက်ဒြိတ်ကို ပြုလုပ်ရန်အတွက် နေရရောင်ကို အသုံးပြုနိုင်သည်။ ယင်းတို့သည် ရေနှင့် လေတွင်ပါရှိသော ကာဗွန်ဒိုင်အောက်ဆိုက်မှ ကာဗိုဟိုက်ဒြိတ်ကို လုပ်ယူသည်။ မှိုတွင် စိမ်းရောင်ဒြပ် မပါရှိသောကြောင့် အခြား အပင်စိမ်းများက လုပ်ထားသည့် အစာကိုပင် အသုံး ပြုရလေသည်။ ဤသို့ဖြင့် သစ်ငုတ်တိုကြီးများ တွင်လည်းကောင်း၊ သစ်တုံးကြီးများတွင်လည်းကောင်း၊ ဆွေးမြည့်နေသော သစ်ကိုင်းများ၊ သို့မဟုတ် သစ်ရွက်များတွင် လည်းကောင်း မှိုများ ပေါက်နေသည်ကို တွေ့နိုင်သည်။\nအသက်ရှင်နေသော အပင်များတွင် ပေါက်သောမှိုများကို ပရဆိုက်(ဝါ) ကပ်ပါးပင်များဟု ခေါ်သည်။ မှို၏ အဓိက အစိတ်အပိုင်းဖြစ်သော မိုင်စီလီယမ်သည် အာဟာရရှိသော ပစ္စည်း၏ အတွင်းဘက်၌သာ တည်ရှိသည်။ သစ်တုံးတစ်တုံးပေါ်တွင်ဖြစ်စေ၊ သစ်ပင်တစ်ပင်ပေါ်တွင်ဖြစ်စေ မှိုပေါက်လျှင် ထိုမှိုက သစ်တုံး၊ သို့မဟုတ် သစ်ပင်ကို ဆွေးမြည့်သွားစေသည်။ ဤသို့ ဆွေးမြည့်ခြင်းသည် မှိုအတွက် အစာကို ပို၍ ပေးနိုင်သည်။\nမှိုသည် ရေငွေ့ အမြောက်အမြားကို လို၏။ နွေကူးရာသီ၊ နွေရာသီ၊ သို့မဟုတ် ဆောင်းကူးရာသီတို့၌ မိုးတစ်ကြိမ်နှစ်ကြိမ်လောက် ရွာအပြီးတွင် မှိုများ ရုတ်တရက် ပေါက်လာသည်ကို တွေ့ရသည်။\nမှိုကို လူကြိုက်များသဖြင့် အချို့က စီးပွားရေးအဖြစ် စိုက်ပျိုးယူကြသည်။ အထူးသဖြင့် ဥရောပတိုက်တွင် စိုက်ယူကြသည်။ မှိုကို စိုက်ပျိုးရာတွင် အထူးပြုပြင်ထားသည့် ဆွေးမြည့်နေသော နွားချေး၊ သို့မဟုတ် မြင်းချေးများကို အသုံးပြုကြသည်။ အပူချိန် သင့်တော်သောအခါ မှိုဥများကို ထိုသို့ အထူးပြုပြင်ထားသည့် မြေဩဇာ၏ အောက်ဘက်တွင် တစ်ပေခန့်စီ ခွာ၍ စိုက်ပျိုးလေ့ရှိကြသည်။\nမြန်မာနိုင်ငံတွင် ပေါက်ရောက်သော မှိုများတွင် တောင်ပို့မှို ခေါ် မှိုခြေတံရှည်သည် အထင်ရှားဆုံး ဖြစ်သည်။ ထိုမှိုသည် အမည်နှင့်လိုက်ဖက်အောင် တော်သလင်းလ၌ တောင်ပို့များတွင် ပေါက်ရောက်တတ် သည်။ ဤကဲ့သို့ တောင်ပို့များပေါ်တွင် ပေါက်ရောက်တတ်သော အခြားထင်ရှားသည့် မှိုများမှာ မှိုဦး နက်နှင့် မှိုခြေတံကြီးဖြစ်သည်။ မှိုဦးနက်တွင် မှိုပွင့်၏ ထိပ်၌ အနက်ကွက်ပါရှိ၍ တစ်မိုးတွင်းလုံး ပေါက်တတ်သည်။ မှို ခြေတံကြီးမှာ ခြေတံ၌ပါရှိသော အဖုကြီးကို အစွဲပြု၍ ခေါ်ခြင်း ဖြစ်သည်။ မှိုဦးနက်ကဲ့သို့ပင် တစ်မိုးတွင်းလုံး ပေါက်တတ်သော်လည်း တစ်နေရာတည်း၌ တစ်ကြိမ်လျှင် သုံးလေးပွင့် ထက်ပို၍ တွေ့ရခဲ့သည်။ တောင်ပို့မှိုကဲ့သို့ အလားတူ ထင်ရှားသော အခြားမှိုတစ်မျိုးမှာ အထက်ပိုင်း၌ ငှက်ကွေ့စား၊ သို့မဟုတ် မှိုဖြူဟုခေါ်သည်။ ဤမှိုမျိုးသည် နယုန်လလောက်တွင် လှိုင်လှိုင်ကြီး ပေါက်ရောက်တတ်၍ တစ်ခါတစ်ရံ ဤမှိုများ ပေါက်ရောက်တတ်သော နေရာ အကျယ်အဝန်းမှာ မြင်းတစ်ပြေးတည်းရှိသည်ဟု အဆိုရှိသည်။ ရွှင်ပြသော မျက်နှာရှိသူကို မှိုရသော မျက်နှာဟု တင်စားသုံးစွဲကြရာ၌ ဖက်သွတ်မှိုကဲ့သို့ မှိုခင်းကြီးကို တွေ့ရသူဟု ဆိုလိုဟန်တူသည်။ အခြား ထင်ရှားသော မှိုများမှာ မိုးတွင်း၌ ပေါက်ရောက်တတ်သည့် ဝါးမှို၊ နယုန်လ လောက်၌ ပေါက်ရောက်တတ်သော မှိုကြက်တောင်၊ မိုးဦးကျတွင် ပေါက်ရောက်တတ်သော ကောက်ရိုးမှိုနှင့် မြက်ကြားမှိုခေါ် ဆန်ကွဲမှိုများ ဖြစ်သည်။ အထက်ပါ မှိုများမှာ စားကောင်းသောမှိုများဖြစ်သော်လည်း အလေ့ကျသာ ပေါက်ရောက်တတ်သဖြင့် မှိုရှာသူများသည် အဆိပ်ရှိသော မှိုများနှင့် မမှားရအောင် အလွန် သတိကြီးစွာ ထားရသည်။ မှိုဥအမျိုးမျိုးမှာလည်း မှိုထဲ၌ အကျုံးဝင်သည်။ မြန်မာနိုင်ငံတွင်ရှိသော မှိုဥတစ်မျိုးမှာ ကဆုန်၊ နယုန်လများ၌ တောင်ကုန်းများတွင် ပေါက်ရောက်တတ်သည်။ မှိုဥဟူသမျှမှာ အဆိပ်အတောက်ကင်း၍ ယင်းတို့ကို လူတို့ စားသုံးကြသည်။ သို့သော် အရသာမှာ အမျိုးမျိုး ကွဲပြားကြ၍ အချို့သော မှိုဥများ၌ ခါးသက်သော အရသာပင်ရှိသည်။ မှိုဥများ ကြီးရင့်လာသောအခါ အထဲ၌ အမျှင်များနှင့် မျိုးမှုန်များ ဖြစ်လာသဖြင့် ငယ်၍ နုနေသောအခါ စားသုံးရန် အကောင်းဆုံးဖြစ်သည်။ သို့သော် အဆိပ်ကို ဖြစ်စေတတ်သည့် မှိုအချို့သည် အပင်ပေါက်စ၌ အလုံးပုံရှိ၍ ဤမှိုများနှင့် မမှားယွင်းရအောင် အထူးဂရုပြုရသည်။ မှိုဥများ ပေါက်ကွဲသွားသောအခါ အထဲ၌ရှိသော မျိုးမှုန်တို့သည် မီးခိုး ကဲ့သို့ ထွက်လာလေသည်။\nအဆိပ်ရှိသော မှိုများသည် အားလုံးပင် အမန်နီတာမျိုးစု၌ အကျုံးဝင်၍ ဤမျိုးစု၏ လက္ခဏာများကို သေချာစွာ သိရှိရန် အရေးကြီးသည်။ အမန်နီတာမျိုး၌ များသောအားဖြင့် ဖြူသော မျိုးမှုန်နှင့် အလွှာတန်း များ ပါရှိကြသည့်ပြင် ငယ်သော မှိုပွင့်များ၌ အမြှေးဖုံးအုပ်ပါရှိတတ်သည်။ မှိုပွင့်ကြီးလာသောအခါ မှိုတံထိုး တက်လာသဖြင့် ဤအမြှေးသည် ပေါက်ထွက် သွား၍ မှိုတံရင်း၌ ခွက်သဖွယ်ဖြစ်၍ ကျန်ရစ်လေသည်။ ထိုခွက်ကို အချို့မှိုမျိုး၌ သေချာစွာ တွေ့မြင်ရသော်လည်း အချို့ မှိုမျိုး၌မူကား ထင်ထင်ရှားရှား မတွေ့ရချေ။ အချို့သောမှိုမျိုး၌ မှိုတံ ထိုးတက်လာသောအခါ အမြှေး၏ အထက်ဘက်ခြမ်းသည် ပြတ်၍ မှိုထိပ်တွင် စွပ်လျက် ပါသွားသည်၊ အမြှေး၏ ကျန်တစ်ပိုင်းသည် မှိုတံရင်း၌ ခက်သဖွယ် ထင်ထင်ရှားရှား ကျန်ရစ်လေသည်။ မှိုတွင် ပါသွားသော အမြှေးသည် မှိုပွင့်လာသောအခါ မှိုပွင့်နှင့်အတူ ကြီးလာ၍ ချပ်လွှာသဖွယ် အကြေးများ ဖြစ်လာသည်။ အက်ဂါရိကပ်မှိုတို့၌လည်း မကြီးရင့်မီ ဖြူသော အလွှာတန်းများ ရှိတတ်ရာ အထက်ဖော်ပြပါ အမန်နီတာမျိုးစုတွင် ပါဝင်သော မှိုများနှင့် ခွဲမရဘဲ ရှိတတ်သည်။ ထိုကြောင့် ကျွန်ုပ်တို့သည် မှိုထိပ်၌ ချပ်လွှာသကဲ့သို့ အကြေးရှိ မရှိကိုလည်း‌ကောင်း၊ မှိုတံရင်း၌ ခွက်ကဲ့သို့ အမြှေးငယ် ရှိ မရှိကိုလည်းကောင်း စုံစမ်း၍ တစ်မျိုးနှင့်တစ်မျိုး ခွဲခြား သိရှိရာသည်။ ကျွန်ုပ်တို့သည် မှိုများကို မစားသောက်မီ အဆိပ်အတောက် ကင်းကြောင်းကို အသေအချာ သိရှိရန် ရွေးချယ်ရုံနှင့် မပြီးသေးဘဲ လတ်ဆတ်သော မှိုများကိုသာ ရွေးချယ်၍ ချက်ပြုတ်စားသောက်ရန်လည်း အရေးကြီးသည်။\nမှိုများကို စား၍ အဆိပ်တောက်ပြီးလျှင် သေဆုံးမှုများကို ကျွန်ုပ်တို့ မကြာခဏ ကြားရသည်။ တစ်ခါတစ်ရံ အိမ်လုံးကျွတ်လိုပင် မှိုတောက်၍ မူးဝေခြင်း၊ အော့အန်ခြင်း စသော ဝေဒနာကို အပြင်းအထန် ခံစားရတတ်သည်။ ဤသို့ဖြစ်ရခြင်း အကြောင်းကို သေချာစွာ စေ့ငုကြည့်သောအခါ များသောအားဖြင့် လူတို့သည် အမန်နီတာခေါ် အဆိပ်ရှိသော မှိုကို စားသောက်မိခြင်းကြောင့်ဖြစ်ကြောင်းကို တွေ့ရသည်။ အချို့သောသူတို့ မှာ စားကောင်းသောမှိုများကို စားလျက်နှင့်ပင် မှိုတောက်၍ သေဆုံးသွားတတ်ရာ ဤသို့ ဖြစ်ရခြင်းမှာ ပုပ်သိုးနေသော မှိုများကို စားသောက်၍ ဖြစ်ရသည်ဟု ထင်မှတ်ဖွယ်ရာရှိသည်။ အကယ်၍ မှိုကြောင့် အဆိပ်အတောက်ဖြစ်ခဲ့သော် လူနာကို အနီးဆုံး ဆရာဝန်ထံသို့ မြန်နိုင်သမျှ မြန်အောင် ပို့ဆောင်ပေးရပေမည်။ အဆိပ်တောက်ခါစ လူတွင် ဖြစ်ပျက်တတ်သော လက္ခဏာများမှာ အော့အန်ခြင်း၊ ဓာတ်လျှောခြင်း၊ တံတွေးများစွာထွက်ခြင်း၊ ဆီးချုပ်ခြင်း၊ မျက်လုံးဝေလာခြင်းများဖြစ်ပြီးလျှင် ထိုင်းမှိုင်းခြင်း၊ ချွေးထွက်ခြင်းနှင့် နှလုံး သွေးအားနည်းခြင်း စသည်များ ဖြစ်လာတတ်သည်။ ကုမရသော ဝေဒနာတွင် နှစ်ရက်သုံးရက်မျှ ထိုင်းမှိုင်း နေပြီးလျှင် လူနာသည် သွေးအားနည်း၍ သေဆုံးသွားလေသည်။ မှိုကြောင့် အဆိပ်တောက်နေသော လူတစ်ယောက်ကို ကုစားရာ၌ စားသောက်ထားသောမှိုကို အစာလမ်းကြောင်းမှ ထုတ်ပစ်ပြီးလျှင် အက်တြိုပင် ကဲ့သို့သော ဆေးကို ထိုးပေးရလေသည်။ \n↑ "Taxonomic proposals for the classification of marine yeasts and other yeast-like fungi including the smuts" (1980). Botanica Marina 23: 361–373.\n"https://my.wikipedia.org/w/index.php?title=မှို&oldid=713260" မှ ရယူရန်\n၃၁ အောက်တိုဘာ ၂၀၂၁၊ ၁၀:၃၇ အချိန်တွင် နောက်ဆုံး တည်းဖြတ်ခဲ့သည်။\nဤစာမျက်နှာကို ၃၁ အောက်တိုဘာ ၂၀၂၁၊ ၁၀:၃၇ အချိန်တွင် နောက်ဆုံး ပြင်ဆင်ခဲ့သည်။


Sein Lyan - စိ န် လျှံ: May 2016\nWriter Sein Lyan Time 5:47 pm2comments: Links to this post\n"REBORN" Short Film (9 min)\nA young girl who got domestic abuse, dropped out from school. She facesamoral dilemma when her parents want her to work asamaid. After she found out that she has been trading for human trafficking. Her life is completely changed.\nအကျင့်စရိုက်ဆိုးတဲ့ မိဘ မှ မွေးဖွားလာသော ကောင်မလေး တစ်ယောက်ဟာ ပညာ တပိုင်းတစ သာ သင်ခွင့် ရခဲ့ပြီး မိဘ ရဲ့ အနိုင်ကျင့် နှိပ်စက်ခြင်းကို အမြဲတမ်း ခံရပါတယ်။ ဒီလို မိဘတွေ နဲ့ နေရတဲ့ ကောင်မလေးဟာ သူတပါး ရဲ့ အမြတ်ထုတ် အနိုင်ကျင့်ခြင်းကို လည်း ခံရပါတယ်။ မိသားစု အဆင်ပြေဖို့ အတွက် မိဘတွေ အလိုကျ အလုပ်လုပ်ဖို့ ရောင်းစားခံလိုက်ရတဲ့ အခါ ဘ၀ဟာ အခြေအနေ ပိုပြီး ဆိုးလာခဲ့ပါတယ်။သူမရဲ့ ဘ၀ အပြောင်း အလဲ မှာ သူ မ ဘာ တွေ ဖြစ်မလဲ ဆိုတာ ....\nVisit to Reborn Page\nWriter Sein Lyan Time 11:42 am No comments: Links to this post\nLabels: abuse, children rights, disable rights, ethnic, Human Rights, Human Rights Festival, rape, short film, Women Rights\nWriter Sein Lyan Time 11:04 am No comments: Links to this post


လမ်းမှာပန်းခြံမှာ9နှစ်10နှစ်ကလေးတွေတွေ့ရင်သနားလို့ဆိုပြီးပိုက်ဆံပေးမုန့်ကြွေး အရောဝင်တာမျိုးမလုပ်ပါနဲ့ - VPS - Shweman Online Media\nMin Wai | February 23, 2020 | News | No Comments\nမိန်းကလေးဖြစ်ဖြစ် ယောက်ျားလေးဖြစ်ဖြစ်မြို့ထဲသွားရင်သတိထားလို့ရအောင်ပါ.. !!\nလမ်းမှာပန်းခြံမှာ ၉နှစ် ၁၀နှစ်ကလေးတွေတွေ့ရင် သနားလို့ဆိုပြီးပိုက်ဆံပေးမုန့်ကြွေး အရောဝင်တာမျိုးမလုပ်ပါနဲ့ဒီနေ့ မြို့ထဲ၃၅လမ်းအထက်ဘလောက် လမ်းကြားထဲကပန်းခြံမှာ သူငယ်ချင်း၂ယောက်နဲ့ဓာတ်ပုံသွားရိုက်တာတစ်ယောက်ထဲဆော့နေတဲ့ကလေးကိုတွေ့တော့ ညီမလည်းသနားပြီးပါတဲ့မုန့်လေးတွေပေးလိုက်ပါတယ် ကောင်းကောင်းမွန်မွန်နဲ့ ကျေးဇူးပါမကြီး ဆိုပြီး ပစ္စည်းတွေတောင်ကူကိုင်ပေးပါတယ်\nနောက်တော့ နည်းနည်းဝေးတဲ့ဆီသွားပြီး ရေသန့်ဘူးထဲကိုအဝါရောင်အရည်လိုလိုတွေထည့်ထားတဲ့ဘူးကိုထုတ်ရှူပါတယ်အဲ့ကထဲကမူမှန်တော့တာပါ ညီမဓာတ်ပုံရိုက်တဲ့နားမှာ ဘယ်ကပါလာမှန်းမသိတဲ့ သံဘူးလိုဟာကိုမြေကြီးကိုပေါက်ချလိုက်ပါတယ် လေတိုက်တဲ့အချိန်နဲ့ကြုံပြီး\nညီမမျက်ကပ်မှန်ကိုကပ်သွားတော့ မျက်ရည်တွေကျပြီးမျက်လုံးဖွင့်လို့အဆင်မပြေဖြစ်လာရော အဲ့တာနဲ့အခြေနေမကောင်းဘူး မျက်ကပ်မှန်ချွတ်ရမယ်ဆိုပြီးသူငယ်ချင်းအိမ်ကိုပြေးဖို့လုပ်ရပါတယ်အဲ့တာကိုဘယ်ဝင်သွားတာလဲ ပြစမ်းဆိုပြီးအတင်းကပ်လာတော့ ညီမလည်း စိတ်အနှောက်အယှက်ဖြစ်တဲ့အကြောင်း သွားတော့မယ့်အကြောင်းကို ကောင်းကောင်းမွန်မွန်ရှင်းပြတာကို နားမလည်ပဲ ရိုင်း”စိုင်း”တွေအော်ဟစ်ပြီးနဲ့ ညီမဘေးကအတင်းကပ်လိုက် တော့ မုန့်ဖိုး၅၀၀ပေးပြီးမလိုက်တော့ဖို့ပြောပါတယ်ပိုက်ဆံပေးလိုက်ပြီးကထဲကပိုဆိုးလာပါတယ် ပါးစပ်ကလည်းအရွယ်နဲ့မလိုက်အောင် သူ့ထက်အသက်၁၀နှစ်လောက်ကြီးတဲ့ညီမကိုရမ်းလန်းတယ် ကိုက်စားချင်စရာလေးဆိုတာမျိုးတွေပြောပါတယ်အဲ့တာနဲ့အနီးနားမှာရှိတဲ့ယာဉ်ထိန်းရဲကို အကူအညီတောင်းတော့ ရဲကအဲ့ကလေးကိုအော်ငေါက်လိုက်ပါတယ်\nရဲစခန်းကိုဖုန်းဆက်ခိုင်းတယ်အဲ့တာကိုရဲကိုရှောင်ပြီး ဆက်လိုက်လာတာ အော်လည်းမရပြောလည်းမရပါဘူး အဲ့တာကြောင့်၆လွှာမှာရှိတဲ့ သူငယ်ချင်းအိမ် ထိပြေးသွားပြီးအန်တီကိုအကူညီတောင်းမှပဲ ပိုက်ဆံယူပြီးအောက်ဆင်းသွားပါတယ် အဲ့တာတောင် တိုက်အောက်မှာဆက်စောင့်နေပါသေးတယ်အန်တီကစခန်းပို့မယ်ပြောတော့ ပို့လည်းလွတ်မှာပဲတဲ့ ဘယ်စခန်းလဲ ကျောက်တံတားလား ဟံသာဝတီထိပို့မလား ပြီးရင်ပြန်လွှတ်တာပဲ ပြန်လာမှာပဲတဲ့ ကလေးတွေက ကလေးနဲ့မတူပါဘူး ဓားပြအသေးစားတွေဖြစ်နေပါပီ သက်ဆိုင်ရာကဒီကလေးတွေနဲ့ပတ်သက်ပြီးတစ်ခုခာလုပ်သင့်တယ်လို့လဲထင်ပါတယ် အရင်တုန်းက လှည်းတန်းတို့မြေနီကုန်းတို့မှာပိုက်ဆံအတင်းလိုက်တောင်းတဲ့ကလေးတွေက ပေးလိုက်ရင်ထွက်သွားပါတယ် ဒီကလေးလို့ ရိုင်းရိုင်းစိုင်းစိုင်းတွေပြောပြီးဆက်မလိုက်ပါဘူး မိန်းကလေးတွေတစ်ယောက်ထဲသွားရင်မလွယ်ပါဘူးအဲ့ကလေးပါ လမ်းမှာတွေရင်ညီမလို မေတ္တာရှင်မကြီးလုပ်ပြီးမုန့်တွေသွားမပေးကြပါနဲ့ တော်တော်လေးလည်းမှတ်သွားပါပီ မြို့ထဲသွားရင် ဆင်ခြင်လို့ရအောင်တင်ပေးလိုက်တာပါ\nနိုင်ငံတော်အတိုင်ပင်ခံ ကိုးကွယ် ကြည်ညိုပူဇော်တဲ့ အဲကွန်း၊ တီဗီ၊ ဖုန်း လုံးဝမသုံးသည့် တိပိဋက ယောဆရာတော်ဘုရား\n(၁၇)ကွိမျမွောကျ ထီပေါကျစဥျ (အစ/အဆုံး ) ..\nမြန်မာနိုင်ငံသို့ ပြန်လည်ဝင်ရောက်လာတဲ့ ထိုင်းရောက်မြန်မာ လုပ်သားတွေကို ယနေ့နံနက်တွင် မြန်မာ-ထိုင်း အမှတ် (၂) ချစ်ကြည်ရေး တံတားတွင် စတင် လက်ခံကြိုဆိုနေ


သဒ္ဓါလှိုင်း: July 2010\nအဓိပ္ပါယ်ပြည့်ဝတဲ့ တခုသော နေရာလေးကို ရောက်သွား ခဲ့ရပြန်တယ်..။ ဒါဟာ တစုံတခု အတွက် ခံပြင်းမှု၊ အလိုမကျမှု၊ အပေါ်စီးဆန်မှု၊ အနိုင်ကျင့်ခံလိုက်ရမှု၊ ဆိုတဲ့ အမျိုးမျိုးသော `………..မှု´ တွေကြောင့် ပဲလေ.။\nစိတ်ကို ဖြူစင်အောင် ဆုံးမနေတဲ့ ကြားထဲမှာပဲ တခါတရံ ဖြူစင်တဲ့ စိတ်ရဲ့ ဆန့်ကျင်ဘက် ဖြစ်တဲ့ `စိတ်´လောကကြီးထဲ ခေါ်ဆောင် သွားခံခဲ့ရတာ ကိုတော့ မငြင်းဆို နိုင်ပါဘူး…။ အဲဒီ အခါမှာ ဆန့်ကျင်ဘက် `စိတ်´ ထဲ ရောက်နေပြီ ဆိုတာ သိလိုက်တာနဲ့ တပြိုင်နက် စိတ်ကို အလျင်အမြန် ဖမ်းဆုပ်ပြီး ဖြူစင်တဲ့ စိတ် ဆီကို ဦးတည် ခုတ်မောင်းလို့..။\nအဓိကက စိတ်ကို အနိုင်ကျင့် မခံရဖို့ အရေးကြီးပါတယ်..။ တပါးသူရဲ့ အဓိပ္ပါယ် အပြည့်နဲ့ လျှောက်လှမ်းနေတဲ့ စိတ် ကို အနိုင်မကျင့်မိဖို့ ပိုအရေးကြီး ပြန်ပါတယ်။\nတချို့ကျတော့လည်း မိမိ လုပ်လိုက်မိတဲ့ ကိစ္စ တရပ်က တပါးသူရဲ့ စိတ် အပေါ်မှာ ဘယ်လောက်ထိ အနိုင်ယူ လိုက်တယ်ဆိုတာ မသိလိုက်တာလား… မသိချင်ယောင်ဆောင် လိုက်တာလား…! ဒါမှ မဟုတ် `အကျင့်´ပါ နေလို့ ပါလို့ ဖြေရှင်းနိုင်မဲ့…. ဒိုင်း သဖွယ် အကာအကွယ် ယူနေကြတာများလား….!\nတချို့ကျတော့လည်း မိမိ လုပ်လိုက်မိတဲ့ ကိစ္စတိုင်း မှန်ကန် ပြည့်ဝ မျှတ နေပါတယ်လို့ ယူဆ မိကောင်း ယူဆလို့ ဖြစ်ပါလိမ့်မယ်..!\nတချို့ကျတော့လည်း မိမိကြောင့် တပါးသူရဲ့စိတ် ထိခိုက်ရှနာ သွားမှာကိုပဲ စိုးရိမ်လွန်း ကြပြန်တယ်.။ တပါးသူရဲ့ စိတ် အခြေ ကို အမြဲ ဖတ်နေဖြစ်တဲ့ သူမျိုးပဲ..။ အဲဒီအခါ မိမိဘက်က တခုခု လွန်ကဲသွားရင်တောင် ချက်ခြင်း ပြင်ပြီး မိမိစိတ် မခံနိုင်မဲ့ လုပ်ရပ်မျိုးကနေ မလုပ်ဖြစ်တော့မဲ့သူ တယောက် ဖြစ်သွားရလိမ့်မယ်…!\nတချို့ကျတော့လည်း တပါးသူရဲ့ စိတ်ကို မသိလိုက် မသိပါသာ နေတတ်တဲ့ သူမျိုးမို့ ထူးခြားတဲ့ လက္ခဏာ မဖြစ်မိမူပဲ မိမိရဲ့ စိတ်သွားရာ လမ်းအတိုင်း ချောမွေ့လို့….!\nဘယ်လိုပဲ ဖြစ်ဖြစ်ပါလေ… အခက်ခဲဆုံးလို့ ယူဆရတဲ့ မိမိ နဲ့ သူတပါး စိတ် ကို တန်ဖိုးထားတတ်ဖို့၊ လေးစားတတ်ဖို့၊ မျှဝေ ခံစား နားလည်ပေးတတ်ဖို့…!\nအဓိပ္ပါယ် ပြည့်ဝတဲ့ နေရာလေး တခုမှာ ကိုယ်စိတ် နှလုံး စိတ်ခွန်အား မှန်ကန် ပြည့်ဝစွာနဲ့ ၀န်းကျင် ပတ်လည်မှာလည်း ဖြူစင်သော စိတ်ထားများ ပိုင်ဆိုင်ထားသူများ နဲ့သာ ဆုံတွေ့ခွင့် ရရပါလို၏။\nသူတပါးရဲ့ ကိုယ် စိတ် နှလုံးကို.... နာကျင် ထိခိုက် ခံစားရစေမဲ့ လုပ်ရပ်… အနိုင်ကျင့် လိုက်တဲ့ အပြုအမူ လုပ်ရပ်… အနိုင်ကျင့် လိုက်တဲ့ စကား အပြောအဆို လုပ်ရပ်… လှပတဲ့ အနာဂတ်လေး ပျက်စီး သွားမဲ့ လုပ်ရပ်…မျိုး မလုပ်ဖြစ် ခဲ့ရင် အပြန်အလှန် သန့်ရှင်း စင်ကြယ်တဲ့` စိတ်´တွေ ထွန်းလင်း တောက်ပ နေမှာပါ…။\nထိုထိုသော ဖြူစင်သော စိတ်ရဲ့ ဆန့်ကျင်ဘက် ဖြစ်စေမဲ့ စိတ်မျိုး… မိမိကိုယ်.. မိမိစိတ် ၌ ဘယ်သောအခါမှ.. ဘယ်လိုကဲ့သို့သော အခြေအနေ… မျိုးမှာမှ သန္ဓေမတည် မိဖို့ သာ ငါ့အား စွမ်းဆောင် ပေးပါလေ……..!!!!!\nရေးသားသူ သဒ္ဓါလှိုင်း at 2:18 PM 28 comments:\nရင်ထဲ အနက်ရှိုင်းဆုံး တနေရာမှာ ဖြစ်တည်နေတဲ့ အစိုင်အခဲ ဒြပ်မဲ့တခု…\nတကယ်တော့ ကိုင်တွယ် ထိတွေ့ခွင့် ရဖို့ အခွင့်အလမ်း မရှိခဲ့တဲ့ ဒြပ်မဲ့တခု အဖြစ်နဲ့သာ……\nဆိုပေမဲ့.. ကိုင်တွယ် လို့ရတဲ့ ဒြပ်ဝတ္ထုတွေထက် ပါဝါအား ကောင်းတဲ့ ဒြပ်မဲ့ ပုံရိပ်ယောင်လေး တခု…\nအတ္တမပါတဲ့ နှလုံးသား ထဲမှာ အဖြူရောင် သံစဉ်တွေနဲ့ ရောယှက်ထားတဲ့ သံစဉ် တေးသွားလေး တပုဒ်က ၀င်ရောက် နေရာယူ စည်းချက် လိုက်လို့…\nနှလုံးသား ထဲကို မသိမသာ တိုးဝင်လာတဲ့ ညင်းသဲ့သဲ့ အရိပ်အယောင်လေး တခုကလည်း ဆွတ်ပျံ့ ကြည်နူးစွာ စီးဆင်းလာခဲ့လို့….! ဒါ….. ဒြပ်မဲ့ ပုံရိပ်ယောင်လေး တခုတဲ့လား..!\nအသက်ရှူသံ တွေတောင် ကပြောင်းကပြန်နဲ့….!\nနှလုံးသွေးကြော တလျှောက် စီးဆင်းလာတဲ့ ပုံရိပ်ယောင်လေး တခုက ဖြတ်ကနဲ ဆိုပေမဲ့ တကယ့်ကို စွဲထင် ကျန်နေခဲ့တဲ့ စစ်မှန်တဲ့ အလင်းတန်းလေး တခုပါလား….။\nအဲဒီ အလင်းတန်း လေးတခုကို သိမ်းဆည်းထားနိုင်တဲ့ နေရာလေး တခုကလည်း ဒီနှလုံး သွေးကြောလေး ထဲမှာပဲ ဖြစ်နေလေရဲ့…! နှလုံးသွေးထဲမှာပဲ ပုံရိပ်ယောင်လေး တခုအဖြစ် သိုဝှက် ထားချင် လိုက်တာလေ...\nနှလုံးသွေးတွေ ပုံမှန် စီးဆင်းနိုင်မဲ့ ပုံရိပ်ယောင်လေးရဲ့ ကိုယ်ပွားတခု……!!!\nပုံရိပ်ယောင်ရဲ့ အလင်းတန်းလေးကြောင့် မှုန်ဝါး ရီဝေ… အိပ်စက်နေတဲ့ နှလုံးသားလေးလည်း အလင်းရောင်တွေနဲ့ ရှင်သန် နိုးထ စေခဲ့တာပေါ့…။\nိပ်စက်နေတဲ့ နှလုံးသားလေးလည်း ခုတော့… အလင်းတန်းလေးနဲ့ အတူ သစ်လွင် လှပတဲ့ အာရုဏ်ဦး နံနက်ခင်း ကို ကြိုဆိုလို့…!\nတခါတရံတော့ ယုံကြည်မှုတွေကို စတေး ပစ်လိုက်တဲ့ အခါ မှာတော့… ပုပ်ပွနေတဲ့ ချစ်ခြင်းမဲ့ အကောင်တကောင် ပုံစံနဲ့ ယိုင်နဲ့ ချိခွေလို့…!\nအဲဒီအခါ မှာတော့ ငါ ကိုယ်တိုင် ဆုပ်ကိုင်ထားတဲ့ လေးနက်မှုတွေ… မေတ္တာတရားတွေ… ချစ်ခြင်းတရားတွေ… နားလည်မှုတွေ… ဟာ လွတ်ကျ ထွက်သွားခဲ့ပြန်ပေါ့… !!!\nဒါပေမဲ့လည်း ကိုယ်တိုင်… ယုံကြည် နားလည်မှုတွေနဲ့ တည်ဆောက်ထားခဲ့ပြီး တန်ဖိုးထားရတဲ့ `….´ တွေမို့ တစစီ ပြန်ကောက်ရင်း ပြန်ပုံဖေါ်လို့ ပြန်ထုဆစ်လို့…။\nနှလုံးသွေးနဲ့ ရင်းပြီး ပြန်လည် ထုဆစ်တဲ့ အခါမှာတော့ တန်ဖိုးထားရတဲ့ အရာတွေနဲ့ အတူ အလင်းရောင်တွေနဲ့ ပြည့်နှက်နေမဲ့ ပုံရိပ်ယောင် ကမ္ဘာငယ်လေး တခု အနေနဲ့ ၀င့်ဝင့်ကြွားကြွား…\nပုံရိပ်ယောင်လေး က ဒီလောက်တောင်ပဲ တန်ခိုးရှိ သတဲ့လား..!!!\nတည်ငြိမ် နက်ရှိုင်းတဲ့ နှလုံးသား ထဲထိ တိုးဝှေ့ ၀င်လို့ အလှပဆုံး ကြယ်ပွင့်လေးတွေနဲ့ ထုံမွှန်းထားတဲ့ ဒြပ်မဲ့ ပုံရိပ်ယောင်လေး အဖြစ် အသိအမှတ် ပြုခဲ့ရပြီ။။။\nငါ့ရဲ့ ဖြူစင် သန့်ရှင်း စင်ကြယ်တဲ့ နှလုံးသွေးထဲကို နာကျင်မှုတွေနဲ့ အတူ မျက်ရည်မိုးတွေနဲ့ ရောပြွန်းနေမဲ့ အရာတွေနဲ့ စွန်းထင်း ညစ်ပေအောင် မရောထွေး ပစ်လိုက်ပါနဲ့….\nတခါက ပုံမှန် လည်ပတ် စီးဆင်း နေတဲ့ နှလုံးသားထဲကို အမှတ် ထင်ထင် ၀င်ရောက်ပြီး နေရာ လာယူ ခဲ့တဲ့ `ပုံရိပ်ယောင်လေး´လေးမို့ ရင်ထဲ နှလုံးသားရဲ့ အနက်ရှိုင်းဆုံး တနေရာ မှာ ခိုဝင် နားခို ခွင့် ပြုမှာ မို့လို့ပါ…!!!!!\nရေးသားသူ သဒ္ဓါလှိုင်း at 11:28 AM 20 comments:\nကျမတို့ရုံးမှာ ဘယ်နေရာက လာမှန်းမသိတဲ့ ကြောင်လေးတွေက တော်တော့်ကို ကြောက်ရွံ့တတ်ပါတယ်.။ ကျမလည်း အချိန်တန်ရင် ထမင်းလေးကျွေးလိုက် မုန့်လေးကျွေးလိုက်နဲ့ သူတို့နဲ့ ဆက်ဆံရေး အဆင်ပြေအောင် ချစ်ကြည်ရေးရအောင် လုပ်ရပါတော့တယ်..။ တဖြည်းဖြည်းတော့ သူတို့လည်း ယဉ်ပါးလာပြီး ကြောက်တာလည်း လျော့လာပါတယ်.။\nကျမ ရုံးဆင်းရင် ကြောင်လေးတွေ အတွက် ထမင်းလေးကို နယ်ပြီး ထားခဲ့ပါတယ်.။ ခုဆို နေ့လည် ကျမတို့ ထမင်းစားနေရင်တောင် ခပ်လှမ်းလှမ်းကနေ `ညောင်..ညောင်..´ ဆိုပြီး တောင်းတတ်နေပါပြီ.။ လွန်ခဲ့တဲ့ တပတ်ကတော့ အငယ်ဆုံးကြောင်လေး တကောင်ပျောက်သွားခဲ့ပါတယ်..။ ထင်တာတော့ အငယ်ဆုံး အသေးဆုံးလေးဖြစ်ပြီး သေသွားတယ်လို့ ယူဆလိုက်ရတာပေါ့.။ ဒါနဲ့ သုံးကောင်ပဲ ကျန်ခဲ့ပါတယ်..။ သုံးကောင်ထဲမှာ တကောင်က အ၀ါရောင် ချစ်စရာလေးနဲ့ ချောချောလေးလည်း ပါပါတယ်.။\nနေ့လည်ခင်း တနေ့မှာတော့ ကျမ ထမင်းစားနေတုန်း အ၀ါရောင် ကြောင်လေးက ကျမကို အဝေးကနေ အစာလှမ်းတောင်းပါတယ်.။ ကျမလည်း မြန်မြန် ထမင်းနယ်ကျွေး လိုက်ရတာပေါ့..။ ကြောင်လေးတွေက သိပ်မကြောက်တော့ပေမဲ့ သူတို့ကို ကြည့်နေရင် မစားပဲ ထွက်ပြေးသွားတတ်တယ်.။ ဒါနဲ့ ကျမလည်း ကျွေးပြီး ရှောင်နေလိုက်ရတယ်.။ ညနေဘက် ကျမရုံးမဆင်းခင် ထမင်းနယ်ပြီး ကျွေးထားခဲ့ပြန်တာပေါ့.။\nနောက်နေ့ ကျမ ရုံးကိုအလာမှာတော့ ရုံးရှေ့မှာ ချစ်စရာ အ၀ါရောင် ကြောင်လေး သေဆုံးနေတာကို တွေ့လိုက်ရတော့ ရင်ထဲမှာ တမျိုးကြီး ဖြစ်သွားခဲ့ရတယ်.။ မနေ့ကပဲ အကောင်းကြီးရှိသေးတယ်. ရောဂါဖြစ်တာလည်း မတွေ့မိပါဘူး ဆိုပြီး စဉ်းစားနေတာပေါ့..။ ဘာဖြစ်လို့များလဲ.. ဘာကောင်ကိုက်လိုက်လို့လဲ.. ခန္ဓာကိုယ်မှာလည်း ကိုက်ရာ မတွေ့မိပါဘူး.. နဲ့ ဘာဖြစ်လို့ သေသွားမှန်းကို မသိလိုက်ရဘူး..။\nဒါနဲ့ပဲ ကြောင်လေး နှစ်ကောင်ပဲ ကျန်တာပေါ့..။\nကြောင်လေးနှစ်ကောင်လည်း ဆော့လိုက်..စားလိုက်နဲ့ ကြည့်ရတာ ကောင်းကောင်းမွန်မွန် ပုံစံပါပဲ.။ ဒီနေ့ မနက် ရုံးလာတော့ ကြောင်လေး နှစ်ကောင် ရုံးရှေ့မှာ ကွေးလို့.။ ကျမလည်း ၀င်လာရော သူတို့ပုံစံ အတိုင်း ထပြေးကြပါတယ်.။ တကောင်က မပြေးတော့ ဘာဖြစ်လည်းမသိဘူးဆိုပြီး `မ´လိုက်တာ အကြောလိုက် သွားပါတယ်.။ မထနိုင်တော့ပါဘူး.. ကျမလည်း လန့်ပြီး တခြားသူတွေကို ခေါ်ပြပြီး ဘာဖြစ်လည်း မသိဘူး ဆိုပြီး ပြလိုက်တော့ သေတော့မလား မသိဘူးတဲ့.။\nဟင်.. မနေ့ကပဲ အကောင်းကြီး ရှိသေးတယ်.. ဘာဖြစ်လဲမသိဘူးပေါ့..။ ကျမရဲ့ လုပ်ဖေါ်ကိုင်ဖက် ညီမလေးရောက်တော့ (အဲဒီညီမလေးက ကြောင်မွေးဖူးတဲ့သူ ဆိုတော့ ကျွမ်းကျင်ပါတယ်) သူက ကြည့်ပြီး ကြောင်ကြီး ကိုက်လားမသိဘူးတဲ့..ပြောပြီး နနွင်းလူးပေး နနွင်းတိုက် လုပ်ပါတယ်. ကျမကတော့ ကြောင်နဲ့ပက်သက်ပြီး အကျွမ်းတ၀င် မရှိလေတော့ ဘေးနားကနေပဲပေါ့..\nကျမလည်း တိရစ္ဆာန်ဆေးခန်း သွားပြမယ်ဆိုပြီး သူငယ်ချင်းညီမလေး တယောက် လှမ်းခေါ်လိုက်ပါတယ်။ အဲဒီညီမလေးက ခနနေ လာမယ်တဲ့.။ ကြောင်လေးကို ထားခဲ့ပြီး ကျမလည်း အဲဒီညီမလေး မလာခင် အလုပ်လုပ်နေလိုက်ပါတယ်.။ ညီမလေး လာလို့ သွားကြည့်လိုက်တော့ ကြောင်လေး သေနေပါပြီ။။ ညီမလေးရေ ဆေးခန်းသွားလို့ မရတော့ဘူး ကြောင်လေး သေသွားပြီလို့ ပြောလိုက်ရတယ်.။ ကျမလည်း စိတ်ထဲမှာ ဆေးခန်း သွားပြလိုက်ရင်တော့ ကောင်းသွားမှာပဲ ဆိုပြီး ထင်ထားတာလေ.။ ကြောင်လေး သက်သာအောင် ဆရာဝန်ဆီမှာ ကုမယ်ဆိုပြီး.... နောက်ကျသွားလို့လားနဲ့ စိတ်မကောင်းစွာပေါ့..။\nလုပ်ဖေါ်ကိုင်ဖက် ညီမလေးကတော့ ကြောင်လေးတွေက အဲလိုပဲ သေသွားတတ်တယ်တဲ့.။ ခုတော့ တကောင်တည်း အဖေါ်မဲ့စွာ ကျန်နေခဲ့ပြီပေါ့..။ ခါတိုင်းဆို သူတို့လေးတွေ တတွဲတွဲနဲ့ ပြေးလိုက်လွှားလိုက်နဲ့ ဆော့နေကြတာ..။ ကျန်ခဲ့တဲ့ တကောင်လည်း ဘယ်လိုများ ဖြစ်အုံးမလဲ ဆိုပြီး တွေးပူနေမိတယ်..။ အဲဒီ ကြောင်လေးကို ကြည့်လိုက်တော့ နားလည်သလိုလို မှိုင်လို့….\nကျမ ဘယ်တုန်းကမှ တိရစ္ဆာန် မမွေးဖူးခဲ့သလို ချစ်လည်း မချစ်တတ်ခဲ့ပါဘူး..။ ဒါပေမဲ့ သတ္တ၀ါလေး တွေကိုတော့ သနားတယ်.။ ကျွေးတယ်.။\nဘာပဲဖြစ်ဖြစ် ခနတာ တွေ့ခဲ့ရတဲ့ အတောအတွင်း သံယောဇဉ် ဖြစ်သွားခဲ့ရတယ်..။\nခုတော့ တရားသဘောအတိုင်း တနေ့မှာ ဒီလိုပဲ အားလုံး မလွဲမသွေ သွားကြရမဲ့ ခရီးလမ်းပါလားလို့ သံဝေဂသာ ထပ်ပွါး မိတော့တယ်...။\nရေးသားသူ သဒ္ဓါလှိုင်း at 1:17 PM 34 comments:\nရေးသားသူ သဒ္ဓါလှိုင်း at 2:53 PM 27 comments:\nငယ်ဘ၀ရဲ့ အပိုင်းအစလေး တွေကို ပြန်ပုံဖေါ်ကြည့်မယ် ဆိုရင် လူတိုင်းလူတိုင်းမှာ ဖြူစင်တဲ့ ရူးသွပ်မှု တခုစီတော့ ရှိခဲ့ကြတယ်..။\nကဗျာမြတ်နိုးလို့ ကဗျာရူးသွပ်တဲ့သူ၊ စာပေ ရူးသွပ်တဲ့သူ၊ အားကစား ရူးသွပ်တဲ့သူ၊ ငါးလေးတွေကို တယုတယ မွေးပြီး ရူးသွပ်တဲ့သူ၊ အနုပညာ ဗီဇအရ အနုပညာ ရူးသွပ်ခုံမင်တဲ့သူ၊ အနုပညာထဲကမှ ဂစ်တာတီးတာ ရူးသွပ်တဲ့သူ၊ သီချင်းဆို ရူးသွပ်တဲ့သူ၊ အကကို ရူးသွပ်တဲ့သူ၊ ကျောင်းဆရာမတွေ ကို အားကျပြီး စာသင်ချင်လို့ ဆရာမ ရူးသွပ်ခဲ့တဲ့သူ…………… စတဲ့ ရူးသွပ် ခုံမင်ခဲ့တဲ့သူတွေ အများကြီး…… ရှိခဲ့ကြတယ်…!!!\nကဗျာမြတ်နိုးတဲ့ သူတွေ အချင်းချင်း ကိုယ့်ရဲ့ ကဗျာဖန်တီးမှုတွေကို စာအုပ်လေးတွေ အဖြစ် ပုံနှိပ်လို့…၊ ၀တ္ထုတိုလေးတွေ ရေးပြီး မ၀ံ့မရဲနဲ့ မဂ္ဂဇင်းထဲမှာ ဖေါ်ပြခွင့်ရဖို့ ကြိုးစားပမ်းစား…၊ အားကစား ခုံမင်သူတွေထဲမှာတော့ ဘောလုံး ချစ်သူတွေက ကျောင်းပေါင်းစုံဘောလုံး၊ မြို့နယ်ဘောလုံး၊ နောက်နိုင်ငံကျော်အထိ ဘောလုံးသမားကောင်း အဖြစ် စိတ်ကူးဖန်တီးလို့..၊ တိရစ္ဆာန်လေးတွေကို ချစ်ခင်ကြတဲ့ သူတွေ.. မွေးမြူချင်တဲ့ သူတွေထဲမှာမှ ငါးလေးတွေ မွေးချင်တဲ့သူတွေက ငါးကန်လေးတွေ လှလှပပ လုပ်ပြီး ငါးလေးတွေကိုမွေးလို့…၊ အနုပညာ ဗီဇ ထက်သန်သူတွေက ထက်သန်ရာ ထက်သန်ရာ ဘက်မှာ စိတ်ပါလက်ပါ ဖန်တီးလို့..၊ စာသင်ကြားချင်သူတွေ ကတော့ အခြေအနေ ပေးရင်ပေးသလို စာသင်ကြားပေးလို့..\nတချို့ကတော့ ငယ်ဘ၀ရဲ့ ပုံရိပ်တွေ ပျောက်ကွယ် သွားခဲ့ကြရတယ်.။ ဒါပဲ ဖြစ်ရမယ် ဆိုတဲ့ တင်းကျပ်တဲ့ ဘောင်အတွင်းမှာ မဖြစ်မနေ ပြုလုပ်နေ ကြရတာတွေ…..ဒုနဲ့ဒေး……..!\nဒါပေမဲ့ အသက်အရွယ် ကြီးလာပေမဲ့ ငယ်ဘ၀ရဲ့ စိတ်ကူးအိပ်မက်၊ ရူးသွပ်မှု တွေက မပျောက်မပျက် ရင်ထဲတနေရာမှာ ဖြစ်တည်နေတာကိုတော့ ဘယ်လိုအရာကမှ တားဖြစ်နိုင်စွမ်း မရှိကြပါဘူး.။\nဘ၀ရဲ့ စိန်ခေါ်မှုတွေကြောင့် လမ်းကြောင်း ဦးတည်ချက် ပြောင်းသွားပေမဲ့ ငယ်ဘ၀ရဲ့ ရူးသွပ် ခုံမင်မှုတွေကို အခြေအနေ ပေးရင်ပေးသလို ထုဆစ်ချင်ကြတယ်… သီကုံးချင်ကြတယ်…။\nတချို့ကတော့ ငယ်ဘ၀ရဲ့ ရူးသွပ်မှု အတိုင်း မျောပါ နစ်ဝင်ရင်း အောင်မြင်မှုတွေ တနင့်တပိုးနဲ့…။\nငယ်ဘ၀ရဲ့ ရူးသွပ်မှု လမ်းကြောင်းကနေ သွေဖီ သွားခဲ့ရပေမဲ့ ဖြစ်တည်ခဲ့ရတဲ့ ဘ၀ ထဲမှာ စိတ်ကူးစိတ်သန်း ထက်သန်စွာ အကောင်းဆုံး လုပ်ဆောင်ချက်တွေနဲ့ လျှောက်လှမ်းနိုင် မယ်ဆိုရင် တချိန်တုန်းက မက်ခဲ့..ရူးသွပ်ခဲ့ရတဲ့ ငယ်ဘ၀ ပုံရိပ်တွေလည်း ထပ်ချပ်မကွာ လိုက်လာမှာပါ..\nတချို့ကတော့ ငယ်ဘ၀ ရူးသွပ်ခုံမင်မှုတွေက ဘ၀ရဲ့ ရိုက်ခတ်မှုဒဏ်တွေ၊ ဘ၀ရဲ့ ရေစီးကြောင်းဒဏ်တွေကြောင့် မှုန်မှိုင်း ပျောက်ပျက်ခဲ့ရပြီး နှမြောစရာ ကောင်းစွာနဲ့ လွင့်စင် သွားခဲ့ကြရတယ်…။\nတချို့ကလည်း လှိုင်းတံပိုး ဘယ်လောက်ပင် ထန်ထန် ဆိုတဲ့ စိတ်ဓါတ် အားမာန် နဲ့ ငယ်ဘ၀ ရူးသွပ်မှုကို မဖြစ်မနေ တည်ဆောက်ပြီး ကူးခတ်နေကြတယ်..\nတချိန်က ရူးသွပ်ခဲ့ရတဲ့ ငယ်ဘ၀ရဲ့ အိပ်မက်တွေကို အကောင်အထည် မဖေါ်နိုင်ပေမဲ့ ပစ္စပ္ပုန်မှာ တွေ့ကြုံ လှုပ်ရှားနေထိုင်နေရတဲ့ ဘ၀လေးကိုပဲ မိမိအပါအ၀င်.. မိမိဝန်းကျင်လှပ သပ်ရပ်အောင်..၊ အကောင်းဆုံး တည်ဆောက်နိုင်ပြီး အနာဂတ်အတွက် လှပတဲ့ လူ့အဖွဲ့အစည်း တခု ဖြစ်လာအောင် ပြုစု ပျိုးထောင်နေရင်း ငယ်ဘ၀ ရူးသွပ်ခုံမင်မှုတွေကိုလည်း အလှဆင် နိုင်ကြပါစေလို့ ရည်ရွယ်ရင်း…\nကျမရဲ့ တချိန်က ငယ်ဘ၀ ရူးသွပ်မှုလည်း ကျမနဲ့အတူ ဖြစ်တည်ခွင့် မရခဲ့ရရှာ….!!!!!\nရေးသားသူ သဒ္ဓါလှိုင်း at 2:51 PM 25 comments:\nPerlindungan Penipuan Dan E-commerce


TWELVE | Myanmar Weather and Natural Disaster Informations\nအပူပိုင်းမုန်တိုင်း KROVANH update\nAugust 31, 2009 — mmweather\nStorm Alert issued at 31 Aug, 2009 6:00 GMT\nTropical Storm KROVANH is forecast to strike land to the following likelihood(s) at the given lead time(s):\nprobability for CAT 1 or above is 30% within 12 hours\nသြဂုတ်လ ၃၁ ရက် ၁၂း၃၀ နာရီ အပူပိုင်းမုန်တိုင်း KROVANH သတိပေးချက် ထုတ်ပြန် (TSR)\nIwaki (37.0 N, 140.8 E) probability for TS is 85% within 12 hours\nMiyako (39.7 N, 141.9 E) probability for TS is 75% in about 24 hours\nSendai (38.3 N, 140.9 E) probability for TS is 70% within 12 hours\nTokyo (35.7 N, 139.8 E) probability for TS is 65% within 12 hours\nNote that …………………..\nPosted in Weather Alert, Weather News. Tags: KROVANH, TWELVE, weather. 1 Comment »\nအပူပိုင်းမုန်တိုင်း KROVANH(TWELVE) သတိပေးချက်ထုတ်ပြန်\nသြဂုတ်လ ၃၁ ရက် နံနက် ဝဝး၃ဝ နာရီ TSR သတိပေးထုတ်ပြန်ချက်\nStorm Alert issued at 30 Aug, 2009 18:00 GMT\nPosted in Weather Alert, Weather News. Tags: KROVANH, TWELVE, weather. LeaveaComment »\nAugust 28, 2009 — mmweather\nလေဖိအားနည်းရပ်ဝန်း TWELVE ဟာ အခု အပူပိုင်းမုန်တိုင်းအဆင့်ကို ရောက်ရှိလာပြီး ပိုမိုအင်အားကောင်းလာနိုင်ကာ အဆင့် ၁ အပူပိုင်းတိုင်းအဖြစ်ရောက်ရှိလာနိုင်ကြောင်း ကမ္ဘာ့ရာသီဥတုသတင်းထုတ်ပြန်ရာ website တွေမှာ ဖေါ်ပြထားပါတယ်။ ပစိဖိတ်သမုဒ္ဒရာ အနောက်ဘက်ပိုင်းမှာ ဖြစ်ပေါ်တဲ့ ၁၂ ခုမြောက်လေဖိအားနည်းရပ်ဝန်းမှ အခုလို အပူပိုင်းမုန်တိုင်းအဆင့်ကိုရောက်ရှိလာတာဖြစ်ပါတယ်။\nအခုဆိုရင် ဂျပန်နိုင်ငံ တောင်ပိုင်း Iwo ကျွန်းရဲ့ အရှေ့တောင်ဘက် မိုင် ၄၁ဝ အကွာမှာဗဟိုပြုနေပြီး မြောက်ဘက်ကို တစ်နာရီ ၈ မိုင်နှုန်းနဲ့ ရွေ့လျားနေပါတယ်။ မုန်တိုင်းဗဟိုမှာ လေတိုက်နှုန်း တစ်နာရီ မိုင် ၇ဝ (70 knots) အထိဖြစ်လာနိုင်ကြောင်း၊ မြောက်ဘက်သို့ ရွေ့လျားနေရာမှ အနောက်မြောက်ဘက်သို့ ဦးတည်မှုပြောင်းလဲ ရွေ့လျားနိုင်ကြောင်းကိုလည်း ခန့်မှန်းထားကြပါတယ်။ မုန်တိုင်းဗဟိုမှာ အခု အချိန် ဒီရေလှိုင်းအမြင့် ၁၂ ပေ ရှိကြောင်းထုတ်ပြန်ထားပါတယ်။\nအခုဦးတည်ချက်အတိုင်းရွေ့လျားမယ်ဆိုရင် ဂျပန်နိုင်ငံတောင်ပိုင်း၊ ကိုရီးယားကျွန်းဆွယ်တောင်ပိုင်းကတစ်ဆင့် တရုတ်ပြည်တောင်ပိုင်းကမ်းခြေ (Morakot – ဝင်ရောက်တိုက်ခတ်သွားခဲ့တဲ့ ဒေသများ) သို့ ဆက်လက်ဝင်ရောက်တိုက်ခတ်နိုင်ဘွယ်ရှိကြောင်း တွေ့မြင်ကြရမှာပါ။\nအခုအချိန်မှာ လာမဲ့ ၇၂ နာရီအတွက် မုန်တိုင်းတိုက်ခတ်ဖြတ်ကျော်မဲ့ လမ်းကြောင်း အတိအကျကို ခန့်မှန်းနိုင်ဘို့ စောသေးကြောင်း၊ Tropical Storm Watch မှာတော့ အောက်ပါပုံအတိုင်းခန့်မှန်းထားကြောင်း ၊ အခု ဖေါ်ပြထားတဲ့ LINK မှ တစ်ဆင့် လေ့လာစောင့်ကြည့်နိုင်ကြောင်း တင်ပြပေးလိုက်ပါတယ်။\nTropical Storm TWELVE is forecast to strike land to the following likelihood(s) at the given lead time(s):\nPosted in Announcements, Education, Weather Alert, Weather News. Tags: TWELVE, weather. LeaveaComment »


YEYINTNGE(CANADA): Wednesday, October 19\n" ဒေါင်းအလံ" Happy 49th Birthday to Min Ko Naing\ndemonstrating our student's leader Min ko Naing's song name " ဒေါင်းအလံ" in Vancover Canada on June 25th 2011( Salai Ko Tin Maung Oo's 35th Commemoration).This song is written and sung by Min Ko Naing in 2005.You can listen the song by our 8888 student leader Min Ko Naing voice with his hope and beliefs.\nBY ရဲရင့်ငယ်(ကနေဒါ) ... 10/19/20110အကြံပြုခြင်း\n၅၀၀၀ိ/- တန် အတု\nCredit to http://www.monetine.net/2011/10/1689.html\n“၁၉၉၆ ၏ အမေ့ခံ (သို့) ထွန်းလင်းဦး”\nစိန်ရတု သဘင် နဲ့ ရန်ကုန်တက္ကသိုလ်\n၉၆ နဲ့ မြန်မာ့ ခရီးသွားနှစ်\nစစ်အစိုးရ ရဲ့ ရင်တွင်းဖြစ် နှစ်ပါးသွား အက\nဗ.က.သ နဲ့ တ.က.သ ရဲဘော်များ၏ စုပေါင်းအား\nနေမင်း ရဲ့ ကျက်ကျက်တောက် အပူ\nကျောင်းသားနှစ်ဦး ကြိုးကို ဆွဲလို့\nလှည်းတန်းမီးပွိုင့် လမ်းငါးဆုံကို တားတယ်\nဒီမိုကရေစီ၊ ငြိမ်းချမ်းရေး နဲ့ လူ့အခွင့်အရေး\nအဖြူရောင် စက္ကူပေါ် ငါကြွေးကြော်သံ ရေးနေမိ\nစစ်တပ် နှစ်တပ် ကြား ရဲရဲချီတက်တာ\nလှံစွပ်ဖျား တေးဆိုလို့ လက်ညိုးငေါက်ငေါက်\nမျက်နှာကို ထိုး ၊ လေးဖြူ ရဲ့ ကမ္ဘာသစ်တေးက\nဇော်ဝင်းထွဋ် ရဲ့ ထစ်ချူန်းမိုး\nခင်ညွန့် ၊သန်းရွှေ ရင်ကို မွှေလိုက်………….\nမြင်းခွာ တစ်ချက်ပေါက်ရင် မီးဟုန်းဟုန်းတောက် ရမယ်ဟေ့….\nအံကြိတ်ကာ လက်ရုံးဆန့် ကြွေးကြော်\nလုပ်ရဲတာ သတ္တိမဟုတ် ခံရဲမှ သတ္တိ\n၈၈ အရေးတော်ပုံ ဖြစ်တာတောင်\nကျောင်းတွေ တစ်နှစ်ကျော်သာပိတ်တဲ့ စစ်ခွေး\nရွှေနိုင်ငံ သမိုင်းတွင်အောင် ၃ နှစ်ကျော်ပိတ်တယ်\nသမိုင်းဝင် ငါတို့ ကျောင်းအဆောင်\nခွေအိပ်ကာ အတွဲတွေချိန်းတဲ့ နေရာဖြစ်အောင်\nတ.က.သ နဲ့ ဗ.က.သ ရဲဘော်များသို့……………\nမှတ်ချက်။ ။ ရန်ကုန်မှာ အဖမ်းခံ ရသူတွေ ကမ္ဘာသိတယ်\nနယ်မှာသေသွားသူတွေ အခုထိ မကျွတ်ကြသေးဘူး………..\n၉၆ ဗ.က.သ (တေဇော)\n19 Oct 2011 Yeyintnge's Diary\nစာရေးဆရာ၊ သတင်းစာဆရာကြီး ဦးဝင်းတင်၏ ကဏန်းမျက်စိ\nကမ္ဘာတလွှား ၉၉ ရာခိုင်နှုန်း ဆန္ဒပြပွဲမှာ ပါဝင်ကြမလား\nWednesday, 19 October 2011 10:44 မောက္ခ ဓာတ်ပုံအက်ဆေး\nOccupy Wall-Street ဆိုတဲ့ ကမ်ပိန်းနဲ့ နယူးယော့ခ် က စလိုက်တဲ့ အရင်းရှင် ဆန့်ကျင်ရေး ဆန္ဒပြပွဲဟာ ပြီးခဲ့တဲ့ စနေ တနင်္ဂနွေမှာ ကမ္ဘာ့မြို့ကြီး ၉၀ ကျော်ကို ကူးဆက်သွားပါတယ်။ အဲဒီမှာ ထင်ရှားတဲ့ ကြွေးကြော်သံ တစ်ခုက 'ကျွန်ုပ်တို့ ၉၉ ရာခိုင်နှုန်း' (We Are the 99 Percent) ဆိုတာ ဖြစ်ပါတယ်။\n'ကျွန်ုပ်တို့ ၉၉ ရာခိုင်နှုန်း'ဆိုတာ စီးပွားရေးပညာရှင် ဂျိုးဇက် စတစ်ဂ်လစ် ရဲ့ စာအုပ်ထဲက အသုံးအနှုန်း ဖြစ်ပါတယ်။ ဝေါစထရိမှာ ဆန္ဒပြသူတွေက အမေရိကန် အောက်ခြေလူထု ၉၉ ရာခိုင်နှုန်းရဲ့ ဒုက္ခအ၀၀ အတွက် ၁ ရာခိုင်နှုန်းသော အရင်းရှင်တွေ ဘဏ်လုပ်ငန်းရှင်တွေကို ဆန့်ကျင် ဆန္ဒပြတာ ဖြစ်ပါတယ်။\nဒါပေမဲ့ အမေရိကန်တွေရဲ့ 'ကျွန်ုပ်တို့ ၉၉ ရာခိုင်နှုန်း' ကြွေးကြော်သံက ထိုင်ဝမ်၊ ကနေဒါ၊ ပေါ်တူဂီ၊ ဂျာမဏီနဲ့ အခြားဥပရောပ နိုင်ငံတွေကိုပါ ရောက်လာလို့၊ အဲဒီ နိုင်ငံတွေမှာကော အမေရိကလို ဆင်းရဲချမ်းသာ ကွာဟချက်က ၉၉ ရာခိုင်နှုန်းနဲ့ ၁ ရာခိုင်နှုန်းပဲလား ဆိုတာ မေးခွန်းထုတ်စရာ ဖြစ်လာပါတယ်။\nဒီလ အစောပိုင်းမှာ လူ ၁၀၀၀ လောက်က ၀ါရှင်တန်ဒီစီရဲ့ Freedom Plaza မှာ (၉၉ %) ကြွေးကြော်သံနဲ့ စတင် စုစည်းခဲ့ကြပါတယ်။ အမေရိကမှာ တိုင်းပြည်ဝင်ငွေရဲ့ ငါးပုံတစ်ပုံကို ကိုင်ထားတဲ့ ထိပ်ဆုံးက လူ့မလိုင် (၁%) ကို ဆန့်ကျင်ဖို့ ဖြစ်ပါတယ်။\nCIA World Factbook ဖော်ပြချက်အရ အမေရိကန် ၁၅ ရာခိုင်နှုန်းဟာ ဆင်းရဲမွဲတေမှုမျဉ်းအောက် ရောက်နေပြီး၊ လက်ရှိ အလုပ်လက်မဲ့နှုန်းက ၉.၁ ရာခိုင်နှုန်း ရှိပါတယ်။\nတနင်္ဂနွေနေ့က ကနေဒါနိုင်ငံ တိုရွန်တိုမြို့ ဆန္ဒပြပွဲမှ မျက်နှာဖုံးစွပ် လူငယ်တစ်ဦးပါ။ ကနေဒါဟာ မိသားစု ၀င်ငွေ အချိုးအစား မညီမျှတဲ့ တိုင်းပြည် ဖြစ်ပါတယ်။တိုင်းပြည်ဝင်ငွေရဲ့ ခုနှစ်ပုံ တစ်ပုံကို ကနေဒါ သူဌေး (၁%) က ကိုင်ထားပါတယ်။ ကနေဒါနိုင်ငံသား ၉ ရာခိုင်နှုန်းက ဆင်းရဲမွဲတေမှု မျဉ်းအောက် ရောက်နေပြီး၊ လက်ရှိ အလုပ်လက်မဲ့ ၇.၁ ရာခိုင်နှုန်း ရှိပါတယ်။\nတနင်္ဂနွေနေ့ လန်ဒန် စတော့ခ် အိပ်ချိန်းမှာ ဆန္ဒပြသူတစ်ဦးက ကုလသမဂ္ဂ လူ့အခွင့်အရေး ကြေငြာချက်ကို ကိုင်ထားတာပါ။ ဒီနှစ်အစောပိုင်းမှာ ဗြိတိသျှအစိုးရရဲ့ ဘတ်ဂျက်ခြိုးခြံရေး ပေါ်လစီကို ကျောင်းသားတွေ ဆန္ဒပြခဲ့ပါတယ်။ ဗြိတိန်ဟာ အနောက်ဥရောပမှာ မိသားစု ၀င်ငွေ မညီမျှဆုံး တိုင်းပြည် ဖြစ်ပါတယ်။ တိုင်းပြည်ဝင်ငွေရဲ့ ခြောက်ပုံ တစ်ပုံကို ထိပ်ဆုံး အရင်းရှင် (၁%) နှုန်းက ကိုင်ထားပါတယ်။ အလုပ်လက်မဲ့နှုန်း ၁၅ နှစ်ဆက်တိုက် ၈.၁ ရာခိုင်နှုန်း ရှိပါတယ်။ ဗြိတိန်နိုင်ငံသား ၁၄ ရာခိုင်နှုန်းက ဆင်းရဲမွဲတေမှု မျဉ်းအေက်မှာ နေနေကြရပါတယ်။\nတနင်္ဂနွေနေ့ ဟန်နိုဗာမြို့မှ ဆန္ဒပြသူတစ်ဦး တီရှပ်နောက်ကျောမှာ "We are the 99%" လို့ ရေးထားတာပါ။ ဂျာမန် ထိပ်ဆုံး သူဌေး (၁%) က တိုင်းပြည်ဝင်ငွေရဲ့ ဆယ်ပုံတစ်ပုံကို ကိုင်ထားပါတယ်။ ဂျာမန် ၁၆ ရာခိုင်နှုန်းဟာ ဆင်းရဲမွဲတေမှု မျဉ်းအောက်မှာ နေရပြီး၊ လက်ရှိ အလုပ်လက်မဲ့ ၆.၆ ရာခိုင်နှုန်း ရှိပါတယ်။\nဇူးရစ်ဇ်မြို့က ဆန္ဒပြသူတစ်ဦးကလည်း ၉၉% အတွက် ဒေါ်လာတွေဆွဲပြီး ဆန္ဒပြခဲ့ပါတယ်။ ဘဏ်လုပ်ငန်းနဲ့ နာမည်ကြီးတဲ့ ဆွစ်ဇာလန်မှာ အလုပ်လက်မဲ့ ၂.၈ ရာခိုင်နှုန်းပဲ ရှိတာမို့ ဥရောပနိုင်ငံတွေ ထဲမှာတော့ အနည်းဆုံးဖြစ်ပါတယ်။ ဆွစ်လူမျိုး ၇ ရာခိုင်းနှုန်းက ဆင်းရဲမွဲတေမှုမျဉ်းအောက်မှာ ရှိပါတယ်။ တိုင်းပြည် ၀င်ငွေ ခြောက်ပုံတစ်ပုံကို အရင်းရှင် (၁%) က ကိုင်ထားပါတယ်။\nတိုင်းပြည်ဝင်ငွေ အများစုကို ဓားပြတိုက်ယူထားတဲ့ အရင်းရှင် ၁ ရာခိုင်နှုန်းကို၊ အောက်ခြေလူထုက ၉၉ ရာခိုင်နှုန်းက ဆန့်ကျင်ဖို့ ဆန္ဒပြရာမှာ ဘရပ်ဆဲလ်မြို့က သက်ကြီးရွယ်အိုတွေလည်း ပါဝင်လာပါတယ်။ ဘယ်လ်ဂျီယံနိုင်ငံမှာ အလုပ်လက်မဲ့ ၆.၈ ရာခိုင်နှုန်း ရှိပြီး၊ နိုင်ငံသား ၁၅ ရာခိုင်နှုန်းက ဆင်းရဲမွဲတေမှု မျဉ်းအောက် ရောက်နေပါတယ်။\nလစ္စဘွန်းမြို့မှာလည်း ၉၉ ရာခိုင်နှုန်းကို ကြွေးကြော်သံနဲ့ ဆန္ဒပြခဲ့ပါတယ်။ ပေါ်တူဂီ ဟာ လက်ရှိ ဥရောပကြွေးမြီ ပြဿနာရဲ့ ဗဟိုချက်မှာ ရှိပါတယ်။ ထိပ်ဆုံး အရင်းရှင် ၁ ရာခိုင်နှုန်းက တိုင်းပြည်ဝင်ငွေရဲ့ ဆယ်ပုံတစ်ပုံကို ကိုင်ထားပါတယ်။ အလုပ်လက်မဲ့ ၁၂.၃ ရာခိုင်နှုန်း ရှိပြီး၊ ဆင်းရဲမွဲတေမှု မျဉ်းအောက်မှာ ပေါ်တူဂီ နိုင်ငံသား ၁၈ ရာခိုင်နှုန်း ရှိနေပါတယ်။\n"၁ ရာခိုင်နှုန်းက ထိန်းချုပ်ထားရင် အဲဒါ ဒီမိုကရေစီလား" ဆိုတဲ့ မေးခွန်းနဲ့ ဆစ်ဒနီမြို့မှာ ဆန္ဒပြခဲ့ကြပါတယ်။ ဩစတြေးလျမှာ ထိပ်ဆုံး အရင်းရှင် ၁ ရာခိုင်နှုန်းက တိုင်းပြည်ဝင်ငွေ ဆယ်ပုံတစ်ပုံကို ထိန်းချုပ်ထားပြီး၊ အလုပ်လက်မဲ့ ၅.၂ ရာခိုင်နှုန်း ရှိပါတယ်။\nတိုကျိုမြို့မှာလည်း ၉၉ ရာခိုင်နှုန်း ကြွေးကြော်သံနဲ့ ဆန္ဒပြပွဲ ဖြစ်ခဲ့ပါတယ်။ ဂျပန် ထိပ်ဆုံးသူဌေး ၁ ရာခိုင်နှုန်းက တိုင်းပြည်ဝင်ငွေ ဆယ်ပုံတစ်ပုံကို ချုပ်ကိုင်ထားပြီး အလုပ်လက်မဲ့ ၄ ရာခိုင်နှုန်း ရှိပါတယ်။ မတ်လမှာ ဖြစ်ခဲ့တဲ့ ငလျှင်နဲ့ ဆူနာမီကြောင့် တိုင်းပြည်စီးပွားရေး အကြီးအကျယ် အထိနာခဲ့ရပါတယ်။ ဆင်းရဲမွဲတေမှု မျဉ်းအောက်မှာ ဂျပန် ၁၆ ရာခိုင်နှုန်း ရှိနေပါတယ်။\nအောက်တိုဘာ ၁၅ ရက် စနေနေ့ ဆိုးလ်မြို့မှာ ၉၉ ရာခိုင်နှုန်း ကြွေးကြော်သံနဲ့ ဆန္ဒပြခဲ့ပါတယ်။ တောင်ကိုရီးယားဟာ ဓနမညီမျှမှုမှာ ကနေဒါနဲ့ တူညီပါတယ်။ အလုပ်လက်မဲ့ ၃.၂ ရာခိုင်နှုန်း ရှိပြီး၊ ၁၅ ရာခိုင်နှုန်းက ဆင်းရဲမွဲတေမှု မျဉ်းအောက် ရောက်နေပါတယ်။\nထိုင်ပေမြို့လယ် ရှောပင်းမောလ်တွေ ရှေ့မှာ အရင်းရှင် ဆန္ဒပြပွဲတွေ ဖြစ်ခဲ့ပါတယ်။ ထိုင်ဝမ်ရဲ့ဝင်ငွေ မညီမျှမှုက ကနေဒါနဲ့ တူပါတယ်။ အလုပ်လက်မဲ့ ၄.၅ ရာခိုင်နှုန်း ရှိပြီး၊ ဆင်းရဲမွဲတေမှု ၁ ရာခိုင်နှုန်း ရှိပါတယ်။\nသံအမတ်က မစားပါဘူး၊ သံအမတ်ကတော်က စားတာပါ\nby Ko Htoo on Wednesday, October 19, 2011 at 12:55pm\nမြန်မာနိုင်ငံအတွင်းတွင် နိုင်ငံရေးအခြေအနေ အမျိုးမျိုး ဖြစ်ပေါ်ပြောင်းလဲနေသည့်အားလျော်စွာ မလေးရှားနိုင်ငံရှိ မြန်မာသံရုံးတွင်လည်း ပတ်စပို့စာအုပ်ကိစ္စနှင့်ပတ်သတ်၍ ခုတမျိုး တော်ကြာတမျိုး ဖြစ်လျက်ရှိပြီး မြန်မာသံရုံးနှင့် ဆက်သွယ်လုပ်ကိုင်ရသည်မှာ အရူးလင်လုပ် ရသလို ဖြစ်နေကြောင်း အေဂျင်စီတချို့က ပြောကြားသည်။\nမလေးရှားအစိုးရကပြုလုပ်သည့် လီဂယ်လိုက်ဇေးရှင်း ကာလအစတွင် မြန်မာသံရုံးမှနေ၍ မလေးရှားရှိ မြန်မာဂျာနယ်တချို့ကိုခေါ်ယူကာ ပတ်စပို့လုပ်ရန်အတွက် စာအုပ်ကြေး ၃၂၀-ရင်းဂစ်နှင့် တခြားစာရွက်စာတမ်းကြေးများ စုစုပေါင်း ၄၀၀-ရင်းဂစ်ခန့်သာ ကုန်ကြနိုင်မည်ဟု ပြောကြားခဲ့သည်။\nထို့နောက်တဖန် ပတ်စပို့စာအုပ်အတွက်ကုန်ကျငွေများ ထပ်မံထုတ်ပြန်ရာ မလေးရှားနိုင်ငံတွင် ၃ နှစ်ကြာနေထိုင်သူများအတွက် ရင်းဂစ် ၄၈၀၊ ၃ နှစ်မှ ၅ နှစ်ကြား နေထိုင်သူများအတွက် ရင်းဂစ် ၆၄၀ နှင့် ၅ နှစ်အထက် နေထိုင်သူများအတွက် ရင်းဂစ် ၉၆၀ ကုန်ကျမည်ဟု ခွဲခြားသတ်မှတ်ခဲ့သည်။ (ဖော်ပြပါပုံတွင် အသေးစိတ် ဖတ်နိုင်ပါသည်)\nပြီးခဲ့သည့် နှစ်ရက် သုံးရက်အတွင်း မြန်မာနိုင်ငံ ဒုတိယနိုင်ငံခြားရေးဝန်ကြီး ဦးမောင်မြင့် မလေးရှားနိုင်ငံသို့ လာရောက်ခဲ့ပြီးနောက်ပိုင်း ပတ်စပို့စာအုပ်လုပ်ရန်ကုန်ကျငွေ ထပ်မံပြောင်းလဲသွားပါသည်။ ဒု-နိုင်ငံခြားရေးဝန်ကြီးမှ ပတ်စပို့စာအုပ်ဈေးနှုန်းကို ၄၈၀ ရင်းဂစ်သာ သတ်မှတ်ပေးခဲ့သည်ဟု သိရှိရသော်လည်း အပြင်မြန်မာပွဲစားများအတွင်း ပေါက်ကြေးမှာ ၇၀၀၊ ၇၅၀၊ ၈၀၀ ရင်းဂစ် ရှိနေပါသည်။\nခင်မင်ရင်းနှီးသည့် နာမည်မဖော်လိုသူ မြန်မာပွဲစားတဦး၏ ပြောပြချက်အရ အမှန်တကယ်ကုန်ကျမည့် ပတ်စပို့စာအုပ်ကြေးမှာ ဒု-၀န်ကြီးပြောသည့်အတိုင်း ၄၈၀-ရင်းဂစ်သာဖြစ်ပြီး ကျန်သည့်ကုန်ကျငွေများမှာ သံအမတ်ကတော်အား ပေးရငွေ ၁၅၀-ရင်းဂစ်၊ သံအမတ်ကတော်နှင့် ဆက်သွယ်ပေးသည့် သံရုံးအတွင်းပွဲစားအား ၅၀-ရင်းဂစ်နှင့် အပြင်မှ အေဂျင်စီပွဲစားများအတွက် တောင်းလျှင်တောင်းသလောက် ပေးရငွေ (၅၀၊ ၁၀၀၊ ၁၅၀ ရင်းဂစ် စသဖြင့်) များ ဖြစ်ကြောင်း သိရပါသည်။\nထို့ပြင် သံရုံးသို့ ပတ်စပို့စာအုပ်သွားလုပ်ရာတွင်လည်း မိမိကိုယ်တိုင် တဦးတယောက်ချင်းစီ သွားလုပ်သည်ကို သံရုံးမှ လက်မခံကြောင်း၊ ပွဲစားများမှ တဆင့် စာအုပ်များ အစုလိုက်အပြုံလိုက် တပြိုင်တည်း လာလုပ်မှသာ လက်ခံကြောင်းလည်း သိရသည်။\nယခုလက်ရှိသံအမတ်မှာ မကြာခင်ပြောင်းတော့မည်ဖြစ်ကြောင်း၊ မပြောင်းခင် သံအမတ်ကတော်မှ အထုပ်အပိုး ပြင်ဆင်နေခြင်းဖြစ်ကြောင်း၊ လူတယောက် ၁၅၀ ရင်းဂစ်နှင့် စာအုပ်လုပ်မည့် လူဦးရေကို ခန့်မှန်းတွက်ချက်ပြီး အထုပ်မည်မျှကြီးနိုင်ကြောင်းကိုလည်း ထိုမြန်မာပွဲစားမှ ထပ်မံဖြည့်စွက်တွက်ချက် ပြောပြပါသည်။\nBY ရဲရင့်ငယ်(ကနေဒါ) ... 10/19/2011 1 အကြံပြုခြင်း\nအောက်တိုဘာလ ၁၉ရက်။ စောခါးစူးညား (ကေအိုင်စီ)\nမြန်မာအစိုးရသစ် တက်လာပြီးနောက် သျှမ်းပြည်မြောက်ပိုင်းရှိ မန်တုံ၊ ကွတ်ခိုင်နှင့် နမ့်ခမ်း မြို့နယ် ၃ခုအတွင်း၌ ဘိန်းစိုက်ပျိုး မှု များလာသည်ဟု ပလောင်(တအာင်း)အမျိုးသမီး အစည်းအရုံး-PWO က ပြောသည်။\nPWO ၏ အထွေထွေ အတွင်းရေးမှူး လွေးနွေနှောင်းက “အဲဒီဒေသ (မန်တုံ၊ ကွတ်ခိုင်၊ နမ့်ခမ်း)မှာ ဘိန်းစိုက်ပျိုးမှုကတော့ အရင်က ဘိန်းမစိုက်တဲ့ ရွာငယ်လေးတွေတောင် ဘိန်းစိုက်လာကြတယ်။”ဟု ပြောဆိုသည်။\nဘိန်းစိုက်ပျိုးမှုတွင် ရာခိုင်နှုန်းအားဖြင့် မည်မျှတိုးပွားလာသည်ကို အတိအကျ မသိနိုင်သော်လည်း မန်တုံမြို့နယ်တွင် ယခင်က ဘိန်းစိုက်ပျိုးသည့် ရွာ ၇၀ကျော်မှ ယခုဆိုလျှင် ရွာပေါင်း ၈၀ထက်မနည်း များပြားလာကြောင်းလည်း သူမက ဆက်၍ ပြောဆို သည်။\nစစ်အစိုးရလက်ထက် ပြီးခဲ့သည့် ၂နှစ်က မြန်မာနိုင်ငံ၌ ၂၀၁၅ခုနှစ်တွင် ဘိန်းစိုက်ပျိုးမှု လုံးဝ ပပျောက်သွားအောင် ကြိုးပမ်း မည်ဟု ပြောဆိုခဲ့သော်လည်း ယခုနှစ်တွင် ဘိန်းစိုက်ပျိုးမှု ပိုမို တိုးပွားလာခဲ့သည်။\nယင်းသို့ ဘိန်းစိုက်ပျိုးမှု တိုးလာရခြင်းမှာ ထိုနယ်မြေတွင် ကချင်စစ်တပ်၊ သျှမ်းစစ်တပ်နှင့် အစိုးရစစ်တပ်တို့အကြား တိုက်ပွဲဖြစ် ပွားပြီး ဒေသခံ အစိုးရအာဏာပိုင်များ လူထုများအပေါ် အာရုံမစိုက်နိုင်ခြင်း၊ အစိုးရအာဏာပိုင်ကိုယ်တိုင် ဘိန်းစိုက်ပျိုးမှုတွင် ပါ ၀င်ပတ်သက်ခြင်းတို့ဖြစ်သည်ဟု PWO က မှတ်ချက်ပေးထားသည်။\n“ဘိန်းစိုက်ချိန်မှာ အာဏာပိုင်ကိုယ်တိုင်က လာဘ်ပေးလာဘ်ယူရှိတယ်။ နမ့်ခမ်းနဲ့ ကွတ်ခိုင် နယ်တ၀ိုက်မှာဆိုရင် အရင်တုန်း က ပြည်သူ့စစ်ခေါင်းဆောင်က အခုဆို လွှတ်တော်ထဲမှာ အကုန်ပါတဲ့သူတွေ ဖြစ်နေတယ်။ ဘိန်းစိုက်ရာသီဆိုရင် ဘိန်းမစိုက်ရ ဘူးလို့ ပြောပေမယ့် ပိုက်ဆံပေးလိုက်ရင် စိုက်ခွင့်ပြုတာပဲ။”ဟု လွေးနွေနှောင်းက ရှင်းပြသည်။\n“နမ့်ခမ်းက လူတွေလည်း စိုက်မှစိုက်။ ဘိန်းစိုက်တာကတော့ လွတ်လပ်ရေးရသလိုပဲ။ စားဝတ်နေရေးအတွက် တရုတ်ပြည်မှာ အလုပ်သွားလုပ်စရာ မလိုတော့ဘူး။”ဟု နမ့်ခမ်းမြို့နယ်ရှိ ရွာသားတဦးကို ကိုးကား၍ PWO က ပြောသည်။\nPWO သည် လက်ရှိ ထိုင်း-မြန်မာနယ်စပ်တွင် အခြေစိုက်ပြီး ၂၀၁၀ခုနှစ်တွင် ရှမ်းပြည်နယ်အတွင်းရှိ ဘိန်းစိုက်ပျိုးရေးနှင့် ပတ် သက်၍ “အဆိပ်သင့်ပန်းများ”နှင့် “အဆိပ်သင့်တောင်တန်းများ”အမည်ရှိ အစီရင်ခံစာ နှစ်အုပ်ကို ထုတ်ဝေခဲ့ပြီး ဖြစ်သည်။\nမုန်တိုင်း ရခိုင်ကမ်းရိုးတမ်းတဝက်ကို တိုက်ခတ်နေပြီ\nPublished on October 19, 2011 by ဒီဗွီဘီ\nမြန်မာစံတော်ချိန် ၆ နာရီ ၄၅ မိနစ်\nရခိုင်ကမ်းရိုးတန်းကို ဖြတ်သန်းတိုက်ခတ်နေတဲ့ မုန်တိုင်းဟာ မြန်မာစံတော်ချိန် ၆ နာရီ ၄၅ မိနစ်မှာ ကမ်းရိုးတန်းတဝက်ထိ ဖြတ်သန်းတိုက်ခတ်နေပြီး လေတိုက်နှုန်း မိုင် ၆၀-၇၀ ထိ တိုက်ခတ်နေတယ်လို့ မိုးလေဝသဌာနက လက်ထောက်ညွှန်ကြားရေးမှူး ဦးချစ်ကျော်က ပြောပါတယ်။\nဦးချစ်ကျော်ကို မုန်တိုင်းအခြေအနေနဲ့ပတ်သက်ပြီး ဆက်သွယ် မေးမြန်းထားပါတယ်။\nအခုနောက်ဆုံး မြန်မာစံတော်ချိန် ၆ နာရီ ၄၅မိနစ်ပေါ့။ ဆရာတို့ အဲဒီအချိန်အရ မုန်တိုင်းနဲ့ ပတ်သက်ပြီး ဘယ်လိုသတင်းထုတ်ပြန်ထားသလဲ။\n“နောက် ၁၂ ရာရီအတွင်း ကမ်းဖြတ်မယ်။ အခုလောလောဆယ်တော့ ကမ်းကို တဝက်လောက်ဖြတ်နေပြီ။ ဒါပေမယ့် ဗဟိုချက်တော့ မဖြတ်သေးဘူး။ ကမ်းဖြတ်ရင် လေတိုက်နှုန်းတွေလည် နည်းနည်းများမယ်။ ၆၀၊ ၇၀ လောက်တိုက်မယ်။ ပြီးလို့ရှိရင် မုန်တိုင်းဒီရေတက်မယ့် ခရိုင်တွေ မောင်တောခရိုင်ပေါ့။ အဲ့ကလူတွေ ဘေးလွတ်ရာကို သွားပါ။ ရွှေ့ပါဆိုပြီး ထုတ်လိုက်ပါတယ်။”\nဒီမုန်တိုင်းက ဒီညမှာပဲ အားပျော့ပျက်ပြယ်သွားဖို့ ရှိလား။ ဘယ်လိုအခြေအနေ မြင်ရလဲ။\n“မနက်လောက်အထိတော့ သွားနေမယ်။ မနက်ဖြန် ၁၁ နာရီ။ ၁၂ နာရီလောက်ထိ သွားမယ်။ သွားတယ်ဆိုတာတော့ အဲဒီအခါကျတော့ ကမ်းကိုကျော်ပြီးတော့ အတွင်းထဲကိုရောက်မယ်။”\nလေတိုက်နှုန်းကကော ဒီထက်တိုးလာစရာ ရှိပါသေးလား။\n“ကျနော်တို့ဘက်ခြမ်းက ၆၀-၇၀ ပဲ။ ဘင်္ဂလားဒေ့ရ်ှဘက်တော့ သိပ်မတိုက်ဘူး။ ကျနော်တို့ဘက်ကတော့ နည်းနည်းများတယ်။”\nဆရာတို့ အခုသိရသလောက် မုန်တိုင်းနဲ့ပတ်သက်ပြီးတော့ ဘယ်လောက်ထိ ပျက်စီးဆုံးရှုံးမှုတွေ ဘာတွေရှိတယ်လို့ ကြားရလဲ။\n“မကြားရသေးဘူး။ လူတွေရွှေ့ပြောင်းတာတို့ ဘာတို့လုပ်နေကြတုန်း။”\nအဓိက ဘယ်မြို့တွေဖြစ်မလဲ။ ထပ်ပြောပေးပါ။\n“မောင်တောမြို့ပါ။ မောင်တောမြို့နဲ့ မောင်တောမြို့နယ်အတွင်းမှာရှိတဲ့ ကျေးရွာတွေပေါ့။”\nဒီမုန်တိုင်းနဲ့ပတ်သက်ပြီး ပြည်သူတွေကို ပြောသင့်တာလေး ပြောပေးပါ။\n“သက်ဆိုင်ရာ သဘာဝ ဘေးအန္တရာယ်တားဆီးရေး အဖွဲ့တွေရဲ့ လမ်းညွှန်ချက်အတိုင်း သူတို့ရွှေ့ခိုင်းတဲ့နေရာတွေကို ရွှေ့ပြီးတော့ ဒီလုံခြုံတဲ့ နေရာတွေမှာနေပါလို့။ နောက်တချက် မိမိပစ္စည်းဥစ္စာတွေကို သေသေချာချာ သိမ်းဆည်းပါလို့ နေ့ခင်းသုံးနာရီလောက်က ရေဒီယိုကနေ တိုက်ရိုက် ကျနော်ပြောထားတယ်။”\nမုန်တိုင်းအရှိန်လျှော့၊ ယနေ့ည အားပျော့ပျက်ပြယ်နိုင်ဟု ဦးထွန်းလွင် ပြောကြား\nမြန်မာစံတော်ချိန် ၄ နာရီ ၁၅ မိနစ် အချိန် ဆက်သွယ်မေးမြန်းချက်\nမုန်တိုင်းဟာ အရှိန်လျှော့သွားပြီး ဒီနေ့ညမှာ အားပျော့ပျက်ပြယ်နိုင်တယ်လို့ မိုးလေဝသပညာရှင် ဦးထွန်းလွင်က ပြောပါတယ်။\nဆရာ၊ မြန်မာစံတော်ချိန် လေးနာရီ ဆယ့်ငါးမိနစ် ခန့်မှန်းချက်ပေါ့။ မုန်တိုင်းနဲ့ပတ်သက်ပြီး နောက်ဆုံးအခြေအနေလေး သိပါရစေ။\n“အခြေအနေကောင်းတယ်ခင်ဗျ။ အားပိုကောင်းမသွားဘဲ အားတောင်လျော့သွားတယ်။ မုန်တိုင်းက ဖြတ်နေပြီ မောင်တောနဲ့ ကော့ဘဇားကြားထဲမှာ လေတိုက်တယ်။ ဒီနေ့ညဆိုရင် အားလုံးပြီးသွားမယ်ထင်ပါတယ်။”\nအခြေအနေ သိပ်မဆိုးဘူးဆိုတာ ဘယ်လောက်နဲ့ ဖြတ်သွားမှာလဲ လေတိုက်နှုန်းက။\n“လေတိုက်နှုန်းက အလွန်ဆုံးရှိရင် လွန်ရောကျွံရော ၅၀ လောက်ပဲ။ အဲဒီထက် နည်းဖို့များတယ်။”\nမိုးလေဝသဌာနက အနီရောင်အဆင့်လို့ သတ်မှတ်တယ်လို့ ဖတ်ရပါတယ်။ အဲဒါဘာကို ဆိုလိုတာလဲ။\n“အနီရောင်အဆင့်ဆိုတာ ကမ်းခြေကို ဖြတ်တာ၊ ၁၂ နာရီအတွင်းဖြတ်တော့မယ်ပြောတာ။ အမှန်ကတော့ ဖြတ်နေပါပြီ။”\nဒီမုန်တိုင်း ဘယ်အချိန်လောက်မှာ ဘယ်လိုပျက်ပြယ်သွားနိုင်လဲ။\n“ဒီနေ့ညဆို နောက်ဆုံးထင်တာပဲ။ ည ၁၀ နာရီဝန်းကျင်လောက်ဆို ရှင်းသွားမယ်ထင်တယ်။”\nဒီမုန်တိုင်းနဲ့ ပတ်သက်လို့ မုန်တိုင်းဖြတ်မယ့်ဒေသက လူတွေကို ဘာသတိပေးချင်ပါလဲဆရာ။\n“သတိပေးချင်တာတော့ အဓိက အသက်အန္တရာယ် ရှိနိုင်တာတော့ ပင်လယ်ထဲသွားတဲ့ ကိစ္စတခုပဲရှိတယ်။ ကုန်းပေါ်မှာနေလို့တော့ လူအသက်အန္တရာယ် ရှိလောက်တာ ဘာမှမတွေ့ဘူး။ လေကတော့ ဒီလောက်တိုက်တာနဲ့ ပြိုကျတာတွေ မဖြစ်နိုင်ဘူး။ အဓိကတော့ ပင်လယ်ပဲ။ လေကလည်း ၅၀၊ ၆၀ လောက် ဥပမာထားမယ်ဆိုရင် လှိုင်းကတော့ ကြီးမယ်။ ပင်လယ်မှာ ကြီးတာကို ပြောတာပါ။ ကုန်းပေါ်တော့မတက်ဘူး။ အဲဒါတော့သေချာတယ်။ နာဂစ်လို ကုန်းပေါ်တက်တာတွေ ဘာတွေမရှိနိုင်ဘူး။ သတိပေးချင်တာတော့ ပင်လယ်ပြင်ကို မသွားဖို့ပဲ။ ဒါပေမယ့် ခုလောက်ဆိုရင်တောင် ပြီးလောက်ပါပြီ။ အဲတော့ ပင်လယ်ပြင်ရှောင်ပါလို့ပဲ ပြောချင်တယ်။”\n၇၅ တို့၊ ၈၀ တို့ မဖြစ်နိုင်တော့ဘူးပေါ့။\nရခိုင်ကိုဝင်မည့်မုန်တိုင်း အနီရောင် အရေးပေါ်အခြေအနေရောက်\nညနေ ၄းဝဝ နာရီ\nရခိုင်ပြည်နယ် မောင်တောမြို့ အနောက်ဘက် ၃၅ မိုင်ခန့်အကွာ ဘင်္ဂလားပင်လယ်အော်ကို ဗဟိုပြုမုန်တိုင်းဟာ အနီရောင်အဆင့် အရေးပေါ်အခြေအနေကို ရောက်ရှိနေပြီဖြစ်ပြီး ဒီနေ့ ညနေက နောက် ၁၂ နာရီအတွင်း ရခိုင်ပြည်နယ်မြောက်ဘက်ကမ်းခြေ မောင်တောမြို့နဲ့ ဘင်္ဂလားဒေ့ရ်ှနိုင်ငံကမ်းခြေ စစ်တကောင်းမြို့အကြားက ကုန်းတွင်းကို ဖြတ်ကျော်ဝင် ရောက်မယ်လို့ ခန့်မှန်းကြောင်း မိုး-ဇလက သတင်းထုတ်ပြန်ပါတယ်။\nဒီညနေ ၃း၃၀ နာရီ တိုင်းထွာချက်အရ မိုးလေဝသနှင့်ဇလဗေဒဦးစီးဌာနက သတင်းထုတ်ပြန်လိုက်တာဖြစ်ပါတယ်။\nဒီမုန်တိုင်းအရှိန်ကြောင့် ရခိုင်ကမ်းရိုးတန်းနဲ့ ကမ်းလွန်ပင်လယ်ပြင်မှာ ရံဖန်ရံခါ မိုးသက်လေပြင်းကျရောက်စဉ် ရေပြင်မြေပြင်လေဟာ တနာရီ မိုင် ၆၀ – ၇၀ ထိ တိုက်ခတ် နိုင်ပါတယ်။ ကမ်းခြေကို မုန်တိုင်းဖြတ်ကျော်ချိန်မှာ ရခိုင်ပြည်နယ်မြောက်ပိုင်း ကမ်းခြေဒေ သတွေမှာ မုန်တိုင်းဒီရေ ၆ ပေကနေ ၈ ပေအထိ တက်နိုင်တယ်၊ ရခိုင်ကမ်းရိုးတန်းနေ ပြည်သူတွေ ဘေးအန္တရာယ်ကင်းရာကို ကြိုတင်ရှောင်ရှားပါလို့ မိုး-ဇလက သတိပေးထားပါတယ်။\nရခိုင်ကမ်းရိုးတန်းကို မုန်တိုင်းဝင်ရောက်မည် – ကြိုတင်ရှောင်ရှားရန် မိုး-ဇလ သတိပေး\n၁၉ အောက်တိုဘာ ၂၀၁၁ မွန်းလွဲ ၃း၀၀ နာရီ\nရခိုင်ကမ်းရိုးတန်းကို ဒီနေ့မွန်းတည့်ကနေ နောက် ၃၆ နာရီအတွင်း မုန်တိုင်း ၀င်ရောက်မှာဖြစ်လို့ မုန်တိုင်းအန္တရာယ်ကို ကြိုတင်ရှောင်ရှားဖို့ မြန်မာနိုင်ငံ မိုးလေ၀သနှင့် ဇလဗေဒဦးစီးဌာနက သတိပေးလိုက်ပါတယ်။\nဘင်္ဂလားပင်လယ်အော် မြောက်ဘက်က လေဖိအားနည်းရပ်ဝန်းဟာ မုန်တိုင်းငယ် အဆင့်ကို ရောက်ရှိပြီဖြစ်ပြီး စစ်တွေမြို့အနောက်ဘက် မိုင် ၁၆၀ လောက်အကွာ ပင်လယ် ပြင်ကို ဗဟိုပြုနေတယ်လို့ မိုး-ဇလက သတင်းထုတ်ပြန်ပါတယ်။\nလိမ္မော်ရောင်အဆင့် မုန်တိုင်းဟာ မြန်မာ့ကမ်းရိုးတန်းနဲ့ ဘင်္ဂလားဒေ့ရ်ှကမ်းခြေသို့ ဦးတည်လာနေပြီး နောက် ၃၆ နာရီအတွင်း ရခိုင်ကမ်းရိုးတန်းမြောက်ပိုင်း မောင်တောမြို့ နယ်နဲ့ ဘင်္ဂလားဒေ့ရ်ှနိုင်ငံ စစ်တကောင်းမြို့ကြားသို့ ဖြတ်ကျော်ဝင်ရောက်မယ်လို့ ခန့်မှန်း ထားပါတယ်။\nမုန်တိုင်းအရှိန်ကြောင့် ရခိုင်ကမ်းရိုးတန်းတလျှောက်နဲ့ ကမ်းလွန်ပင်လယ်ပြင် တွေမှာ ရံဖန်ရံခါ မိုးသက်လေပြင်း ကျရောက်ပြီး လှိုင်းကြီးနိုင်တယ်လို့ဆိုပါတယ်။\nမိုးသက်လေပြင်းကျရောက်စဉ်မှာ ရေပြင်မြေပြင်လေဟာ တနာရီကို မိုင် ၅၀ ကနေ မိုင် ၆၀ နှုန်းအထိ တိုက်ခတ်နိုင်ပါတယ်။ မုန်တိုင်းကမ်းကိုဖြတ်ကျော်ချိန်မှာ ရခိုင်ကမ်းရိုးတန်း မြောက်ပိုင်းမှာ မုန်တိုင်း ဒီရေဟာ ၆ ပေကနေ ၈ အပေထိ တက်နိုင်တယ်လို့လည်း မိုး-ဇလ က သတင်းထုတ်ပြန်ထားပါတယ်။\nမြန်မာနိုင်ငံ မိုးလေ၀သနှင့် ဇလဗေဒဦးစီးဌာန လက်ထောက်ညွှန်ကြားရေးမှူး ဦးချစ်ကျော်နဲ့ မွန်းလွဲ ၁း၃၀ မှာ ဆက်သွယ်မေးမြန်းထားတာကို အသံဖိုင်မှာ နားထောင်နိုင်ပါတယ်။\n၁၉ အောက်တိုဘာ ၂၀၁၁ မွန်းလွဲ ၁၂း၃၀\nတနာရီ ၇၅ မိုင်နှုန်း ပြင်းအားရှိတဲ့ ဆိုင်ကလုန်းမုန်တိုင်းဟာ ဒီနေ့ညနေပိုင်းမှာ ရခိုင်ပြည်နယ်မြောက်ပိုင်းကို ဖြတ်သန်းတိုက်ခတ်နိုင်တယ်လို့ မိုးလေ၀သပညာရှင် ဒေါက်တာဦးထွန်းလွင်က ပြောကြားပါတယ်။\nမိုးလေ၀သပညာရှင် ဒေါက်တာဦးထွန်းလွင်ကို ဆက်သွယ်မေးမြန်းချက်။\nဒီဗွီဘီ – စစ်တွေမှာတော့ လေတော်တော်တိုက်နေတယ်လို့ မြို့ခံတွေပြောလို့ သိရပါတယ်။ မုန်တိုင်း နောက်ဆုံးအခြေအနေ သိပါရစေ။\nဦးထွန်းလွင် – မုန်တိုင်းက ဒီနေ့လည်ကတည်းက မုန်တိုင်းအဖျားခတ်နေပြီလေ။ ၀င်မှာကတော့ ညနေပိုင်း ငါးနာရီခြောက်နာရီလောက် ဗဟိုချက် ဖြတ်လိမ့်မယ်ထင်တယ်။ ရခိုင်မြောက်နဲ့ ဘင်္ဂလားဒေ့ရှ်။ ဦးတည်တာကတော့ ဘင်္ဂလားဒေ့ရ်ှက ကော့ဘဇားပဲ။ မုန်တိုင်း ညာဘက်တခြမ်းလုံးက ရခိုင်မြောက်ကို ဖုံးအုပ်ပြီးဖြတ်မယ်ဆိုတော့ ရခိုင်လည်း ပါတယ်ပေါ့ဗျာ။\nဒီဗွီဘီ – လေတိုက်နှုန်းက ဘယ်လောက်လောက်ဖြစ်နိုင်လဲ။\nဦးထွန်းလွင် - လေတိုက်နှုန်းက လောလောဆယ် မိုင် ၅၀ ပဲဗျ။ တနာရီမိုင် ၅၀။ သိပ်တော့လဲ ပြင်းပြင်းတော့ မဟုတ်ဘူးဗျ။ ဒါပေမယ့် ဒီနေ့လယ်ပိုင်းတပိုင်းလုံး ရှိသေး တော့ ညနေပိုင်းမှာ တိုးတက်ပြီး ဖြစ်လာတယ်ဆိုရင်တော့ ၇၀ လောက်များ ဖြစ်သွားမလား မပြောတတ်ဘူး။ လောလောဆယ်တော့ မဖြစ်သေးဘူး၊ ကျနော်မှန်းထားတာပါ။\nဒီဗွီဘီ – ဆရာ့ဝက်ဘ်ဆိုက်မှာ ရေးထားတာ ဒီနေ့နေ့လယ်ပိုင်းမှာ ပိုအားကောင်းလာပြီး ဆိုင်ကလုန်းမုန်တိုင်း ဖြစ်နိုင်တယ်ဆိုတာက ဘယ်လောက်ထိဖြစ်နိုင်ပါလဲ။\nဦးထွန်းလွင် - ဟုတ်တယ်။ U.S (အမေရိကန်) ကလည်း အဲဒီအတိုင်း ခန့်မှန်းတယ်။ ကျနော်လည်း အဲဒီအတိုင်း ဖြစ်လာနိုင်တယ်လို့ ထင်ပါတယ်ခင်ဗျ။\nဒီဗွီဘီ – ဆိုင်ကလုန်းဖြစ်မယ်ဆို ဘယ်အချိန်လောက် ဖြစ်နိုင်မလဲခင်ဗျ။\nဦးထွန်းလွင် - ၂း၀၀ နောက်ပိုင်း ၃း၀၀ နာရီ ၄း၀၀ နာရီ အဲဒီအချိန်တွေက ဖြစ်တတ်တဲ့ အချိန်တွေဗျ။ အများဆုံးဖြစ်နိုင်တာကတော့ ၄း၀၀ နာရီလောက်ဖြစ်နိုင်တယ်။\nဒီဗွီဘီ – လေတိုက်နှုန်းက ဘယ်လောက်ဖြစ်သွားနိုင်လဲ။\nဦးထွန်းလွင် - တနာရီ ၇၅ မိုင်နှုန်းလောက် ဖြစ်သွားနိုင်တယ်ဗျ။\nဒီဗွီဘီ – အဓိက ဘယ်မြို့တွေ ဖြစ်နိုင်လဲ။\nဦးထွန်းလွင် – အဓိကကတော့ စစ်တွေ၊ မောင်တော၊ ရမ်းဗြဲတို့ဗျ။ လေတိုက်နှုန်း ၇၅ ဖြစ်လာပြီး ရေမတက်ဘူးဆိုရင် ကုန်းပေါ်မှာနေကြရင် အန္တရာယ်ကင်းပါလိမ့်မယ်ဗျ။\n(ထပ်မံရရှိတဲ့ နောက်ဆုံးသတင်းတွေကို ဆက်လက်ဖော်ပြသွားပါမယ်။)\nအေးနိုင် ၁၉ အောက်တိုဘာ ၂၀၁၁ မွန်းလွဲ ၁၂း၃၀\nဒီဗွီဘီ – စစ်တွေက လေပြင်းတိုက်ခတ်မှု အခြေအနေကို ပြောပြပါ။\n“ဟုတ်ကဲ့။ လေပြင်းတိုက်တယ်ဗျာ။ မိုးရွယ်တယ်ခင်ဗျာ။ ဒီတမနက်လုံး ရွာနေပါတယ်ခင်ဗျာ။ ရေတော့ မကြီးပါဘူးခင်ဗျာ။ မိုးကြီးလို့ ရေအများကြီး ရောက်နေပါတယ်။ ပလက်ဖောင်းတွေဘာတွေမြုပ်တာပေါ့။ လေကတော့ တိုက်နေတယ်။\nဒီဗွီဘီ – မုန်တိုင်းဝင်မယ်ဆိုတာတွေဘာတွေ သိသလား။\n“၁၁ နာရီ မြန်မာ့အသံက လာတာ နားထောင်လိုက်တယ်။ သူတို့က မနက် ၆း၀၀ နာရီ တိုင်းထွာချက် အရ လေဖိအားနည်းရပ်ဝန်း ရှိတယ်တော့ ပြောတာပဲ။ မုန်တိုင်းတော့ ဘာမှ မပြောသွားဘူးဗျ၊ ကျနော်တို့ ထင်တာက မုန်တိုင်းတော့ ရှိတယ်ထင်တာပဲ။ အခြေအနေက တော်တော်လေးဆိုးနေပါတယ်ခင်ဗျ။ ဒီမှာတော့ လေတိုက်နှုန်း ၃၀ – ၄၀ ပတ်ဝန်းကျင်ပေါ့ဗျာ။\nဒီဗွီဘီ – မနေ့ညက စစ်တွေကမ်းနားဘက် ဈေးတန်းမှာ အဆောက်အဦ နည်းနည်းပါးပါး ပြိုသွားတယ် ကြားတယ်။\n“ဒီမနက် ဈေးမှာတွေ့တာက အမိုးတွေဘာတွေ လန်သွားပြီးတော့ ပြုတ်ကျတာ လူတော့ထိခိုက်မှု မရှိဘူး၊ မနက် ခြောက်နာရီခွဲတုန်းကလည်း လေဆင်နှာမောင်း နည်းနည်းဝှေ့သွားတယ်။ ကျောင်းတက်လက်ရပ်ကွက်။ ရွာကြီးတောင် စတဲ့နေရာတွေမှာပါ နည်းနည်းပါးပါးပါ၊ သွားတော့မကြည့်ရသေးပါဘူးဗျာ။ မိုးက တအားရွာနေလို့။\nဒီဗွီဘီ – အကိုတို့စစ်တွေသားတွေ ဘယ်လိုပြင်ထားကြလဲ။ မိုးလေ၀သပညာရှင် ဦးထွန်းလွင်က ပြောလိုက်ပြီနော် ‘မုန်တိုင်းဝင်နိုင်တယ်’လို့။\n“ကျနော်တို့လည်း ဒီတမနက်လုံး ရေဒီယိုဖွင့်ထားတာပဲဗျာ။ မုန်တိုင်းလာမယ် ဆိုတာ ဘယ်သူမှ မကြေညာသေးဘူးဗျ။ ဒါပေမယ့် ဦးထွန်းလွင်ပြောတာက သေချာသလောက် ဖြစ်နေပါပြီ၊ တလောကတည်းက သူပြောထားတယ်လေ ‘မုန်တိုင်းတလုံးလာလိမ့်မယ်’ဆိုတာ။ ကျနော်တို့လည်း အခုတောင် မုန်တိုင်းလာလိမ့်မယ် ထင်တာပါပဲ။ လေလည်း တော်တော်လေးတိုက်နေတယ်။\n၁၉ အောက်တိုဘာ ၂၀၁၁ မွန်းတည့် ၁၂းဝဝ နာရီ\nရခိုင်ပြည်နယ် စစ်တွေမှာ မနေ့က လေပြင်း တိုက်ခတ်သွားပြီး ဒီနေ့မွန်းတည့် မတိုင်ခင်မှာ လည်း လေပြင်းထပ်တိုက်နေတယ်လို့ စစ်တွေမြို့ခံက ပြောပါတယ်။\n“စစ်တွေမှာ ည ၁၁ နာရီလောက်က နည်းနည်းလေပြင်း ဝင်သွားပါတယ်။ မုန်တိုင်း တော့မဟုတ်ဘူး ဒါပေမယ့်အခြေအနေ နည်းနည်းဆိုးပါတယ်။ တနာရီကို မိုင် ၄၀ နှုန်းလောက်တော့ တိုက်နေပါတယ်။ ကမ်းနားပိုင်းက ဈေးပိုင်းတွေ နည်းနည်းပျက်စီးသွား ပါတယ်။ လူတယောက်မှ မသေပါဘူး။ အခု ဖုန်းပြောနေချိန်မှာ လေနည်းနည်းကြမ်းလာပါ တယ်။ မိုးအရမ်းရွာပါတယ်။ ကျနော်တို့ အခုခန့်မှန်းတာတော့ လေတိုက်နှုန်းက ၃၅ နဲ့ ၅၀ ကြား ရှိပါတယ်။”\nလက်ရှိ လေပြင်းတိုက်နေပုံနဲ့ဆိုရင် စစ်တွေလေဆိပ်ကို ဒီနေ့ လေယာဉ်ဆင်းနိုင်ဖွယ်မရှိဘူးလို့လည်း စစ်တွေမြို့ခံက ပြောပါတယ်။\n“တချို့မူလတန်းကျောင်းတွေက ကလေးတွေကို အိမ်ပြန်ခိုင်းပါတယ်။ အသွားအလာကတော့ သွားလို့မရလောက်အောင် လေပြင်းလာပါတယ်။ နည်းနည်းအခြေအနေဆိုးနေပါတယ်။ ဒီပုံဆို လေယာဉ်မဆင်းနိုင်ပါဘူး။”\nကျောက်ဖြူမြို့မှာလည်း လေပြင်းစတိုက်နေတယ်လို့ ကျောက်ဖြူမြို့ခံတဦးက ပြောပါတယ်။\nဘင်္ဂလားပင်လယ်အော် အလယ်ပိုင်းမှာ ဖြစ်ပေါ်နေတဲ့ မုန်တိုင်းငယ်တခုဟာ အောက်တိုဘာ ၂၁ ရက် (သောကြာ) နေ့မှာ ရခိုင်ပြည်နယ် မြောက်ပိုင်းနားကို ကပ်ပြီးဖြတ်သန်းတိုက်ခတ်နိုင်တယ်လို့ မိုးလေဝသပညာရှင် ဦးထွန်းလွင်က ပြောကြားထားပါတယ်။\nမိုး-ဇလ ကြေညာချက် မနက် ၉း၃၀\nရခိုင်ပြည်နယ် ဘင်္ဂလားပင်လယ်အော်မြောက်ပိုင်းက လေဖိအားနည်းရပ်ဝန်းဟာ မုန်တိုင်းအဖြစ် အားကောင်းလာနိုင်တယ်လို့ မိုးလေ၀သနှင့် ဇလဗေဒညွန်ကြားမှု ဦးစီးဌာန အင်တာနက် ၀က်ဘ်ဆိုက်မှာ ကြေညာပါတယ်။\nဒီနေ့မနက် ၉း၃၀ နာရီ တိုင်းထွာချက်အရ ဘင်္ဂလားပင်လယ်အော် မြောက်ပိုင်းမှာ ဖြစ်ပေါ်နေတဲ့ လေဖိအားနည်းရပ်ဝန်းဟာ ဆက်လက်တည်ရှိနေပြီး မုန်တိုင်းငယ်အဖြစ် အားကောင်းလာနိုင်တယ်လို့ မိုး-ဇလကြေညာချက်က ဆိုပါတယ်။\nဘင်္ဂလားပင်လယ် အော်မြောက်ပိုင်းနဲ့ အလယ်ပိုင်းတို့မှာ တိမ်ထူထပ်နေပြီး ကပ္ပလီပင်လယ်ပြင်နဲ့ ကျန်ဘင်္ဂလားပင်လယ်အော်တို့မှာ တိမ်အသင့်အတင့်ကနေ တိမ်ထူထပ်နေတယ်လို့လည်း ဆိုပါတယ်။\n၂၀၁၁ အောက်တိုဘာ ၁၉ ရက် နံနက် ၇း၀၀နာရီ ထုတ်ပြန်ချက်\nယနေ့နံနက် မြန်မာစံတော်ချိန် ၀၅၃၀ နာရီအချိန် တိုင်းထွာချက်များအရ ဘင်္ဂလားပင်လယ်အော် အရှေ့အလယ်ပိုင်းတွင် ဖြစ်ပေါ်နေသော လေဖိအားနည်းရပ်ဝန်းသည် ဘင်္ဂလားပင်လယ်အော် မြောက်ပိုင်းသို့ ရွေ့လျားခဲ့ပြီး ဆက်လက်တည်ရှိနေပါသည်။ အဆိုပါ လေဖိအားနည်းရပ်ဝန်းသည် ပိုမိုအားကောင်းလာနိုင်ခြင်း ရှိမရှိ စောင့်ကြည့်လျက်ရှိပါသည်။ ဘင်္ဂလားပင်လယ်အော် မြောက်ပိုင်းနှင့် အလယ်ပိုင်းတို့တွင် တိမ်ထူထပ်နေပြီး ကပ္ပလီပင်လယ်ပြင်နှင့် ကျန် ဘင်္ဂလားပင်လယ်အော်တို့တွင် တိမ်အသင့်အတင့် ဖြစ်ထွန်းနေပါသည်။\nစစ်ကိုင်းတိုင်းဒေသကြီးအထက်ပိုင်း၊ ကချင်ပြည်နယ်၊ ချင်းပြည်နယ်နှင့် ရခိုင်ပြည်နယ်တို့ တွင် နေရာအနှံ့အပြား၊ စစ်ကိုင်းတိုင်းဒေသကြီးအောက်ပိုင်း၊ မန္တလေးတိုင်းဒေသကြီး၊ မကွေးတိုင်းဒေသကြီး၊ ပဲခူးတိုင်းဒေသကြီး၊ ရန်ကုန်တိုင်းဒေသကြီးနှင့် ဧရာဝတီတိုင်းဒေသကြီး တို့တွင် နေရာစိပ်စိပ်နှင့် ကျန်တိုင်းဒေသကြီးနှင့်ပြည် နယ်တို့တွင် နေရာကျဲကျဲ မိုးထစ်ချုန်းရွာပြီး၊ စစ်ကိုင်းတိုင်း ဒေသကြီးအထက်ပိုင်း၊ မန္တလေးတိုင်းဒေသကြီး၊ မကွေးတိုင်းဒေသကြီး၊ ချင်းပြည်နယ်နှင့် ရခိုင်ပြည်နယ်တို့တွင် နေရာကွက်၍ မိုးကြီးနိုင်ပါသည်။ ရွာရန်ရာနှုန်း ၈၀ ဖြစ်ပါသည်။\nရခိုင်ကမ်းရိုးတန်းတလျှောက်နှင့် ကမ်းလွန်ပင်လယ်ပြင်တို့တွင် ရံဖန်ရံခါ မိုးသက် လေပြင်းများ ကျရောက်ပြီး လှိုင်းကြီးမည်။ မိုးသက်လေပြင်းကျစဉ် ရေပြင် မြေပြင်လေသည် တနာရီလျှင် မိုင် ၄၀ အထိ တိုက်ခတ်နိုင်ပါသည်။ ကျန် မြန်မာ့ပင်လယ်ပြင်တွင် လှိုင်းအသင့်အတင့်ရှိမည်။\nနောက် ၂ ရက်အတွက်ခန့်မှန်းချက်\nအကျဉ်းသားတွေ ၆ဝဝဝ ကျော် လွှတ်ပေးတယ်ဆိုတော့ ကောင်းတာပေါ့။ အချုပ်အနှောင် ဆိုတာ ဘယ်သူမှ နှစ်သက် မြတ်နိုးတဲ့ အရာမဟုတ်ပါဘူး။ ဘယ်သူမှလည်း အချုပ်အနှောင်ထဲမှာ မနေလိုပါဘူး။ ကလေးဘဝတုန်းကတောင် မိဘ တွေက အပြင်မထွက်ရ၊ အိမ်ဝင်းထဲမှာလည်း မဆော့ရ စာပဲကျက်နေလို့ ပြောတာကို မလွတ်လပ်ဘူး၊အချုပ်အနှောင်ထဲ နေရသလိုပဲလို့ ထင်ခဲ့သေးတာကိုး။ အခု ပြန်လွှတ်ပေးလိုက်တဲ့ သူတွေအထဲမှာ မပါတဲ့သူတွေအတွက်လည်း ဝမ်းနည်း စိတ်မကောင်း ဖြစ်ရပါတယ်။\nတချို့ကတော့ပြောပါတယ် လွှတ်ပေးတဲ့အထဲမှာ နိုင်ငံရေးအကျဉ်းသား ဦးရေက အလွန်နည်းနေတယ်တဲ့။ အဲတာ အ တွက် အစိုးရကို ဝေဖန်တာတွေလည်း ရှိပါတယ်။ ဝေဖန်စရာ ရှိရင်တော့ ဝေဖန်ရမှာပေါ့။ သို့သော် ကျနော့်စိတ်ထဲမှာပေါ် လာတာတွေကို ပြောချင်ပါတယ်။ အမှန်က နိုင်ငံရေး အကျဉ်းသားဆိုတဲ့ အသုံးအနှုန်းဟာ အတော်လေး အကန့်အသတ် ရှိနေပါတယ်။ ယုံကြည်ချက်ကြောင့် (သို့မဟုတ်) ယုံကြည်မှုတခုကြောင့် (သို့မဟုတ်) ယုံကြည်မှုတခုကို ကိုင်စွဲမိလို့ (သို့ မဟုတ်) ကိုင်စွဲထားတဲ့ ယုံကြည်မှုကို မစွန့်လွှတ်လို့ (သို့မဟုတ်) ယုံကြည်မှုတခုကို ကိုင်စွဲထားသူ တဦးဦးကို ထောက်ခံ မိလို့ အားပေးမိလို့ (သို့မဟုတ်) ယုံကြည်မှုတခုကို ပြန့်နှံ့အောင် ကြိုးပမ်းမိခဲ့လို့၊ ဆောင်ရွက်ခဲ့လို့ (သို့မဟုတ်) ယုံကြည်မှု တခုအတွက် ခုခံတိုက်ပွဲဝင်ခဲ့လို့ (သို့မဟုတ်) ယုံကြည်မှုတခုအတွက် တိုက်ပွဲဝင်သူနဲ့ ဆွေမျိုးတော်စပ်လို့ (သို့မဟုတ်) ယုံကြည်မှုတခုအတွက် ဆောင်ရွက်သူနဲ့ နီးနီးကပ်ကပ် မိတ်ဆွေ သူငယ်ချင်း ဖြစ်ခဲ့လို့ ဖမ်းဆီးချုပ်နှောင် ခံရပြီး ထောင် သွင်းအကျဉ်းချ ခံရတဲ့သူတွေ မြန်မာနိုင်ငံမှာ အများကြီး ရှိနေပါတယ်။\nလူသားတို့မှာ ရှိရမယ့် ပိုင်ဆိုင်ရမယ့် မွေးရာပါ လွတ်လပ်ခွင့်တွေ ရှိရမယ်ဆိုတဲ့ ယုံကြည်ချက်ကို အခြေပြုပြီး ချဉ်းကပ် မယ်ဆိုရင် ပိုပြီးတော့ သဘာဝ ကျလိမ့်မယ်လို့ ထင်ပါတယ်။ လူတဦးတယောက်ဟာ ဘာသာရေး ယုံကြည်ချက်ကြောင့် လဲ အကျဉ်းကျနိုင်ပါတယ်။ မြန်မာနိုင်ငံမှာတော့ ဘာသာရေးယုံကြည်ချက်ကြောင့် ထောင်ချတယ်လို့ အာဏာပိုင်တွေက တိတိလင်းလင်း ပြောမှာမဟုတ်ပါ။ တခြား ပြစ်မှု ကျူးလွန်လို့ အပြစ်ပေးအရေးယူတယ်လို့ပဲ ဆိုမှာပါ။ အမှုက သေးငယ် ပေမယ့် မွတ်စလင် ဖြစ်နေလို့၊ ခရစ်ယန်ဖြစ်နေလို့ အမြင်ကပ် ခံရပြီး ထောင်မကျသင့်ဘဲ ကျနေရသူတွေလည်း ရှိနိုင်ပါ တယ် (သို့မဟုတ်) လိုတာထက် ပိုပြီး ပစ်ဒဏ်ခံရတာမျိုးလဲ ရှိနိုင်ပါသေးတယ်။ မြန်မာမဟုတ်ဘဲ တခြားတိုင်းရင်းသား ဖြစ်နေတဲ့အတွက် လူမျိုးရေးအရ အကြည့်ခံရပြီး အပစ်ဒဏ် ပိုပြီး ခံရသူတွေလဲ ရှိနိုင်ပါတယ်။\nမိမိမှာ ရှိရမယ့် အခွင့်အရေးလို့ မှတ်ယူယုံကြည်တဲ့ အတွက် အဲသည့် ယုံကြည်မှုအတွက် ဆောင်ရွက်ရင်း ထောင်သွင်း အကျဉ်း ကျခံရသူတွေလည်း ရှိပါတယ်။ ဥပမာ ပြောရရင် လယ်သိမ်းခံရတဲ့ လယ်သမားတွေပါ။ လယ်ပြန်မရလို့ လမ်းမ ပေါ်ထွက် ဆန္ဒပြရင်း ထောင်နန်းစံရသူတွေကို ကြည့်ရင်မြင်နိုင်ပါတယ်။ အစိုးရကတော့ လယ်သိမ်းတာကို တရားတယ် မတရားဘူး ဘာမှ မပြောဘဲ ဆူပူအောင်လှုံ့ဆော်တယ်ဆိုတဲ့ စွပ်စွဲချက်နဲ့ ထောင်ချတာ ဖြစ်ပါတယ်။ လယ်သမား ဖက်က ကြည့်ရင် ဒီမြေဒီလယ်တွေဟာ ဘိုးစဉ်ဘောင်ဆက် ဓားမဦးချ လုပ်လာခဲ့တာမို့ သူတို့ပိုင်ဆိုင်တယ်၊ သူတို့အတွက် လွတ် လပ်စွာ ထွန်ယက်ခွင့်၊ စိုက်ပျိုး စားသောက်ခွင့်၊ ရောင်းခြခွင့် ရှိတယ်လို့ ယုံကြည်ထားပြီး ဖြစ်ပါတယ်။ အဲသည့် ယုံကြည် ချက်ကြောင့် သူတို့ရဲ့ အခွင့်အရေးအတွက် သူတို့တိုက်ပွဲဝင်ရင်း ထောင်ချခံရခြင်း ဖြစ်ပါတယ်။ ဒါမျိုးကိုလည်း ယုံကြည် ချက်ကြောင့် ထောင်သွင်း အကျဉ်းချ ခံရတယ်လို့ ဆိုနိုင်ပါတယ်။ အင်္ဂလိပ်လို ပြောရရင်တော့ Rights အခွင့်အရေးတိုက် ပွဲ တိုက်ရင်း ထောင်ဒဏ်အပစ်ပေးခြင်း ခံရတာ ဖြစ်ပါတယ်။ သုံးပွင့်ဆိုင် တွေ့ဆုံဆွေးနွေးရေး ပေါ်ပေါက်ဖို့၊ ၉ဝ ရွေး ကောက်ပွဲ အသိအမှတ်ပြုဖို့ ဆန္ဒပြရင်း အဖမ်းခံရတာမျိုး မဟုတ်ပါ။ သည့်အပြင် သူတို့ဟာ ဘယ်နိုင်ငံရေးပါတီ အဖွဲ့အ စည်းနဲ့မှ မပတ်သက် တာကိုလည်း တွေ့နိုင်ပါတယ်။ ဆက်စပ်လို့ ပြောရရင် ရှေ့နေကိုဖိုးဖြူ လိုက်နေရတဲ့ အမှုတွေဟာ မတရားသဖြင့် လယ်သိမ်းခံရတဲ့ လယ်သမားတွေရဲ့ အမှုတွေ ဖြစ်ပါတယ်။ အလိုက်ကောင်းလို့ ရှေ့နေ ကိုဖိုးဖြူ ကိုယ် တိုင်တောင် ထောင်ကျခံခဲ့ရသေးတယ် မဟုတ်လား။\nအဲသလိုပါပဲ။ သတင်းအလိုက်ကောင်းလို့၊ သတင်းအရေးကောင်းလို့ ထောင်ကျခံနေရတဲ့ ဂျာနယ်လစ်တွေလည်း မနည်း လှပါဘူး။ သူတို့လည်းဘဲ သတင်းဆိုတာ ပြည်သူတွေ လွတ်လပ်စွာ သိရှိခွင့် ရှိရမယ်ဆိုတဲ့ ယုံကြည်ချက်ကြောင့် ခံခဲ့ရ တာ ဖြစ်ပါတယ်။ ရွှေဝါရောင်တုန်းက ငြိမ်းချမ်းစွာ ဆန္ဒပြခဲ့လို့ ဖမ်းဆီးခံရပြီး ထောင်ဒဏ်ကျခံနေရတဲ့ သံဃာတော် တွေ လည်း ဒီစာရင်းထဲမှာ ပါဝင်ပါတယ်။ ကိုဇာဂနာတို့လို လူမှုရေးအကူအညီတွေ ပေးရင်း အမြင်ကပ်ပုဒ်မနဲ့ ထောင်ချခံရတဲ့ သူတွေလည်း မြန်မာပြည်မှာ ရှိနေပါသေးတယ်။\nအမှန်ကတော့ နိုင်ငံရေးကိစ္စတွေကို တိုက်ရိုက်ဆောင်ရွက်လို့၊ လက်ဝဲလက်ျာ အယူအဆတွေကို ကိုင်စွဲမိလို့ ထောင်ကျ သူများသာ ယုံကြည်ချက်ကြောင့် အကျဉ်းကျ နေသူများ မဟုတ်ပါဖူး။ အထက်က ပြောခဲ့တဲ့ ဘာသာခြားတွေ၊ မြန်မာ မ ဟုတ်သူ တိုင်းရင်းသားတွေ၊ ရှေ့နေတွေ၊ လူမှုရေးဆောင်ရွက်သူတွေ၊ ဂျာနယ်လစ်တွေနဲ့ လယ်သမားတွေလည်း ယုံ ကြည်ချက်ကြောင့် အကျဉ်းကျ ခံနေရတယ်လို့ ဆိုချင်ပါတယ်။ ဒါကြောင့် နိုင်ငံရေးအကျဉ်းသား လွတ်မြောက်ရေးဆိုတဲ့ ကိစ္စတခုထဲဟာ ဘောင်ကျဉ်းတယ်လို့ ကျနော်ကတော့ မြင်ပါတယ်။ ယုံကြည်ချက်ကြောင့် အကျဉ်းကျနေရသူတွေ အား လုံး လွတ်မြောက်ဖို့အတွက်လည်း မဆောင်ရွက်သင့်ဘူးလား။\nနောက်တချက်ကတော့ ရာဇဝတ်အကျဉ်းသားဆိုတဲ့ ကိစ္စပဲ ဖြစ်ပါတယ်။ မြန်မာနိုင်ငံမှာ ရာဇဝတ်မှုနဲ့ ထောင်ကျနေခံရသူ စစ်စစ်မှန်မှန် ဘယ်လောက်ရှိသလဲ။ အမျိုးမျိုးသော အကျိုးစီးပွားတွေကြောင့် ရာဇဝတ်မှုနဲ့ တမင်ချိတ်ဆက်ပြီး မတရား သဖြင့် ထောင်ချခံရတဲ့ သူတွေကော မရှိနိုင်ဖူးလား။ အဲသလို လူမျိုးတွေ အခုလွှတ်ပေးတဲ့ အထဲမှာ ပါရင်ကော သူတို့ အတွက် မကောင်းဘူးလား။ အမှန်တကယ် ရာဇဝတ်မှု ကျူးလွန်သူနဲ့ ရာဇဝတ်မှု မကျူးလွန်ရဘဲ မတရားထောင်ချခံရ တဲ့ အကျဉ်းသား အမျိုးအစားနဲ့ အရေအတွက် မြန်မာနိုင်ငံမှာ ဘယ်လောက်ရှိသလဲ ဆိုတာလည်း ကျနော်တို့ သိဖို့ မလို ဘူးလား။ ဘာဖြစ်လို့ တုန်းဆိုတော့ မြန်မာနိုင်ငံမှာ တရားဥပဒေ စိုးမိုးမှု မရှိတာ ဆယ်စုနှစ် ၅ ခုလောက် ရှိခဲ့ပြီကိုး။တရား ဥပဒေ စိုးမိုးမှုမရှိတဲ့ နိုင်ငံမှာ အစိုးရကနေ ဒီလူဒီလူတွေက ရာဇဝတ်အကျဉ်းသားတွေလို့ ဆိုတိုင်း ယုံကြမှာလား။ လူ ကောင်းတွေ၊ ရိုးသားသူ တွေ၊ ဆင်းရဲလွန်းလို့ ထောင်ချောက်မှာ ပိတ်မိသူတွေ ဘယ်နှစ်ယောက်လောက် ထောင်ထဲမှာ ရောက်နေကြသလဲ။\nတောင်တွင်းကြီးဖက်မှာ လက်ယက်ရေနံတွင်းတွေနဲ့ အသက်မွေးနေသူတွေ ရှိပါတယ်။ ရေနံအထွက်ကောင်းတယ် ကြား ကြားခြင်း ပုဂ္ဂလိက စီးပွားရေးကုမ္ပဏီနဲ့ အာဏာပိုင်တွေ လက်ဝါးရိုက်ပြီး ရေနံအထွက်ကောင်းတဲ့ နေရာတွေကို သိမ်း လိုက်တယ်။ လျော်ကြေးရတယ်ဆိုတဲ့ ဒေသခံတဦးစ နှစ်ဦးစရှိပေမယ့် ရတဲ့ငွေက အသိမ်းခံရတဲ့ မြေနဲ့နှိုင်းစာရင် ဘာမှ မဖြစ်လောက်ပါဖူး။ လက်ယက်တွင်း သမားတွေ ဆန္ဒပြတော့ အဖမ်းခံရတယ်။ ထောင်ကျတယ်။ ရာဇဝတ် အကျဉ်းသား လို့ သတ်မှတ်တယ်။ ဒါဟာ အဲသည့် သူတွေနဲ့ သူတို့မိသားစုတွေအတွက် မနစ်နာလွန်းဘူးလား။ ဥပေဒစိုးမိုးမှု မရှိတာကို ထောက်ပြတာပါ။ ဥပဒေစိုးမိုးမှု မရှိတဲ့ အစိုးရအောက်မှာ ရာဇဝတ် အကျဉ်းသားလို့ နာမည်တတ်ထား တာတောင်မှ သူ တို့ဟာ တကယ့်ရာဇဝတ်မှု ကျူးလွန်သူတွေ ဟုတ်မဟုတ် ဆန်းစစ်တဲ့ အမြင်နဲ့ကြည့်ဖို့ လိုပါသေးတယ်။\nနောက်ထပ်တချက်ကတော့ အခုလို နိုင်ငံရေးအကျဉ်းသား အနည်းငယ်အပါအဝင် အကျဉ်းသား ၆ဝဝဝ ကျော်ကို လွှတ် ပေးတာ အပြုသဘောဆောင်တဲ့လုပ်ရပ်ဖြစ်လို့ ကြိုဆိုကြောင်း ပြောကြပါတယ်။ ကျနော်ကတော့ အဲသလို မမြင်ပါဘူး။ အာဏာပိုင်တွေက ဒီလူတွေကို မတရားဖမ်းထား ခဲ့တာဘဲ။ ပြန်လွှတ်ပေးရမှာပေါ့။ လွတ်လာသူတွေအတွက် ဝမ်းသာ တယ်။ သို့သော် ဒီလောက်နဲ့တော့ မကြိုဆိုနိုင်သေးဖူး။ အထဲက နိုင်ငံရေးခေါင်းဆောင်တွေ အနေနဲ့ကတော့ နိုင်ငံရေး ချိန်ခွင်ညှာအရ သံခင်းတမန်ခင်းလို ပြောရတာကို နားလည်ပေးနိုင်ပါတယ်။ သို့သော် တိုင်းပြည်ပြင်ပ လွတ်လပ်တဲ့ နေ ရာမှာ ရောက်နေတဲ့ သူတွေကပါ ရောယောင်ပြီး သံကြီးတမန်ကြီးများလို ပြောနေတာကိုတော့ နားအရသာ မခံနိုင်ပါ၊ နိုင် ငံရေးအကျဉ်းသားများ၊ ယုံကြည်ချက်ကြောင့် အကျဉ်းကျခံနေရတဲ့ အကျဉ်းများသား အားလုံးကို လွှတ်ပေးရင်တောင်မှ ကောင်းတယ်လို့ ပြောတာကလွဲလို့ မကြိုဆိုနိုင်သေးဘူး။ ဟုတ်ပြီ ဒါဖြင့်ရင် ခင်ဗျားက ဘယ်တော့မှ ကြိုဆိုမှာလဲလို့ မေး တဲ့သူလည်း ရှိပါလိမ့်မယ်။ လက်ခုပ်တီးပြီး ကြိုဆိုမှာကတော့ နောင်မှာ နိုင်ငံသားတွေ ငြိမ်းချမ်းစွာ မိမိဆန္ဒကို ထုတ်ဖော် ပြသတာနဲ့ ပတ်သက်လို့ အဲတာကို သူတို့ရဲ့ အခွင့်အရေးတခုလို့ လက်ခံပြီး မဖမ်းမဆီး ထောင်မချဘဲ ကျင့်ကြံနိုင်တဲ့ ကာ လကျမှ ကြိုဆိုမှာ ဖြစ်ပါတယ်။\nအပိတ်အနေနဲ့ ပြောရရင် ဒေါ်စုကိုယ်တိုင်တောင် တခါတုန်းက ပြောထားတာ ရှိခဲ့တယ်မို့လား။ We want the whole world to know that we all are prisoners in our own country. “ကျမတို့ မြန်မာနိုင်ငံသားတွေ အားလုံးဟာ ကိုယ့် တိုင်းပြည်ထဲမှာ အကျဉ်းသားတွေ ဖြစ်နေတယ်ဆိုတာ ကမ္ဘာကသိစေ ချင်ပါတယ်။”\nမိုးလေ၀ါသ ဇလဗေဒ အငြိမ်းစား ဦးထွန်းလွင် အင်တာနက် ဆိုက်တွင်လည်း ဘင်္ဂလားပင်လယ်တွင် ဖြစ်ပေါ်နေသည့် မုန်တိုင်းမှာ ၂၄ နာရီအတွင်း ရခိုင်ပြည်နယ် မြောက်ပိုင်းနှင်း ဘင်္ဂလားဒေ့ခ်ျနိုင်ငံ တောင်ပိုင်းကို ဖြတ်ကျော်မည်ဟု ဖော်ပြထားသည်။\nနောက်ဆုံး ရရှိသော မုန်တိုင်းသတင်း\nယခုတိုက်ခတ်နေသော မုန်တိုင်းသည် ညနေ ၃ နာရီခန့်မှ စတင်ပြီး ပေါက်တောမြို့နယ်နှင့် မင်းပြားမြို့နယ် အကြား ဖြတ်သန်း တိုက်ခတ်နေဟု သိရသည်။\nပေါက်တောမြို့နယ် (ချောင်းရှည် ကျေးရွာ)\nပေါက်တောမြို့နယ် ချောင်းရှည် ကျေးရွာမှ ရွာသား တစ်ဦးအား မေးမြန်းရာ သူက ယခုလို ပြောသည်။\n" အခု တစ်နာရီကို မိုင် ၅၀၊ ၆၀ နုန်းဖြင့် တိုက်ခတ်နေပါတယ်။ အခု စပြီး တိုက်ခတ်နေပါတယ်။ အခုအချိန်ထိတော့ အခြေအနေ မဆိုးရွားသေးပါဘူး။ ဒီထက် ပိုတိုက်ခတ်လာရင်တော့ ဘုန်းတော်ကြီး ကျောင်းတွေကို သွားရောက်ခိုလုံဖို့တော့ လုပ်ထားပါတယ်။ ညကျရင် ဒီထက် အခြေအနေဆိုးမှာကို စိုးရိမ်ရပါတယ်။ အပင်တွေလဲတာ၊ အိမ်တွေ ပြိုတာတော့ မရှိသေးပါဘူး။ တိုက်နေတုန်းဘဲ ရှိသေးတယ်။ လေက ပြန်မကျသေးဘူး" ဟု ပြောသည်။\nစစ်တွေတွင် မုန်တိုင်း အဖျားခတ် တိုက်ခတ်နေပြီး ပြင်းထန်မူ မရှိကြောင်း သိရသည်။ ယနေ့ ညနေ (၄) နာရီ အချိန် ဆက်သွယ်မေးမြန်းချက်အရ စစ်တွေတွင် မိုးသည်းထန်စွာ ရွာသွန်းနေပြီး လေပြင်း မိုင်းသက် ကျရောက်နေကြောင်း ၊ မုန်တိုင်း ၀င်ရောက် တိုက်ခတ်ခြင်း မရှိကြောင်း ဒေသခံများက ပြောသည်။ သို့သော်လည်း မြေန်ိမ့်ပိုင်း ဒေသများတွင် ရေတက်နိုင်သဖြင့် ရွေ့ပြောင်းမူ တချို့တော့ ပြုလုပ်နေကြောင်း သိရသည်။\n" ၁ နာရီ မိုင် သုံးဆယ်၊ လေးဆယ်နုန်း တိုက်ခတ်ခဲ့ပါတယ်။ အခုတော့ လေငြိမ်သွားပါပြီ။ ဒီမှာက မုန်တိုင်းလို့တော့ ပြောလို့ မရဘူး။ အခု နေတောင် ထွက်နေပါပြီ။ စိုးရမ်စရာ မရှိပါဘူး" ဟု ဒေသခံ တစ်ဦးက ပြောသည်။\nဘင်္ဂလာဒေခ်ျ့ နိုင်ငံ (ဆင်မဖြူကျွန်း)\n" သစ်ပင် ငယ်လေးတွေ ကျိုးကျသွားတယ်။ တစ်နာရီ ၆၀ မိုင်နုန်းလောက်ရှိမယ် ထင်ပါတယ်။ အခုတော့ လေအားက ကျသွားအပြီ။ မိုးတော့ ရွာနေပါတယ်။ ပင်လယ်ပြင်မှာလည်း လိုင်းတွေ ကြီးနေပါတယ်" ဟု ပြောသည်။\nပြည်ထဲရေးဝန်ကြီး ဌာန မှာ လည်း ငွေကြေး အရှုပ်တော်ပုံ ဖြစ်\nby FNG on October 19, 2011\nပြည်ထဲရေးဝန်ကြီး ဌာန လက်အောက်ရှိ အထွေထွေ အုပ်ချုပ် ရေး ဦးစီးဌာန၊ မြန်မာ နိုင်ငံ ရဲတပ်ဖွဲ့ ၊\nအကျဉ်းဦးစီးဌာ န၊ အထူးစုံစမ်းစစ်ဆေးရေး ဌာန၊ တွေ မှာ မြန်မာ ကျပ်ငွေ သိန်းပေါင်း သောင်း\nနဲ့ချီ (သိန်း နှစ်သောင်း ကျော်) ကွာ နေ သည့် အတွက် သက်ဆိုင်ရာ ညွှန် မှုး တွေ ၊ အရာရှိ တွေ\nကို စစ်ထောက်လှမ်းရေး က စစ်ဆေးနေ တယ် လို့အထွေထွေ အုပ်ချုပ် ရေး ဦးစီးဌာန မှ အကြီးတန်း\nအရာ ရှိ တစ်ဦးက Freedom News Group သို့ပြောသည်။\nထိုသို့စာရင်းကွာ မှု မှာ ယခင် ပြည်ထဲရေး ၀န်ကြီးဟောင်း ဗိုလ်ချုပ် မောင်ဦး လက်ထက်\nကတည်း က စတင်ခဲ့ ခြင်း ဟု ကနဦး စစ်ဆေး မှု တွေ မှာ တွေ့ ရ သော် လည်း လက်ရှိ\n၀န်ကြီးဒု ဗိုလ်ချုပ် ကြီး ကိုကို နှင့် ဒုဝန်ကြီး ကို ပါ ဆက်လက်စစ်ဆေးနေသည် ဟု သိရသည်။\nပြည်ထဲရေး ၀န်ကြီးဌာန လက်အောက် တွင် ဌာန ပေါင်း လေး ခု ရှိ ပြီး မြန်မာ နိုင်ငံကူး လက်မှတ်\nထုတ်ပေး ရေး အဖွဲ့၊ ပုံနှိပ် လုပ်ငန်းများ ဆိုင်ရာ မှတ် ပုံ တင် အဖွဲ့ ကဲ့ သို့အဖွဲ့ပေါင်း ၉ ခု ရှိ သည်။\nပြည်ထဲရေး ၀န်ကြီးဌာနသည် နှစ်စဉ် ဘဏ္ဍာရေး နှစ် တိုင်း တိုင်း ပြည် ဘဏ္ဍာ ခွဲဝေ ထောက်ပံ့\nမှု အရရှိ ဆုံး ၀န်ကြီးဌာန များ တွင် ဆဌမ မြောက် လိုက် သည်။\nပြည်ထဲရေး ၀န်ကြီးဌာန နှင့် ၎င်း လက်အောက်ရှိ ဌာန များ အတွက် လိုအပ် သည့် ကွန်ပျူတာ နှင့် နည်းပညာ\nပစ္စည်းများ ကို ၀ယ် ယူရာ နှင့် ထွေ / အုပ် ဌာန မှ အသုံးစရိတ် များ ကို စာရင်းစစ်ရာ တွင် ငွေ\nကြေး ကွာ နေ သည် ဟု သိရသည်။\nယခု ငွေကြေး ကွာ ဟ မှု တွင် လာဘ်စား မှု နှင့် ဌာန ဆိုင်ရာ အရာ ရှိ များ ၏ ကိုယ်ကျိုး ရှာ မှု များ ပါဝင်\nလက်ရှိ သမ္မတ ဦးသိန်းစိန် သည် သူ အာဏာရပြီး မကြာခင် တွင် သန့် ရှင်း သော အစိုးရ ဖြစ်စေရ\nမည် ဟု ကြွေးကျော် ထားသည်။\nနိုင်ငံရေးအကျဉ်းသားတွေ လွှတ်တာကို အများပြည်သူက အများကြီး မျှော်လင့်သလောက် ဖြစ်မလားဘူးလို့ ပြောကြတယ်။\nဟုတ်တယ်။ ကမ္ဘာကလည်း မျှော်လင့်တယ်။ မြန်မာပြည်သူတွေကလည်း မျှော်လင့်တယ်။ နိုင်ငံရေးအကျဉ်းသားမိသားစုတွေကလည်း မျှော်လင့်နေကြတဲ့အချိန်မှာ လူဦးရေ ၂၀၀ လောက်ပဲ လွတ်မြောက်လာတယ်ဆိုတော့ အများကမျှော်လင့်သလိုမဟုတ်တဲ့အတွက် စိတ်ပျက်ကြတယ်။ ကျနော်တို့က တဆင့်တက်ပြောရရင်တော့ ကျေနပ်ဖွယ်ရာမရှိဘူးလို့လည်း ပြောချင်တယ်။\nအဲသည်လို နိုင်ငံရေးအကျဉ်းသားတွေဆိုတာက ယခင်အစိုးရလက်ထက်မှာ ဖမ်းဆီးထောင်ချခဲ့တာဆိုတော့ လက်ရှိအစုိုးရက လွတ်ငြိမ်းခွင့် မပေးနိုင်လောက်အောင်ဖြစ်နေတာက သူတို့တွေကိုယ်တိုင်က အာဃာတတွေ ထားနေဆဲလား၊ အမျိုးသားပြန်လည်သင့်မြတ်ရေးကို မလိုလားလို့လားလို့ မေးခွန်းတွေ ဖြစ်လာတယ် ဆရာ။\nအဲသည်လိုမျိူး ကျနော်တို့ ပတ်ဝန်းကျင်မှာ ပြောဆိုသံတွေ ကြားနေရတယ်။ အခုလက်ရှိအစုိုးရဆိုသူတွေကလည်း အရင်အစုိုးရက လူတွေ၊ စစ်ဗိုလ်ချူပ်တွေပဲဆိုတော့၊ သမ္မတကိုယ်တိုင်ကလည်း အရင်အစုိုးရလက်ထက်မှာကတည်းက ၀န်ကြီးချုပ်ဖြစ်ခဲ့တဲ့ သူတွေ ဖြစ်နေတော့ ဒီလူတွေရဲ့ စိတ်ထဲမှာ အရင်အတိတ်က အကြောင်းအရာတွေကနေ ကင်းကင်းလွတ်လွတ်ရှိနိုင်ရဲ့လားလို့ မေးစရာဖြစ်လာတယ်။\nနိုင်ငံတကာက အစိုးတွေ၊ အဖွဲ့တွေ၊ အမေရိကန်၊ ဥရောပသမဂ္ဂ၊ အာရှ သာမက ကုလသမဂ္ဂတွေနဲ့ တွေ့ဆုံတဲ့ အကြိမ်တိုင်းမှာ လက်ရှိအစုိုးရက နိုင်ငံရေးအကျဉ်းသားတွေကိစ္စကို သူတို့ကိုယ်တိုင် ပြောဆိုဆွေးနွေးတာတွေလုပ်ခဲ့ပြီးကာမှ အခုလို နိုင်ငံရေးအကျဉ်းသားအနည်းငယ်သာ\nလွတ်မြောက်လာတဲ့အတွက် နိုင်ငံတကာမှာလည်း မျက်နှာပျက်စရာဖြစ်တယ်လို့ ပြောကြတယ် ဆရာ။\nလူတိုင်းလူတိုင်းက၊ နိုင်ငံတကာက အစုိုးရတွေ၊ အဖွဲ့အစည်းတွေကလည်း သည်လောက် အကြိမ်ကြိမ် တောင်းဆို နေတဲ့ကြားက သည်လောက်ပဲ လွှတ်ပေးလိုက်တယ်ဆိုတော့ ဘယ်လိုပဲ စိတ်ပျက်ပျက်၊ မကျေနပ်ဖူးလို့ ဆိုဆို သို့သော်လည်း လွှတ်ပေးတဲ့အတွက် ၀မ်းသာတဲ့အကြောင်း၊ နောက်လည်းပဲ လွှတ်ပေးပါဦးလို့ ပြောနေရတဲ့ အဖြစ် ဆိုက်နေတာပေါ့။\nနိုင်ငံရေးအကျဉ်းသားတွေ အားလုံးလွှတ်ပေးလိုက်ရင် နိုင်ငံမှာ ဆူပူမှုတွေ ငြိမ်းချမ်းရေး ပျက်ပြားမှုတွေ ဖြစ်လာမှာ စိုးရိမ်လို့ ဆိုပြီး အစုိုးရဖက်က လူတွေက အကြိမ်ကြိမ်ပြောနေကြတာလည်း ရှိတယ်လေ ဆရာ။\nအခုအချိန်မှာ ပြန်လည်လွတ်မြောက်လာတဲ့ နိုင်ငံရေးအကျဉ်းသားတွေကိုယ်တိုင်မှာ ဖြေရှင်းရမယ့် ပြသနာတွေ ကိုယ်စီပါလာတယ်။ သူတို့တွေက ဆူပူဖို့ ငြိမ်းချမ်းရေးကို ပျက်ဆီးအောင်လုပ်ဖို့ မပြောနဲ့ဦး နိုင်ငံရေးအကျဉ်းသားတွေနဲ့ မိသားစုတွေကိုယ်တိုင်မှာ အခက်အခဲတွေ၊ အကြပ်အတည်းတွေ၊ ပြန်လည်ထူထောင်ရမယ့် အရေးကိစ္စတွေ အများကြီးနဲ့ အပြင်လောကကို ထွက်လာတာ ဖြစ်တယ်။ သည်လိုမျိူး မြင်ကြည့်စေချင်တယ်။ မိသားစုအရေး၊ ပညာရေး၊ လူမှုရေး၊ စားဝတ်နေရေး၊ ကျန်းမာရေး ပြသနာတွေ ဖြေရှင်းရမှာ ပြန်လည်ထူထောင်ရမယ့် အရေးတွေ အများကြီး ပါလာတယ်။ ဒါတွေက ဖမ်းဆီးချုပ်နှောင်တုန်းက ဖမ်းဆီးခဲ့ပြီးတော့ အခုလို လွှတ်ပေးလိုက်ရုံနဲ့ ပြေလည်သွားတာမျိူး မဟုတ်ဘူး။ သူတို့ဆုံးရှုံးသွားတဲ့ အထွေထွေအခြေအနေတွေကို ပြန်လည်ထူထောင်ကြဖို့ လုပ်ကြရမယ်။ အဲဒါတွေနဲ့ ထပ်တူ အရေးကြီးတာကတော့ လွတ်မြောက်လာတဲ့ နိုင်ငံရေးအကျဉ်းသားတွေအားလုံးရဲ့ နိုင်ငံရေးဘ၀တွေ လွတ်လပ်စွာ ပြန်လည်ထူထောင်ခွင့် ရရှိဖို့ ဖြစ်တယ်။\nသူတို့ရဲ့ နိုင်ငံရေးဘ၀တွေ ပြန်လည် ထူထောင်ဖို့ဆိုတာက ဘာတွေလဲ ဆရာ။\nလွတ်မြောက်လာတဲ့ နိုင်ငံရေးသမားတွေဟာ သူတို့ယုံကြည်တည်ဆောက် ရပ်တည်ထားတဲ့ နိုင်ငံရေးဘ၀အသီးသီးတွေကို သူတို့ ဆန္ဒသဘောထားတွေနဲ့အညီ လွတ်လွတ်လပ်လပ် ထူထောင်ခွင့် တည်ဆောက်ခွင့် ရှိဖို့ အရေးကြီးတယ်။ သူတို့ရဲ့ နိုင်ငံရေးသဘောထားတွေကို ပြန်လည်သုံးသပ်ကြမယ်၊ ပြောဆိုဆွေးနွေး ညှိနှိုင်းသုံးသပ်တာတွေ လုပ်ကြရမယ်။ တဦးချင်း ခံစားချက်၊ လေ့လာချက်၊ ဆွေးနွေးချက်တွေကို လုပ်ပိုင်ခွင့်တွေ ရှိသလို အများကလည်း ၀ိုင်းဝန်း အားပေး ကူညီမှုတွေ ပြုကြရမယ်လို့ ပြောချင်တယ်။ သူတို့တွေကို နိုင်ငံရေးဘ၀တွေ ပြန်လည်ထူထောင်မှုတွေ လုပ်နိုင်အောင်လို့ ကျနော်တို့က ပြည်သူတွေက မိသားစုတွေ၊ မိတ်ဆွေတွေက ၀ိုင်းဝန်း ကူညီတာတွေ၊ ပံ့ပိုးတာတွေ လုပ်ပေးကြရမယ်၊ ကူညီကြရမယ်လို့ ကျနော်က တလောကပြုလုပ်တဲ့ တော်ဝင်နှင်းဆီခန်းမ ကန်တော့ပွဲမှာလည်း ပြောခဲ့တာ ဖြစ်တယ်။ ပြင်ပကလူတွေကလည်း လက်ရှိ တုိုင်းပြည်နဲ့ နိုင်ငံတကာအခြေအနေတွေ အပြောင်းအလဲတွေကို တင်ပြ ပြောဆို ဝေမျှတာတွေ လုပ်ကြရမယ်။\nလွတ်မြောက်လာတဲ့ နိုင်ငံရေးအကျဉ်းသားတွေနဲ့ မိသားစုတွေရဲ့ နိုင်ငံရေးဘ၀တွေသာမက အထွေထွေ ဘ၀တွေ ပြန်လည်ထူထောင်ဖို့ ဆရာတို့က ဘယ်လို လုပ်ကြမှာလဲ ဆရာ။\nကျနော်တုို့တွေက သူတို့အကျဉ်းကျနေချိန်မှာ တတ်စွမ်းနိုင်သလောက် ကူညီအားပေးဖို့ ကြိုးစားသလိုမျိူးပဲ လွတ်မြောက်လာတဲ့ သူတွေနဲ့ တွေ့ဆုံပြီး ဆွေးနွေးဖို့\nကူညီဖို့ ကြိုးစားကြမယ်။ နိုင်ငံရေးအကျဉ်းသားတွေနဲ့ မိသားစုတွေကလည်း မိတ်ဆွေတွေနဲ့ တွေဆုံဆွေးနွေး ကြပါ။ လုိုအပ်ချက်တွေ မေးခွန်းတွေ အခြေအနေတွေကို မသိဘဲ မစုံစမ်းဘဲနဲ့ ရမ်းသန်းပြီး ကူညီလို့တော့ မရဘူး။ လေ့လာကြရမယ်။ သူတို့တွေရဲ့ အတွေးအမြင်တွေရဲ့ နောက်ခံနဲ့ အပြောင်းအလဲတွေ ဘယ်လိုဖြစ်လာသလဲ။ ကျနော်တို့တွေကလည်း သိရှိနားလည် စာနာနိုင်အောင် ကြိုးစားရမယ်။\nနိုင်ငံရေးအကျဉ်းသားမိသားစုတွေကို အားပေးကူညီတဲ့ ကွန်ယက်လှုပ်ရှားမှုတွေတင်သာမက လက်ရှိအစုိုးရကိုယ်တိုင်ကလည်း အခုလို နိုင်ငံရေးအကျဉ်းသားတွေဖမ်းဆီးထားခဲ့မှုတွေအတွက် တာဝန်ယူ ဖြေရှင်းပေးဖို့ မလုိုအပ်ဘူးလားဆရာ။ သူတို့တွေဟာ အာဏာပိုင်တွေနဲ့ သဘောထားချင်း မတူညီလို့ ဆန့်ကျင်လို့ဆိုပြီး အမှုအမျိူးမျိူးနဲ့ ဖမ်းဆီးထောင်ချခြင်း ခံစားထားရတာဖြစ်တယ်။ သူတို့တွေက ရာဇ၀တ်မှုတွေ၊ စာရိတ္တတွေပျက်စီးလို့၊ သူတပါးကို ဖျက်ဆီးသတ်ဖြတ်လို့ အကျဉ်းချခံထားရတဲ့သူတွေ မဟုတ်ဘူး။ သူတုို့တွေအတွက် အစုိုးရတွေက တာဝန်ယူ ဖြေရှင်းပေးဖို့ မသင့်ဘူးလား။\nကျနော်ကြားဖူးတာက ဥရောပက နိုင်ငံအချို့မှာ နိုင်ငံရေးအကျဉ်းသားတွေကို လျော်ကြေးတွေ၊ ထောက်ပံ့ကြေးတွေ ပေးတာမျိူး ရှိတယ်လို့ ကြားဖူးတယ်။ အဲသလိုမျိူး လက်ရှိအစုိုးရမှာ တာဝန် ၀တ္တရားရှိတယ်လို့ မြင်တယ်။ လက်ရှိအစုိုးရကိုယ်တိုင်ကလည်း စစ်တပိုင်းအစုိုးရပဲ။ ရှေ့က စစ်အစုိုးရအဆက်ဆက်နဲ့ ဆက်စပ်ပတ်သက်တဲ့သူတွေချည်းပဲ။ သူတို့တွေကိုယ်တိုင်က ဖမ်းချင်တုန်းက ဖမ်းခဲ့ပြီးမှ အခု လွှတ်ပေးလိုက်တော့လည်း သူတို့တွေလည်း အခုလွတ်မြောက်လာတဲ့ နိုင်ငံရေးအကျဉ်းသားတွေရဲ့ နစ်နာဆုံးရှုံးမှုတွေအတွက် စဉ်းစားတာ စီစဉ်တာတွေ လုပ်ပေးသင့်တယ်လို့ မြင်ပါတယ်။\nနိုင်ငံရေးအကျဉ်းသားလား၊ ယုံကြည်ချက်ကြောင့် အကျဉ်းကျနေရသူတွေလား၊ ဘယ်စကားလုံးက ပိုပြီး ကျယ်ပြန်တဲ့သဘော၊ အားလုံးနဲ့ ဆိုင်တဲ့သဘောရှိသလဲဆရာ။\nအခုဟာက လက်ရှိအစုိုးရကိုယ်တိုင်က နိုင်ငံရေးအကျဉ်းသားမရှိဘူးလို့ကို ငြင်းနေတာ။ သူတို့ဖက်က တစိတ်တပုိုင်းပြောဆိုနေတာက ယုံကြည်ချက်ကြောင့် အကျဉ်းကျခံနေရသူလို့ အသုံးအနှုံးကို သုံးနေတယ်။ ဒါက မကောင်းဘူး။ ကျနော်ကတော့ နိုင်ငံရေးအကျဉ်းသားလုို့ပဲ သုံးနှုံးလိုတယ်။ နိုင်ငံရေးနဲ့ ဆက်စပ်နေတဲ့ အလုပ်တွေ လုပ်တဲ့သူတွေအားလုံး အကျူံးဝင်တယ်။ ယုံကြည်ချက်ကြောင့် အကျဉ်းကျနေရသူဆိုတော့ ဥပမာ အကြမ်းဖက်သမားဆိုပြီး အစွဲခံရသူတွေ မပါတော့ဘူး၊ နယ်စပ်ဖြတ်ကျော်တွေ မပါတော့ဘူး။ အီလက်ထရွန်နစ်အက်ကသူတွေကိုလည်း ချန်ထားခဲ့လို့ရတယ်။ ၁၇(၁)လို အမှုတွေ၊ ဟုိုအမှုတွေ ဒီအမှုတွေ မပါဘူးလို့ လုပ်လုို့ရတယ်။ နိုင်ငံရေးအကျဉ်းသားလို့ သုံးစွဲလိုက်တာက အားလုံးကို ကိုယ်စားပြုတယ်။ ယုံကြည်ချက်ကြောင့် အကျဉ်းချခံထားရသူလို့ ဆိုလိုက်တော့ စစ်အစုိုးရက အမှုအမျိူးမျူိုးဆင်ပြီး ထောင်သွင်းအကျဉ်းချခံထားရသူတွေကို မပါဝင်အောင် ကန့်သတ်လိုက်သလို ဖြစ်သွားနိုင်တယ်။\nနိုင်ငံရေးအရ ပွင့်လင်းမှုတွေ မရှိသေးဘူးဆိုတော့ အင်န်အယ်ဒီပါတီက လက်ရှိအစုိုးရဆီမှာ ပါတီမှတ်ပုံတင်ဖို့က နီးစပ်လာပြီလားဆရာ။\nကျနော် ရှေ့ကအင်တာဗျူးတွေမှာ ပြောခဲ့သလိုပါပဲ။ အင်န်အယ်ဒီပါတီက မြေအောက်အဖွဲ့မဟုတ်ဘူး၊ လက်နက်ကိုင်အဖွဲ့အစည်းလည်း မဟုတ်ဘူး။ နိုင်ငံရေးပါတီတရပ် ဖြစ်တယ်။ ဒါကိုလည်း နိုင်ငံရေးအင်အားစုတွေ၊ တုိုင်းရင်းသားအဖွဲ့အစည်းတွေ၊ ၈၈ မျိူးဆက်တွေ၊ မျိူးဆက်သစ် လူငယ်ကျောင်းသားတွေကိုယ်တိုင်က လက်ခံ အသိအမှတ်ပြုထားပြီး ဖြစ်တယ်။ ဒါကြောင့် ပါတီကို မှတ်ပုံတင်တဲ့နေရာမှာ လက်ရှိရွေးကောက်ပွဲဥပဒေမှာ ပါတဲ့ ကန့်သတ်ချက်တွေ၊ ၂၀၀၈ အခြေခံဥပဒေကို သစ္စာခံရမယ်ဆိုတာတွေကို ပြောင်းလဲမှုမရှိသေးဘဲနဲ့တော့ မှတ်ပုံတင်မှာ မဟုတ်ဘူးဆိုတာကတော့ သေချာတယ်။ ဒီပြောင်းလဲမှုတွေပေါ်မူတည်ပြီးတော့ မှတ်ပုံတင်ခြင်း မတင်ခြင်းတွေက ပေါ်လာတော့မှာ ဖြစ်တယ်။\nဆိုတော့ ဒီမိုကရေစီနည်းကျ နိုင်ငံရေးပါတီတရပ်အနေနဲ့ မှတ်ပုံတင်ခြင်းဆိုတာကို လက်ခံတယ်။ သို့သော် လက်ရှိအစိုးရဆီမှာ ရွေးကောက်ပွဲဥပဒေအရ တကယ် မှတ်ပုံတင်နိုင်တဲ့ အခြေအနေရှိခြင်း မရှိခြင်း၊ လက်ခံနိုင်ခြင်း မရှိခြင်းဆိုတာကို ခွဲခြား ဆုံးဖြတ်မယ်ဆိုတဲ့ သဘောပေါ့။ ဒါဆိုရင် လက်ရှိ ပြဋ္ဌာန်းချက်တွေ ဥပဒေတွေနဲ့အညီ ရွေးကောက်ပွဲဝင်ခြင်း မ၀င်ခြင်းကိုကော ဘယ်လို သဘောထားသလဲ ဆရာ။\nပါတီမှတ်ပုံတင်ခြင်း မတင်ခြင်းကို အခြေအနေအပေါ်မှာ မူတည်ပြီး စဉ်းစားသလို၊ ရွေးကောက်ပွဲ ၀င်ခြင်း မ၀င်ခြင်းဆိုတာကိုလည်း သီးခြား ထပ်စဉ်းစားမှာ ဖြစ်တယ်။ ရွေးကောက်ပွဲဝင်ခြင်းဟာ ဒီမုိုကရေစီရည်မှန်းချက်များနဲ့ ဆန့်ကျင်မှု ရှိမရှိဆိုတာတွေကို ကြည့်ပြီး ဆုံးဖြတ်ရမှာ ဖြစ်တယ်။ ရွေးကောက်ပွဲဝင်တယ်ဆိုတာနဲ့ ၂၀၀၈ အခြေခံဥပဒေကို လက်ခံတဲ့သဘောဖြစ်သွားတယ်။ ဒါတွေကြောင့် ပါတီမှတ်ပုံတင်ပြီးတဲ့နောက်ပုိုင်း အများကြီး စဉ်းစားစရာတွေ ဆွေးနွေးစရာတွေ ပေါ်ထွန်းလာလိမ့်မယ်လို့ ပြောနိုင်တယ်။ နောက်တပုိုင်းကတော့ ပါတီကို မှတ်ပုံတင်ပြီးတော့ ရွေးကောက်ပွဲကို မ၀င်နိုင်ဘူးဆိုပြီးတော့ လွှတ်တော်ပြင်ပမှာ နိုင်ငံရေးပါတီတရပ်အနေနဲ့ လွတ်လပ်စွာ လှုပ်ရှားမယ်။ စည်းရုံးရေး လုပ်နိုင်မယ်။ အင်အားတွေ ဖြစ်လာမယ်။ နောက်တခုအနေနဲ့ ၂၀၀၈ အခြေခံဥပဒေကို ပြုပြင်ရေးဆွဲနိုင်ရေး လှုပ်ရှားမှုတွေ လုပ်လာနိုင်မယ်လို့ ပြောနိုင်တယ်။\nဒါဆုိုရင် လက်ရှိ လွတ်မြောက်လာတဲ့ နိုင်ငံရေးအကျဉ်းသားတွေ၊ လက်ရှိ လှုပ်ရှားနေတဲ့ ပါတီမဟုတ်တဲ့ နိုင်ငံရေးအင်အားစုတွေ၊ တက်ကြွလှုပ်ရှားသူတွေ (Activist and Activism) တွေအတွက်ကတော့ သူတို့ လက်ခံယုံကြည်တဲ့ နိုင်ငံရေးဘ၀တွေကို အသီးသီးထူထောင်ပြီး လွတ်လွတ်လပ်လပ် လှုပ်ရှားလာနိုင်ဖို့ကိုလည်း တပြိုင်နက်တည်း အားပေးနေရမယ်လို့ ပြောရင် ရမလား ဆရာ။\nရပါတယ်။ နိုင်ငံရေးဘ၀တွေ ပြန်လည်ထူထောင်လာကြပြီးတော့ နိုင်ငံရေးလှုပ်ရှားသူတွေ၊ အင်အားအစုအဖွဲ့တွေ ပေါ်ပေါက်လာကြမယ်။ လွတ်လွတ်လပ်လပ်နဲ့ ပြောရေး ဆိုခွင့် လှုပ်ရှားခွင့်တွေ သန်ရာ သန်ရာ လုပ်လာကြဖို့ လိုတယ်။ နိုင်ငံရေးအကျဉ်းသားတွေကူညီတဲ့ ကွန်ယက်တွေလိုမျိူး၊ ဧရာဝတီကို ကာကွယ်ဖို့ လှုပ်ရှားကြတဲ့ အလုပ်တွေလုပ်နေကြသလိုမျိူးပေါ့။ တုိုင်းပြည်အတွက် လုိုအပ်တဲ့ အရေးကိစ္စတွေမှာ သူတို့တွေဟာ သူတုို့ရဲ့ အင်အားတွေ သြဇာတွေနဲ့ ၀င်ရောက်လုပ်ကိုင်လာဖို့လိုတယ်။ အဲသည်လုို အခြေအနေတွေ ထူထောင်ပေးရမယ်။ ကျနော်တို့က အကျဉ်းထောင်အသီးသီးက လွတ်မြောက်လာတဲ့သူတွေကို အားပေးလက်တွဲပြီးတော့ တူရာ သန်ရာ ဆက်စပ်ပေးရမယ်။ နားလည်မှုတွေ တည်ဆောက်ကြရမယ်လို့ ပြောချင်ပါတယ်။\nAung San Suu Kyi attends Min Ko Naing's birthday ceremony\nလူ့အခွင့်အရေး ဟောပြောလို့ ထောင်ကျခံရသူ\nဒေါ်အောင်ဆန်းစုကြည် ကို Battle of Crete ဂုဏ်ပြုဆု အပ်နှင်း\nမြန်မာ့ ဒီမိုကရေစီ ခေါင်းဆောင် ဒေါ်အောင်ဆန်းစုကြည်ကို ၀ါရှင်တန်ဒီစီ မြို့တော် အခြေစိုက် Manatos and Manatos အဖွဲ့မှ ထူထောင်ထားတဲ့ Oxi Day Foundation က Battle of Crete (ခရိတိုက်ပွဲ ဂုဏ်ပြုဆု) ပေးအပ် ချီးမြှင့်လိုက်ပါတယ်။\nOxi Day Foundation (screenshot)\n၀ါရှင်တန်ဒီစီ မြို့တော် အခြေစိုက် Oxi Day Foundation က ၂၀၁၁ ခုနှစ်တွင် ပထမဆုံးအကြိမ် စတင် ချီးမြင့်သည့် Battle of Crete (ခရိတိုက်ပွဲ ဂုဏ်ပြုဆု) အတွက် ဒေါ်အောင်ဆန်းစုကြည်ကို ရွေးချယ်ကြောင်း ဖော်ပြထားသည့် Oxi Day Foundation အင်တာနက်စာမျက်နှာပါ ပုံ ဖြစ်ပါသည်။\nOxi Day Foundation ဟာ အမေရိကန် နိုင်ငံရေး လောကမှာ အလေးထားရတဲ့ နာမည်ကြီး အသင်းအဖွဲ့တစ်ခု ဖြစ်ပါတယ်။ ဒီဆုအတွက် လျာထားခံရတဲ့ ဆုရှင်တွေထဲက လွတ်လပ်မှု နဲ့ဒီမိုကရေစီအတွက် နှစ်ပေါင်း ၂၀ ကျော် သတ္တိရှိရှိ ဦးဆောင် လှုပ်ရှားနေတဲ့ ဒေါ်အောင်ဆန်းစုကြည်ကို ရွေးချယ် ချီးမြှင့်လိုက်တာ ဖြစ်တယ်လို့ Oxi Day Foundation ဥက္ကဌ Andrew Manatos က အာအက်ဖ်အေကို ပြောဆိုပါတယ်။ " ဒီဆုရဲ့ အမည်နဲ့ပတ်သက်ပြီး ပြောရမယ်ဆိုရင် ဒုတိယ ကမ္ဘာစစ်ကာလ နာဇီ ဂျာမဏီ ရဲ့ ကျူးကျော် သိမ်းပိုက်မှုကို ခုခံခဲ့ကြတဲ့ ဂရိနိုင်ငံသားတွေ အတွက် အလွန် အရေးပါတဲ့ Crete မြို့ တိုက်ပွဲမှာ အဓိက အခန်းကဏ္ဍက ပါဝင်ခဲ့တဲ့ ဂရိ အမျိူးသမီးတွေရဲ့ သတ္တိကို ဂုဏ်ပြုတဲ့ အနေနဲ့ Battle of Crete (ခရိတိုက်ပွဲ ဂုဏ်ပြု ဆု) လို့အမည်ပေးတာပါ။ ဒါကြောင့် မြန်မာ့ ဒီမိုကရေစီ ခေါင်းဆောင် ဒေါ်အောင်ဆန်းစုကြည်ရဲ့ သတ္တိနဲ့ရဲရင့်မှုကို ဂုဏ်ပြုတဲ့အနေနဲ့ ဒီဆုကို ပေးအပ်ချီးမြှင့် တာဖြစ်ပါတယ်" လို့ ဥက္ကဌ Andrew Manatos က ပြောဆိုခဲ့ပါတယ်။ Oxi Day Foundation အနေနဲ့ Battle of Crete ဆုကို ပထမဆုံးအကြိမ် စတင် ပေးအပ်ချီးမြှင့်တာ ဖြစ်ပြီး ဒေါ်အောင်ဆန်းစုကြည်ဟာ ပထမဆုံး ချီးမြှင့်ခံရတဲ့ နိုင်ငံတကာ အမျိူးသမီး ခေါင်းဆောင် ဖြစ်ပါတယ်။ ဒီဆုအတွက် ဒေါ်အောင်ဆန်းစုကြည်ကို အမည်စာရင်း ပေးသွင်းခဲ့သူကတော့ အမေရိကန် နိုင်ငံရေး ထိပ်တန်း ခေါင်းဆောင်တစ်ဦး ဖြစ်တဲ့ ဒီမိုကရက် အမျိူးသမီး လွှတ်တော်အမတ် နန်စီပလိုစီ ဖြစ်တယ် လို့ Mr.Manatos က ပြောပါတယ်။ ခရိတိုက်ပွဲဂုဏ်ပြုဆုနဲ့ပတ်သက်လို့ အကြောင်းစုံကို မအင်ကြင်းနိုင်က တင်ပြပေးမှာ ဖြစ်ပါတယ်။\nWednesday, October 19, 2011 zarny win\nထိုင်းနိုင်ငံ ချင်းမိုင်မြို့မှာ သီးညီနောင်မောင်နှမများက ဒီလကုန်မှာ တို့အားလုံးရဲ့ဧရာဝတီ ဆိုတဲ့ နာမည်နဲ့ အစီအစဉ်တခု ဂုဏ်ပြုတင်ဆက်ဖို့ အသင့် ဖြစ်နေပါပြီ။\n"ပြည်သူတွေအားလုံး ညီညီညွတ်ညွတ်နဲ့ကန့် ကွက်ကြတဲ့ အတွက် ဧရာဝတီ မြစ်ကြီးပေါ်မှာ\nဆောက်မယ့် မြစ်ဆုံရေကာစီမံကိန်း ရပ်တန့် သွားတာပါ...\nဘယ်အရာမဆို ပြည်သူတွေ ညီညွတ်မယ် ဆိုရင် လိုချင်တဲ့ပန်းတိုင်ကို အမြန်ဆုံးရောက်နိုင်ပါတယ်...\nကျနော်တို့ အနုပညာ သမားတွေကလဲ ပြည်သူနဲ့ တသွေးတသားထဲလေ.... ဒါကြောင့် ဧရာဝတီ ကို\nဂုဏ်ပြုတဲ့အနေနဲ့ဒီပွဲစီစဉ်ကြတာပါ" လို့ လူရွှင်တော် ပန်းသီးက ဧရာဝတီသတင်းဌာနကို ပြောပါတယ်။\nသီးလေးသီးထဲက သီး၂သီး မကြာသေးခင်က မြန်မာပြည် ပြန်ပါတယ်။\nဒါကြောင့် ပြည်ပမှာ သီး၂သီး ကျန်ပါတယ်။\nဒီပွဲဟာ သူတို့ပြည်တော်မပြန်ခင်ထိုင်းနိုင်ငံမှာ ကပြမယ့် နောက်ဆုံးပွဲ ဖြစ်နိုင်ပါတယ်။\nမုန်တိုင်း ရခိုင်ကမ်းရိုးတမ်းတဝက်ကို တိုက်ခတ်...\nပြည်ထဲရေးဝန်ကြီး ဌာန မှာ လည်း ငွေကြေး အရှုပ်တော်ပုံ...\nနိုင်ငံရေးအကျဉ်းသား နေမျိုးဇင် ကျန်းမာရေးအခြေအနေ ဆ...\nAung San Suu Kyi attends Min Ko Naing's birthday c...\nဒေါ်အောင်ဆန်းစုကြည် ကို Battle of Crete ဂုဏ်ပြုဆု အ...